ഇംഗ്ലീഷ് ലക്ചറര് പട്ടിക സംവരണത്തില് അട്ടിമറി? • Suprabhaatham\nഇംഗ്ലീഷ് ലക്ചറര് പട്ടിക സംവരണത്തില് അട്ടിമറി?\nJuly 27, 2016 | 2:14 am IST\nമലപ്പുറം: പി.എസ്.സി ഇംഗ്ലീഷ് ലക്ചറര് തസ്തികയുടെ പുതിയ പട്ടികയില് സംവരണ അട്ടിമറിയെന്ന പരാതിയുമായി ഉദ്യോഗാര്‍ഥികള് രംഗത്ത്. പ്രധാന പട്ടികയും സപ്ലിമെന്ററി പട്ടികയും ചേര്‍ത്ത് ഇംഗ്ലീഷ് ലക്ചറര് ലിസ്റ്റ് തയാറാക്കുന്നതിനുള്ള പി.എസ്.സി തീരുമാനമാണ് ആദ്യ ലിസ്റ്റില് ഇടംപിടിച്ച ഉദ്യോഗാര്‍ഥികള്‍ക്കു തിരിച്ചടിയാകുന്നത്.\nസപ്ലിമെന്ററി ലിസ്റ്റില്ലാതെ ഷോര്‍ട്ട് ലിസ്റ്റാകും ലക്ചറര് തസ്തികയ്ക്കു പരിഗണിക്കുന്നത്. ഭാഷാ പരീക്ഷകള്‍ക്കു രണ്ടുഘട്ടങ്ങളിലായാണ് പരീക്ഷ നടന്നത്. 2014ല് നടന്ന ആദ്യഘട്ട പരീക്ഷയുടെ അടിസ്ഥാനത്തില് 2015 ഓഗസ്റ്റിലാണ് ഇതിന്റെ മെയിന്, സപ്ലിമെന്ററി ലിസ്റ്റുകള് പുറത്തുവന്നത്. നാല്‍പത്തിയെട്ടു മാര്‍ക്കാണ് കട്ട്ഓഫ് മാര്‍ക്ക് നിശ്ചയിച്ചിരുന്നത്. ഇതിനു താഴെയുള്ള സംവരണ വിഭാഗക്കാരാണ് സപ്ലിമെന്ററി ലിസ്റ്റിലുള്ളത്.\nഎന്നാല് മെയിന്, സപ്ലിമെന്ററി ലിസ്റ്റിലുള്ളവരെ ഉള്‍പ്പെടുത്തി കഴിഞ്ഞ ഏപ്രില് 25നു രണ്ടാംഘട്ട പരീക്ഷ നടന്നു. 599 പേരാണ് ഇംഗ്ലീഷ് ലക്ചറര് ഓണ്‍ലൈന് പരീക്ഷ എഴുതിയത്. ഇതിന്റെ അടിസ്ഥാനത്തിലാണ് സപ്ലിമെന്ററി ലിസ്റ്റില്ലാതെ എല്ലാവരേയും ഉള്‍പ്പെടുത്തി ഷോര്‍ട്ട് പ്രസിദ്ധീകരിക്കാനുള്ള തീരുമാനം.\nനേരത്തെ മലയാളം ലക്ചറര് തസ്തികയുടെ രീതിയിലാണ് ഇംഗ്ലീഷ് ലക്ചറര് തസ്തികയിലെ ലിസ്റ്റ് തയാറാക്കുന്നത്. ആദ്യ പരീക്ഷയില് സപ്ലിമെന്ററി ലിസ്റ്റില് ഉള്‍പ്പെട്ട സംവരണ വിഭാഗത്തിലുള്ളവര് മെയിന് ലിസ്റ്റില് ഇടം പിടിക്കുന്നതോടെ ഇരട്ട സംവരണത്തിനു കാരണമാകുമെന്നാണ് ഉദ്യോഗാര്‍ഥികള് ചൂണ്ടിക്കാട്ടുന്നത്.\nസംവരണ നടപടികള് അട്ടിമറിക്കുമെന്നതിനാല് തങ്ങളുടെ അവസരനഷ്ടത്തിനു പുതിയ പട്ടിക കാരണമാവുമെന്ന് ആദ്യലിസ്റ്റിലെ ഉദ്യോഗാര്‍ഥികള്‍ക്കു പരാതിയുണ്ട്.\nഅതേസമയം, നേരത്തെ എസ്.ഐ ലിസ്റ്റില് സുപ്രിംകോടതി അനുകൂല വിധിയും മലയാളം തസ്തികയില് അഡ്മിനിസ്‌ട്രേറ്റീവ് ട്രൈബ്യൂണലില്‍നിന്നുള്ള നിര്‍ദേശവുമാണ് ലിസ്റ്റുകള് കൂട്ടിച്ചേര്‍ക്കുന്നതിനു കാരണമായി ചൂണ്ടിക്കാണിക്കുന്നത്. എസ്.ഐ ലിസ്റ്റിനു മാത്രം ബാധകമായ വിധി ഇതിനുകൂടി ഉപയോഗിക്കരുതെന്നു കാണിച്ചു കോടതിയെ സമീപിക്കാനാണ് ഉദ്യോഗാര്‍ഥികളുടെ തീരുമാനം. സംസ്ഥാനത്ത് 66 ഒഴിവുകളാണ് ഇംഗ്ലീഷ് ലക്ചറര് തസ്തികയിലേക്കു പി.എസ്.സി റിപ്പോര്‍ട്ട് ചെയ്തത്.


കമൽഹാസന്റെ ഗോഡ്സെ പരാമർശം;പ്രതികരണവുമായി ബിജെപി,ന്യൂനപക്ഷങ്ങളെ വലയിലാക്കാനുള്ള ശ്രമം!! | Kamal Haasan doesn't understand the difference between assassination and terrorism: Nirmala Sitharaman - Malayalam Oneindia\n35 min ago വോട്ടെണ്ണൽ പൂർത്തിയാകും മുൻപേ കോൺഗ്രസിൽ പൊട്ടിത്തെറി! വാളെടുത്ത് രാജ്മോഹൻ ഉണ്ണിത്താൻ\n38 min ago ഹരിയാണയില് 'കര്‍ണാടക അട്ടിമറി' ആവര്‍ത്തിക്കാന് കോണ്‍ഗ്രസ്! ജെജപിക്ക് മുഖ്യമന്ത്രി പദം ഓഫര് ചെയ്തു\nPublished: May 13 2019, 20:07 [IST]\nദില്ലി: കൊലപാതകിയെയും ഭീകരനെയും കമലിനു തിരിച്ചറിയാൻ നടനും മക്കള് നീതി മയ്യം പ്രസിഡന്‍റുമായ കമല്‍ഹാസന് സാധിക്കുന്നില്ലെന്ന് പ്രതിരോധ മന്ത്രി നിർമ്മല സീതാരാമൻ. സ്വതന്ത്ര ഇന്ത്യയിലെ ആദ്യ ഭീകരവാദി നാഥുറാം ഗോഡ്സെയാണെന്ന കമൽ ഹാസന്റെ പ്രസ്താവനയ്ക്ക് മറുപടി പറയുകയായിരുന്നു അവർ.\nന്യൂനപക്ഷങ്ങളെ വലയിലാക്കാനുള്ള തന്ത്രമാണ് കമൽഹാസന്റെ പ്രസ്താവനയ്ക്ക് പിന്നിലെന്നും നിർമ്മനല സീതാരാമൻ പറഞ്ഞു. ബി എസ് പി അദ്ധ്യക്ഷ മായാവതിയുടെ വിമര്‍ശനങ്ങള്‍ക്കും കേന്ദ്ര പ്രതിരോധ മന്ത്രി മറുപടി പറഞ്ഞു.\nകമൽ ഹാസന്റെ വാക്കുകൾ\nവിവിധ മതവിശ്വാസങ്ങൾ സഹവർത്തിത്വത്തോടെ കഴിയുന്ന ഇന്ത്യയാണു താൻ ആഗ്രഹിക്കുന്നത്. ഇതൊരു മുസ്‌ലിം ഭൂരിപക്ഷ മേഖല ആയതുകൊണ്ടല്ല ഇങ്ങനെ പറയുന്നത്. ഗാന്ധിജിയുടെ പ്രതിമ ഇവിടെയുള്ളതുകൊണ്ടാണ്. സ്വതന്ത്ര ഇന്ത്യയുടെ ആദ്യ ഭീകരവാദിയെന്നത് ഒരു ഹിന്ദുവാണ് - നാഥുറാം ഗോഡ്സെ. 1948ൽ നടന്ന കൊലപാതകത്തിന്റെ ഉത്തരം തേടിയാണ് ഇവിടെ വന്നതെന്നായിരുന്നു കമൽ ഹാസൻ പറഞ്ഞത്. അരവാകുറിച്ചിയിലെ തിരഞ്ഞെടുപ്പു പ്രചാരണയോഗത്തിലായിരുന്നു കമൽഹാസന്റെ പ്രസ്താവന.\nതിരഞ്ഞെടുപ്പ് കമ്മീഷനെ സമീപിച്ചു\nകമൽഹാസനെതിരെ ബിജെപി തിരഞ്ഞെടുപ്പ് കമ്മിഷനെ സമീപിച്ചിട്ടുണ്ട്. കമലിനെ തിരഞ്ഞെടുപ്പ് പ്രചാരണത്തിൽ പങ്കെടുക്കുന്നതിൽ നിന്ന് അഞ്ച് ദിവസത്തെ വിലക്കേർപ്പെടുത്തണമെന്നാണ് ബിജെപിയുടെ ആവശ്യം. ബിജെപി നേതാവ് അശ്വനി ഉപാധ്യായ് ആണ് തിരഞ്ഞെടുപ്പ് കമ്മീഷന് പരാതി നൽകിയത്.\nപ്രതികരണവുമായി നടൻ വിവേക് ഒബ്രോയിയും\nകമൽ ഹാസനെതിരെ നടൻ വിവേക് ഒബ്രോയിയും പ്രതികരിച്ചു. ഒരു മഹാനായ കലാകാരനോട് വളരെ എളിയ കലാകാരൻ ആവശ്യപ്പെടുകയാണ്... ദയവായി രാജ്യത്തെ വിഭജിക്കരുത് സാർ. നമ്മളെല്ലാം ഒന്നാണെന്ന് അദ്ദേഹം ട്വീറ്റിൽ വ്യക്തമാക്കി. പ്രിയപ്പെട്ട കമൽ സർ, നിങ്ങളൊരു മഹാനായ കലാകാരനാണ്. കലയ്ക്ക് മതമില്ലെന്നത് പോലെ തന്നെ തീവ്രവാദത്തിനും മതമില്ല. നിങ്ങൾക്ക് ഗോഡ്സെയെ തീവ്രവാദിയെന്ന് വിളിക്കാം, പക്ഷെ എന്തിനാണ് ഹിന്ദുവെന്ന് പ്രത്യേകം പരാമർശിക്കുന്നത്? നിങ്ങൾ ഒരു മുസ്ലിം ഭൂരിപക്ഷ മേഖലയിൽ വോട്ട് ചോദിക്കുന്നത് കൊണ്ടാണോ ഇതെന്ന് മറ്റൊരു ട്വീറ്റിവും അദ്ദേഹം വ്യക്തനമാക്കി.\nപിച്ചും പേയും പറയുന്നു\nഅതേസമയം ബി എസ് പി അദ്ധ്യക്ഷ മായാവതിയുടെ വിമര്‍ശനങ്ങള്‍ക്കും നിർമ്മല സീതാരാമൻ മറുപടി നൽകി. ബിജെപിയിലെ സ്ത്രീകളെക്കുറിച്ച് മായാവതിക്ക് ആശങ്കവേണ്ടെന്നും തങ്ങള് സ്ത്രീകള് ബിജെപിയില് സുരക്ഷിതരാണെന്നും നിര്‍മ്മല സീതാരാമന് പറഞ്ഞു.തെരഞ്ഞെടുപ്പില് തോല്‍വി ഉറപ്പായപ്പോള് മായാവതി പിച്ചും പേയും പറയുകയാണെന്നും നിര്‍മ്മല സീതാരാമന് പറഞ്ഞു.\nമോദി ഭർത്താക്കന്മാരെ പിരിക്കും\nവിവാഹിതരായ ബിജെപിയിലെ വനിതാ നേതാക്കള് നരേന്ദ്ര മോദിയെ ഭയപ്പെടണമെന്നായിരുന്നു മായാവതിയുടെ അധിക്ഷേപം. മോദി അവരുടെ ഭര്‍ത്താക്കന്മാരെ അവരില് നിന്നും പിരിക്കുമെന്നും മായാവതി പറഞ്ഞിരുന്നു. ആള്‍വാര് കൂട്ടബലാത്സംഗക്കേസിലെ മായാവതി അടക്കമുള്ള പ്രതിപക്ഷ നേതാക്കളുടെ മൗനത്തെ പ്രധാനമന്ത്രി കുറ്റപ്പെടുത്തിയിരുന്നു. ഇതിന് പിന്നാലെയാണ് മായാവതിയുടെ പ്രതികരണം വന്നത്.\nkamal haasan hindu terrorism bjp election ഹിന്ദു ഭീകരവാദം ബിജെപി തമിഴ്‌നാട് തിരഞ്ഞെടുപ്പ് nirmala sitharaman\nKamal Haasan doesn't understand the difference between assassination and terrorism: Nirmala Sitharaman\nStory first published: Monday, May 13, 2019, 20:07 [IST]


കൊല്ലത്ത് ആരോഗ്യപ്രവർത്തകരെ ആക്രമിച്ച സംഭവം: പ്രതികള് അറസ്റ്റില് – Jaihind TV\nകൊല്ലത്ത് ആരോഗ്യപ്രവർത്തകരെ ആക്രമിച്ച സംഭവം: പ്രതികള് അറസ്റ്റില്\nകൊല്ലം: നീണ്ടകര താലൂക്കാശുപത്രിയിൽ ആരോഗ്യ പ്രവർത്തകരെ ആക്രമിച്ച മൂന്ന് പ്രതികളേയും അറസ്റ്റ് ചെയ്തു. നീണ്ടകര സ്വദേശികളായ വിഷ്ണു, രതീഷ്, അഖിൽ എന്നിവരാണ് പിടിയിലായത്. മൈലക്കാട് ഒളിവിൽ കഴിയുന്നതിനിടെയാണ് പ്രതികളെ പിടികൂടിയത്.\nആരോഗ്യ പ്രവർത്തകർക്ക് മർദ്ദനമേറ്റതിനെ തുടർന്ന് ആശുപത്രി പ്രവർത്തനം സ്തംഭിപ്പിച്ചു നടത്തിയ ജീവനക്കാരുടെ പ്രതിഷേധസമരം അവസാനിച്ചു. ആശുപത്രിയിൽ പോലീസ് എയ്ഡ് പോസ്റ്റ് സ്ഥാപിക്കുമെന്നുമുള്ള മുഖ്യമന്ത്രിയുടെയും ആരോഗ്യ മന്ത്രിയുടെയും ഉറപ്പിനെ തുടർന്നാണ് ജീവനക്കാർ സമരം നിർത്തി ജോലിയിൽ പ്രവേശിച്ചത്. രാവിലെ\nകെജിഎംഒഎ ആഹ്വാനപ്രകാരം ആരോഗ്യ പ്രവർത്തകർ ആശുപത്രിയിൽ ഒപി ഉൾപ്പെടെ ബഹിഷ്കരിച്ച് കുത്തിയിരിപ്പ് സമരം ന ടത്തിയിരുന്നു.\nസംഭവത്തിൽ പ്രതിഷേധിച്ച് യൂത്ത്കോൺഗ്രസ് പ്രവർത്തകർ ദേശീയപാത ഉപരോധിച്ചു. പ്രവർത്തകരെ പോലീസ് ബലം പ്രയോഗിച്ച് അറസ്റ്റ് ചെയ്തു നീക്കി. കഴിഞ്ഞ രാത്രി ഉണ്ടായ അക്രമത്തിൽ പരിക്കേറ്റ ഡോക്ടർ ഉണ്ണികൃഷ്ണൻ, നഴ്സ് ശ്യാമിലി എന്നിവർ ചികിത്സയിലാണ്.


ടെയ്ലർ സ്വിഫ്റ്റ് നിദ്രയിൽ നിന്ന് ഭക്ഷണം കഴിക്കുന്നു; PINKVILLA – 'അടുക്കളയിലൂടെ ഞാൻ ചുംബിച്ചാൽ എനിക്ക് കണ്ടെത്താനാകുന്നവ കഴിക്കുക' എന്ന് പറയുന്നു – Malayalam Daily Press\nടെയ്ലർ സ്വിഫ്റ്റ് നിദ്രയിൽ നിന്ന് ഭക്ഷണം കഴിക്കുന്നു; PINKVILLA – 'അടുക്കളയിലൂടെ ഞാൻ ചുംബിച്ചാൽ എനിക്ക് കണ്ടെത്താനാകുന്നവ കഴിക്കുക' എന്ന് പറയുന്നു\nadmin — May 16, 2019 comments off\nടെല്ലർ സ്വിഫ്റ്റ് അടുത്തിടെ ജനപ്രീതിയാർജിച്ച എല്ലി ഡെജനേറസ് ഷോയും ഒരു രസകരമായ ഗെയിം സെഗ്മെൻറിലുണർത്തി, ടെയ്ലർ തനിക്ക് ഉറക്കക്കുറവ് വരുത്താനുള്ള കഴിവുണ്ടെന്ന് വെളിപ്പെടുത്തി. ഉറങ്ങാൻ കഴിയാത്തത് എന്തുകൊണ്ടാണ് എല്ലെൻ ചോദിച്ചതെന്ന് ചോദിച്ചപ്പോൾ, പാഞ്ചാലിയോട് അവൾ അടുക്കളയിൽ നിന്ന് ചുംബിക്കുകയും അവൾ കണ്ടെത്താനാഗ്രഹിക്കുന്ന ഭക്ഷണവും കഴിക്കുകയും ചെയ്യുന്നു.\nടെല്ലർ സ്വിഫ്റ്റ് അടുത്തിടെ ജനപ്രീതിയാർജിച്ച എല്ലി ഡെജനേറസ് ഷോയും ഒരു രസകരമായ ഗെയിം സെഗ്മെൻറിലുണർത്തി, ടെയ്ലർ തനിക്ക് ഉറക്കക്കുറവ് വരുത്താനുള്ള കഴിവുണ്ടെന്ന് വെളിപ്പെടുത്തി. ഉറങ്ങാൻ കഴിയാത്തത് എന്തുകൊണ്ടാണ് എല്ലെൻ ചോദിച്ചതെന്ന് ചോദിച്ചപ്പോൾ, പാഞ്ചാലിയോട് അവൾ അടുക്കളയിൽ നിന്ന് ചുംബിക്കുകയും അവൾ കണ്ടെത്താനാഗ്രഹിക്കുന്ന ഭക്ഷണവും കഴിക്കുകയും ചെയ്യുന്നു. പക്ഷേ, പിറ്റേന്നു രാവിലെ തന്നെ അവൾ ഓർമ്മിക്കുന്നില്ല. ടെന്നെർ എല്ലെനോട് പറഞ്ഞു, “ഞാൻ താഴോട്ട് ചെന്നു അടുക്കള വഴി ചുംബിച്ചെടുത്ത് എനിക്ക് കണ്ടെത്താനാകുന്നത് എന്തിനോടൊപ്പമാണ്, അത് വളരെ കുറവ് മനുഷ്യനാണ്.\nSleepeducation.org അനുസരിച്ച്, ഉറക്കവുമായി ബന്ധപ്പെട്ട ഭക്ഷണം കഴിക്കുന്ന ഒരു പോഷ്രം ആണ്. രാത്രിയിൽ കുടുങ്ങിപ്പോയ ശേഷം കഴിക്കുന്നതും കുടിയ്ക്കുന്നതുമായ ആവർത്തിച്ചുള്ള സെഷനുകളിൽ തുടർച്ചയായി അനുഭവിക്കുന്ന വ്യക്തി.\nഇത് ഒരു “നിയന്ത്രണാതീത” രീതിയിലാണ് ചെയ്യുന്നത്, ഇത് ഭാഗികമായി ഉണർവ് വരുമ്പോൾ അത് സംഭവിക്കുന്നു. “നിങ്ങൾ ഒരു ഭാഗിക മെമ്മറി മാത്രമോ അല്ലെങ്കിൽ പിന്നീടുള്ള സംഭവത്തിന്റെ ഓർമയോ മറ്റോ ഉണ്ടായിരിക്കാം, ഭക്ഷണം കഴിക്കുമ്പോൾ മറ്റ് ആളുകൾ വളരെ ജാഗ്രത പുലർത്തുന്നു, രാവിലെ എപ്പിസോഡിലെ മിക്ക കാര്യങ്ങളും ഓർത്തെടുക്കുന്നു.” ഒരാൾ ആ വ്യക്തിയെ നിർത്താൻ ശ്രമിച്ചാൽ അയാൾക്ക് അയാളോട് ദേഷ്യപ്പെടാം.\nടെയ്ലർ സ്വിഫ്റ്റ്, സെലിന ഗോമസ് എന്നിവർക്കൊപ്പം ജോസൻ ബീബർ, എഡ് ഷെരൺ എന്നിവരുമുണ്ടാകും.\nടെയ്ലറിലേക്ക് മടങ്ങിവന്ന്, 2008 ൽ മുൻ കാമുകൻ ജോ ജോണസിനെ കുറിച്ച് അതേ ഷോയിൽ വെച്ച് 18 വയസ്സ് മാത്രമായിരുന്നു അത്. അടുത്തിടെ അവരുടെ പുതിയ പാട്ട് എന്നെ അനാച്ഛാദിപ്പിച്ചു. റിപ്പോർട്ടുകൾ പ്രകാരം, ഒരു പുതിയ ആൽബം ഉടൻ പുറത്തിറങ്ങും. നിങ്ങളുടെ കാഴ്ചപ്പാടുകൾ എന്താണ്? താഴെ അഭിപ്രായം വിഭാഗത്തിൽ ഞങ്ങളെ അറിയിക്കുക.


മനോരോഗം മാറാന് മന്ത്രവാദം; യുവതിയെ നടുവിനു ക്ഷതമേൽപിച്ചു കൊലപ്പെടുത്തി; ജാമ്യമെടുത്തു മുങ്ങിയ പ്രതിയെ തമിഴ്നാട്ടിൽ നിന്ന് അറസ്റ്റ് ചെയ്തു\nആലപ്പുഴ: മന്ത്രവാദത്തിന്റെ പേരിൽ യുവതിയെ കൊലപ്പെടുത്തിയ കേസിൽ ജാമ്യമെടുത്തു മുങ്ങിയ പ്രതിയെ പൊലീസ് തമിഴ്നാട്ടിൽ നിന്ന് അറസ്റ്റ് ചെയ്തു. നൂറനാട് ആദിക്കാട്ടുകളങ്ങര ബിസ്മി മൻസിലിൽ മുഹമ്മദ് സിറാജിനെ (സിറാജുദീൻ – 41)യാണ് തമിഴ്നാട്ടിലെ കായൽപട്ടണത്ത‍ു നിന്നു പൊലീസ് പിടികൂടിയത്.\nമനോരോഗം മാറാനുള്ള മന്ത്രവാദ ചികിത്സയെന്ന വ്യാജേനയാണ് 2014 ജൂലൈ 13 ന് സിറാജുദീൻ കരുനാഗപ്പള്ളി തഴവ കടത്തൂർ കണ്ണങ്കര കുറ്റിയിൽ ഹസീനയെ (27) നടുവിനു ക്ഷതമേൽപിച്ചു കൊലപ്പെടുത്തിയത്.\nകേസിൽ സിറാജുദീനെ കോടതി2വർഷം മുൻപ് ജീവപര്യന്തം തടവിന് ശിക്ഷിച്ചിരുന്നു. പൂജപ്പുര സെൻട്രൽ ജയിലിൽ തടവിൽ കഴിയുമ്പോഴാണ് സുപ്രീം കോടതിയിൽ നിന്നു താൽക്കാലിക ജാമ്യമെടുത്ത് ഒളിവിൽ പോയത്. പ്രതിക്കായി കൊല്ലം അഡീഷനൽ സെഷൻസ് കോടതി അറസ്റ്റ് വാറന്റ് പുറപ്പെടുവിച്ചു. സിറാജുദ്ദീന്റെ വീട് നൂറനാട് പൊലീസ് സ്റ്റേഷൻ പരിധിയിലായതിനാൽ സുപ്രീംകോടതി ആലപ്പുഴ ജില്ലാ പൊലീസ് മേധാവിക്ക് വാറന്റ് ഉത്തരവ് നടപ്പിലാക്കാൻ നിർദേശം നൽകി.\nജില്ലാ പൊലീസ് മേധാവി ജി.ജയദേവിന്റെയും ചെങ്ങന്നൂർ ഡിവൈഎസ്പി ആർ.ജോസിന്റെയും മേൽനോട്ടത്തിൽ നൂറനാട് സിഐ: ഡി.ഷിബുകുമാർ, എസ്ഐ: ഇ.അൽത്താഫ്, സീനിയർ സിപിഒമാരായ ഉണ്ണികൃഷ്ണപിള്ള, ജി.രഞ്ജിത്, സിപിഒമാരായ മുഹമ്മദ് ഷെഫീഖ്, രാഹുൽരാജ്, അരുൺ ഭാസ്കർ എന്നിവരെ ഉൾപ്പെടുത്തി രൂപീകരിച്ച അന്വേഷണ സംഘമാണ് പ്രതിക്കായി തിരച്ചിൽ നടത്തിയത്.\nപ്രതി തമിഴ്നാട്ടിലെ കായൽപട്ടണത്തുണ്ടെന്നു ആലപ്പുഴ സൈബർ സെല്ലിന്റെ സഹായത്തോടെ പൊലീസ് കണ്ടെത്തി. ഈ പ്രദേശത്ത് വേഷം മാറിയെത്തിയ പൊലീസ് സംഘം രാവിലെ ഏഴര മുതൽ രാത്രി ഒൻപത് വരെ ചുറ്റിക്കറങ്ങിയ ശേഷം ഒരു പ്രദേശവാസിയുടെ സഹായത്തോടെയാണ് സിറാജുദീനെ കണ്ടെത്തിയത്.\n13 ന് രാത്രി പിടികൂടിയ പ്രതിയെ കൊല്ലം കോടതിയിൽ ഹാ‍ജരാക്കി. ജാമ്യം എടുത്ത് മുങ്ങിയ ശേഷം സിറാജുദ്ദീൻ വടക്കൻ കേരളത്തിൽ ഒളിവിലായിരുന്നു. തുടർന്ന് തമിഴ്നാട്ടിൽ തൂത്തുക്കുടി തിരുച്ചെന്തൂരിനടുത്തുള്ള കായൽപട്ടണത്തെ ഒരു പ്രമുഖ വ്യക്തിയുടെ കുടുംബത്തിൽ മന്ത്രവാദം നടത്താനാണ് അവിടെയെത്തിയത്. നാട്ടിലെ പ്രധാനികളോടൊപ്പം കൂടി ‘കാക്കുംകരങ്ങൾ നർപ്പാണി മൻട്രം’ എന്ന സംഘടനയുടെ വൈസ് ചെയർമാനായി പ്രവർത്തിക്കുകയായിരുന്നു.


ശ്രീദേവി ആദ്യമായി ക്യാമറക്ക് മുന്നിലെത്തിയ അനുഭവം പങ്കുവെച്ച് കെപിഎസി ലളിത | Reporter Live\nശ്രീദേവി ആദ്യമായി ക്യാമറക്ക് മുന്നിലെത്തിയ അനുഭവം പങ്കുവെച്ച് കെപിഎസി ലളിത\nBy Web Desk\tFebruary 25, 2018 11:59 am A+ A-\nശ്രീദേവിയുടെ അപ്രതീക്ഷിയ വിയോഗത്തില് ഞെട്ടിയിരിക്കുകയാണ് ചലച്ചിത്ര ലോകം. ഇന്ത്യന് സിനിമയിലെ ലേഡി സൂപ്പര്‍സ്റ്റാറിന്റെ വിയോഗത്തില് ശ്രീദേവിയെ അനുസ്മരിക്കുകയാണ് നടി കെപിഎസി ലളിത. ശ്രീദേവി ആദ്യമായി ക്യാമറയിലെത്തിയ അനുഭവം റിപ്പോര്‍ട്ടറോട് പങ്കുവെയ്ക്കുകയാണ് കെപിഎസി ലളിത.\nഭരതന് സംവിധാനം ചെയ്ത ചന്ദ്രിക സോപ്പിന്റെ പരസ്യ ചിത്രത്തില് കൃഷ്ണനായിട്ടുള്ള വേഷത്തിലാണ് ശ്രീദേവി ആദ്യമായി അഭിനയിക്കുന്നതെന്ന് കെപിഎസി ലളിത പറയുന്നു. ശ്രീദേവിയ്ക്ക് അന്ന് മൂന്ന് വയസ്സായിരുന്നുവെന്നും പിന്നീടാണ് അവര് സിനിമയിലെത്തുന്നതും നായികയാകുന്നതും. എന്നാല് ഇക്കാര്യം അധികം പേര്‍ക്ക് അറിയില്ലെന്നും കെപിഎസി ലളിത പറയുന്നു.\nപിന്നീട് ശ്രീദേവിയുടെ അമ്മ ഇത് ഒാര്‍ത്തിരുന്നുവെന്നും അവരുടെ നിര്‍ബന്ധത്തിലാണ് ശ്രീദേവി ദേവരാഗത്തില് അഭിനയിച്ചതെന്നും കെപിഎസി ലളിത റിപ്പോര്‍ട്ടറോട് പ്രതികരിച്ചു.\nശ്രീദേവിയെ വളരെ സ്‌നേഹത്തോടെയും ആദരവോടെയുമാണ് കാണുന്നത്. കുമാരസംഭവം തൊട്ട് നിരവധി ചിത്രങ്ങളില് തനിക്ക് ശ്രീദേവിയേടൊപ്പം അഭിനയിക്കാന് അവസരം ലഭിച്ചിട്ടുണ്ട്. അത് വലിയൊരു ഭാഗ്യമായി കാണുന്നുവെന്നും കെപിഎസി ലളിത പ്രതികരിച്ചു.\nFeb 25, 2018 11:59 am\nവിട വാങ്ങിയത് ഇന്ത്യന് സിനിമയിലെ ‘പൂമ്പാറ്റ’; വിയോഗത്തില് പങ്കുചേര്‍ന്ന് മലയാള ചലച്ചിത്ര ലോകവും\nശ്രീദേവിയുടെ വിയോഗവാര്‍ത്ത ദുഃഖകരം; അനുശോചനം രേഖപ്പെടുത്തി പ്രധാനമന്ത്രിയും രാഷ്ട്രപതിയും\nശ്രീദേവിയുടെ അകാല നിര്യാണം ഇന്ത്യൻ ചലച്ചിത്ര ലോകത്തിന് നഷ്ടം; ദുഃഖം രേഖപ്പെടുത്തി മുഖ്യമന്ത്രി\nഇന്ത്യന് സിനിമയില് ഇനി ശ്രീദേവിയില്ല, അപ്രതീക്ഷിത വിയോഗത്തില് ഞെട്ടി ബോളിവുഡ്


തൃശ്ശൂർ നഗരത്തിന് സിസിടിവി സംരക്ഷണം; അഞ്ചര കോടി രൂപയുടെ പദ്ധതിയുമായി നഗരസഭ\nThrissur, First Published 14, Jul 2019, 2:48 PM IST\nഅഞ്ചര കോടി ചെലവിട്ട് 191 ക്യാമറകള് സ്ഥാപിക്കാനാണ് നഗരസഭയുടെ തീരുമാനം. നഗരത്തിലെ 56 ഇടങ്ങളിലാണ് ക്യാമറകൾ സ്ഥാപിക്കുക എന്ന് തൃശ്ശൂർ മേയർ അജിത വിജയൻ പറഞ്ഞു.\nതൃശ്ശൂര്: നഗരത്തിൽ സിസിടിവി ക്യാമറകൾ സ്ഥാപിക്കാനൊരുങ്ങി തൃശ്ശൂർ നഗരസഭ. അഞ്ചര കോടി ചെലവിട്ട് 191 ക്യാമറകള് സ്ഥാപിക്കാനാണ് നഗരസഭയുടെ തീരുമാനം. നഗരത്തിലെ 56 ഇടങ്ങളിലാണ് ക്യാമറകൾ സ്ഥാപിക്കുക എന്ന് തൃശ്ശൂർ മേയർ അജിത വിജയൻ പറഞ്ഞു.\nനഗരസഭയുടെ പരിധിയിലുളള എല്ലാ പ്രദേശങ്ങളും ക്യാമറാനിരീക്ഷണത്തിലാക്കാനാണ് തീരുമാനം. ഇതുസംബന്ധിച്ച് ഏത് കമ്പനിക്കാണ് കരാര് നൽകേണ്ടതെന്ന് ആലോചിക്കാൻ മന്ത്രിമാരായ എ സി മൊയ്തീന്റെയും വി എസ് സുനില് കുമാറിന്റെയും സാന്നിധ്യത്തില് യോഗം ചേര്‍ന്നിരുന്നു. പദ്ധതി ഏറ്റെടുക്കാൻ താത്പര്യം പ്രകടിപ്പിച്ച കമ്പനികളുടെ സിസിടിവി ക്യാമറ സംവിധാനത്തിന്റെ പ്രവർത്തനം വിലയിരുത്തി കരാർ ഏൽപ്പിക്കുമെന്ന് യോഗത്തിൽ തീരുമാനമായതായും മേയർ പറഞ്ഞു.\nഒരു മാസത്തിനകം നഗരത്തിൽ ക്യാമറകൾ സ്ഥാപിക്കും. സ്വകാര്യസ്ഥാപനങ്ങളില് നിന്നും സംഘടനകളില് നിന്നും പണം സ്വരൂപിച്ചാണ് പദ്ധതി നടപ്പാക്കുന്നതെന്നും മേയർ കൂട്ടിച്ചേർത്തു. സിസിടിവി ദൃശ്യങ്ങള് പൊലീസിനും ലഭ്യമാകുന്ന രീതിയിലാണ് ക്രമീകരിക്കുക. കുറ്റകൃത്യങ്ങള് തടയാൻ ഒരു പരിധി വരെ ഈ പദ്ധതിയിലൂടെ കഴിയുമെന്നാണ് പ്രതീക്ഷിക്കുന്നതെന്ന് പൊലീസും അറിയിച്ചു.\nLast Updated 14, Jul 2019, 2:52 PM IST


Speed Triple 1200 RR അവതരിപ്പിച്ച് Triumph; വില, സവിശേതകള് ഇങ്ങനെ - Malayalam DriveSpark\n9 min ago ടൊയോട്ടയുടെ വേരിയന്റ് പേരുകൾ അർഥമാക്കുന്നത് എന്തെന്ന് അറിയാമോ?\n46 min ago 120 കൊല്ലത്തെ ചരിത്രം, റോയല് എന്‍ഫീല്‍ഡ് ലിമിറ്റഡ് എഡിഷന് ഹെല്‍മറ്റിന്റെ റിവ്യൂ വിശേഷങ്ങൾ\nUpdated: Wednesday, September 15, 2021, 14:10 [IST]\nതങ്ങളുടെ ഏറ്റവും പുതിയ സ്പീഡ് ട്രിപ്പിള് 1200 RR അവതരിപ്പിച്ച് നിര്‍മാതാക്കളായ ട്രയംഫ് മോട്ടോര്‍സൈക്കിള്. സ്പീഡ് ട്രിപ്പിള് ശ്രേണി ഒരു റെട്രോ-സ്‌റ്റൈല് റേസര് ഉപയോഗിച്ച് വിപുലീകരിക്കുക എന്ന ലക്ഷ്യത്തിന്റെ ഭാഗമാണിതെന്നും കമ്പനി അറിയിച്ചു.\nസ്പീഡ് ട്രിപ്പിള് 1200 RR ബ്രാന്‍ഡ് നിരയിലെ സ്പീഡ് ട്രിപ്പിള് 1200 RS-നെ അടിസ്ഥാനമാക്കിയാണ് ഒരുങ്ങുന്നതെങ്കിലും, ഒരു പ്രത്യേക ആകര്‍ഷണം നല്‍കാന് കമ്പനി പുതിയ ബോഡി പാനലുകള് ഉപയോഗിച്ചുവെന്ന് വേണം പറയാന്.\nരണ്ട് ബൈക്കുകളും ഒരേ 178 bhp കരുത്തും 125 Nm torque ഉം ഉത്പാദിപ്പിക്കുന്ന 1160 സിസി ഇന്‍ലൈന് ത്രീ-സിലിണ്ടര് എഞ്ചിന് തന്നെയാണ് പങ്കിടുന്നത്. എഞ്ചിന് ആറ് സ്പീഡ് ഗിയര്‍ബോക്‌സുമായിട്ടാണ് ജോടിയാക്കിയിരിക്കുന്നത്. എന്നാല് സ്പീഡ് ട്രിപ്പിള് 1200 RR-നെ ഒരു ആധുനിക കഫേ റേസര് എന്നാണ് കമ്പനി വിശേഷിപ്പിക്കുന്നത്.\nസ്പീഡ് ട്രിപ്പിള് 1200 RS-ന്റെ ഇരട്ട ഹെഡ്‌ലാമ്പുകള് ലഭിക്കുമ്പോള്, സ്പീഡ് ട്രിപ്പിള് 1200 RR-ന് ഒരു സിംഗിള് റൗണ്ട് ഹെഡ്‌ലൈറ്റാണ് മുന്നിലെ ഏറ്റവും വ്യക്തവും ശ്രദ്ധേയവുമായ മാറ്റം. ക്ലിപ്പ്-ഓണ് ഹാന്‍ഡില്‍ബാറുകളും ചേര്‍ത്തിട്ടുണ്ട്.\nകൂടാതെ ഒരു സ്‌പോര്‍ട്ടിയും കൂടുതല് മുന്നോട്ട് ചായുന്നതുമായ സ്ഥാനം നല്‍കാന് ഫുട്പെഗുകള് പിന്നിലേക്ക് നീക്കി. ട്രാക്കിന് അനുയോജ്യമാക്കിയെന്നാണ് കമ്പനി അവകാശപ്പെടുന്നത്. RR-ല്, ഓഹ്ലിന്‍സ് സ്മാര്‍ട്ട് ഇസി 2.0 ഇലക്ട്രോണിക് ക്രമീകരിക്കാവുന്ന സെമി-ആക്റ്റീവ് സിസ്റ്റം ഉപയോഗിച്ച് ട്രയംഫ് സസ്‌പെന്‍ഷന് നവീകരിച്ചു.\nമുന്നിലും പിന്നിലുമുള്ള സസ്‌പെന്‍ഷന് പൂര്‍ണ്ണമായും ക്രമീകരിക്കാവുന്നതാണ്, കൂടാതെ സെമി-ആക്റ്റീവ് സിസ്റ്റം തുടര്‍ച്ചയായി റൈഡിംഗ് ശൈലി, വേഗത, ആക്‌സിലറേഷന് എന്നിവയുമായി പൊരുത്തപ്പെടുന്നതിന് കംപ്രഷനും റീബൗണ്ട് ഡാംപിംഗും ക്രമീകരിക്കുകയും ചെയ്തിട്ടുണ്ട്.\n17 ഇഞ്ച് കാസ്റ്റ് അലുമിനിയം വീലുകള് സ്പീഡ് ട്രിപ്പിള് 1200 RR-ന് തുല്യമാണ്, എന്നാല് ഇപ്പോള് പിറെല്ലി ഡയബ്ലോ സൂപ്പര്‍കോര്‍സ SP V3 ടയറുകളുമായിട്ടാണ് മോഡല് എത്തുന്നത്. കൂടുതല് ശക്തമായ പ്രകടനത്തിന്, ട്രയംഫ് ട്രാക്ക് ഉപയോഗത്തിന് മാത്രമുള്ള ഡയാബ്ലോ സൂപ്പര്‍കോര്‍സ SC2 V3 ടയറുകള് വാഗ്ദാനം ചെയ്യുന്നു.\nബ്രേംബോ സ്‌റ്റൈല മോണോബ്ലോക്ക് കാലിപ്പറുകളാണ് മുന് ചക്രത്തില്. 320 mm ഇരട്ട ഡിസ്‌ക് ബ്രേക്കുകളും മുന്നിലെ സവിശേഷതയാണ്. ബ്രെംബോ ട്വിന് പിസ്റ്റണ് കാലിപ്പര് 220 mm സിംഗിള് ഡിസ്‌ക് ബ്രേക്കാണ് പിന്നില് നല്‍കിയിരിക്കുന്നത്.\nസീറ്റിന്റെ ഉയരം 830 മില്ലീമീറ്ററാണ്, അതേസമയം കര്‍ബ് ഭാരം 199 കിലോഗ്രാം ആണെന്നും കമ്പനി അറിയിച്ചു. എക്സ്ഹോസ്റ്റ് സിസ്റ്റം സമാനമാണ്, എന്നാല് ബ്രഷ് ചെയ്ത സ്റ്റെയിന്‍ലെസ് സ്റ്റീല് സൈലന്‍സറും ബ്ലാക്ക് എന്‍ഡ് ക്യാപും ഇരുമോഡലുകളെയും വേര്‍തിരിച്ചറിയാന് സഹായിക്കുന്നുവെന്ന് വേണം പറയാന്.\nഎഞ്ചിന് ജോടിയാക്കിയിരിക്കുന്നത് ആറ് സ്പീഡ് ട്രാന്‍സ്മിഷനൊപ്പമാണെങ്കിലും സ്ലിപ്പ്-ആന്‍ഡ്-അസിസ്റ്റ് ക്ലച്ചും ഇതിന് ലഭിക്കും. മോട്ടോ2ചാമ്പ്യന്‍ഷിപ്പില് ട്രയംഫിന്റെ പങ്കാളിത്തത്തില് നിന്ന് ഉരുത്തിരിഞ്ഞ പെട്ടെന്നുള്ള ഷിഫ്റ്റര് നിലവാരം പുലര്‍ത്തുന്നു.\nഅപ്ഷിഫ്റ്റുകളില്, ട്രയംഫ് ഷിഫ്റ്റ് അസിസ്റ്റ് ഗിയറുകളിലെ മര്‍ദ്ദം ഒഴിവാക്കാന് ഇഗ്‌നിഷന്, ഇന്ധനം, ത്രോട്ടില് ആംഗിള് എന്നിവ ക്രമീകരിക്കുന്നു. ഡൗണ്‍ഷിഫ്റ്റുകള്‍ക്കായി, സിസ്റ്റം സുഗമമായ ഗിയര് മാറ്റങ്ങള്‍ക്ക് ത്രോട്ടില് ബ്ലിപ്പുകള് നിയന്ത്രിക്കുന്നുവെന്നും കമ്പനി അറിയിച്ചു.\nസ്പീഡ് ട്രിപ്പിള് 1200 RR-ല് അഞ്ച് റൈഡിംഗ് മോഡുകള്, ഒരു ഐഎംയു, കോര്‍ണറിംഗ് എബിഎസ്, സ്വിച്ച് ചെയ്യാവുന്ന കോര്‍ണറിംഗ് ട്രാക്ഷന് കണ്‍ട്രോള്, അഡ്വാന്‍സ്ഡ് ഫ്രണ്ട് വീല് ലിഫ്റ്റ് കണ്‍ട്രോള്, പൂര്‍ണ്ണമായും ക്രമീകരിക്കാവുന്ന ക്രൂയിസ് കണ്‍ട്രോള് എന്നീ സവിശേഷതകളും കമ്പനി അവതരിപ്പിക്കുന്നുണ്ട്.\nബൈക്കിന്5ഇഞ്ച് ഫുള് കളര് ടിഎഫ്ടി ഇന്‍സ്ട്രുമെന്റ് കണ്‍സോള്, ഇല്യൂമിനേറ്റഡ് സ്വിച്ച് ക്യൂബ്‌സ്, കീലെസ് സിസ്റ്റം എന്നിവയും മറ്റ് സവിശേഷതകളാണ്. 2022 ട്രയംഫ് സ്പീഡ് ട്രിപ്പിള് 1200 RR-ന്റെ വില GBP 17,950 ആണ്, ഇത് 2022 ജനുവരി മുതല് യൂറോപ്പില് വില്‍പ്പനയ്ക്കെത്തും. എന്നാല്, സ്പീഡ് ട്രിപ്പിള് RR ഇന്ത്യയില് അവതരിപ്പിക്കുമോ എന്ന് കമ്പനി ഇതുവരെ സ്ഥിരീകരിച്ചിട്ടില്ല.\nട്രയംഫില് നിന്നുള്ള മറ്റ് വാര്‍ത്തകള് പരിശോധിക്കുകയാണെങ്കില്, ഇന്ത്യന് വിപണിയില് വലിയ പദ്ധതികളാണ് കമ്പനി വിഭാവനം ചെയ്തിരിക്കുന്നത്. ഇതിന്റെ ഭാഗമായി നിരവധി മോഡലുകളെ രാജ്യത്ത് അവതരിപ്പിക്കുമെന്നും കമ്പനി അറിയിച്ചിട്ടുണ്ട്.\nനിരവധി മോഡലുകളെ രാജ്യത്ത് എത്തിച്ച് വിപണി പിടിക്കാനാണ് കമ്പനി ലക്ഷ്യമിടുന്നത്. ഇതിന്റെ ഭാഗമായി ബജാജ് ഓട്ടോയുമായും കമ്പനി പങ്കാളിത്തം പ്രഖ്യാപിച്ചിട്ടുണ്ടെന്നതും മറ്റൊരു സവിശേഷതയാണ്.


ഒരു തുള്ളി വെള്ളം കുടിച്ചാല് ചത്ത് വീഴും; ഇത് വിഷമൊഴുകുന്ന കഞ്ചിക്കോട്ടെ കോരയാര്\nMon Jul 23 2018 07:39:57 GMT+0530 (IST)\nSukesh Imam| Updated On: 2017-08-08 06:15:32.0 | Location : പാലക്കാട്\nഒരു തുള്ളി വെള്ളം കുടിച്ചാല് ആടോ കന്നുകാലിയോ മാത്രമല്ല, മനുഷ്യർ പോലും മരിച്ചു വീഴുന്ന അത്രയും വിഷം വഹിച്ചു കൊണ്ടാണ് കഞ്ചിക്കോട്ടെ കൊയ്യാമരക്കാട് ഭാഗത്ത് കോരയാര് ഒഴുകുന്നത്. ന്യൂ ഇന്‍ഡസ്ട്രിയല് പ്രദേശത്തെ റൂബ്‌ഫില എന്ന കമ്പനിയില് നിന്നും പുറന്തള്ളുന്ന രാസമാലിന്യം കലര്‍ന്ന പുഴവെള്ളം കുടിച്ചതാണ് മരണ കാരണമെന്ന് വിദഗ്ദർ പറഞ്ഞു. മൃഗഡോക്ടറുടെ പരിശോധനയിലും ഇത് വ്യക്തമായിട്ടുണ്ട്. ഒഴുകിവരുന്ന കോരയാര് പുഴയിൽ മത്സ്യം, തവള, ഉള്‍പ്പടെ ഒരു ജലജീവിയും ഇല്ല. എന്നാൽ അധികൃതർ ഇത് വരെ ജാഗ്രതാ നിർദ്ദേശം പോലും നൽകിയിട്ടില്ല.\nകേരളത്തിൽ ആളെ കൊല്ലുന്ന പുഴയുണ്ട് - കോരയാർപുഴ. എന്നാൽ അധികൃതർ ഇക്കാര്യം മറച്ചു വച്ചിരിക്കുകയാണ്. പുഴയിലെ വെള്ളം കുടിച്ച ആടുമാടുകൾ കൂട്ടത്തോടെ പിടഞ്ഞു ചത്തു. ഒരു തുള്ളി വെള്ളം കുടിച്ചാല് ആടോ കന്നുകാലിയോ മാത്രമല്ല, മനുഷ്യർ പോലും മരിച്ചു വീഴുന്ന അത്രയും വിഷം വഹിച്ചു കൊണ്ടാണ് കഞ്ചിക്കോട്ടെ കൊയ്യാമരക്കാട് ഭാഗത്ത് കോരയാര് ഒഴുകുന്നത്. ഒഴുകിവരുന്ന പുഴവെള്ളത്തില് മത്സ്യം, തവള, ഉള്‍പ്പടെ ഒരു ജലജീവിയും ഇല്ല. വിഷത്തിന്റെ തീവ്രതയില് പായലുകളും മറ്റും ഇലകള് കരിഞ്ഞാണ് നില്‍ക്കുന്നത്. പുഴയുടെ അടുത്ത് ചെന്നാലെ രൂക്ഷമായ ദുര്‍ഗന്ധം കൊണ്ട് മൂക്കുപൊത്തണം. കറുത്ത വെള്ളത്തില് നിന്ന് പലയിടത്തും പതയും നുരയും ഉണ്ടാകും. വെള്ളത്തില് തൊട്ടാല് ചൊറിഞ്ഞു തുടങ്ങും. കഴിഞ്ഞ ദിവസം അന്യനാട്ടുകാരനായ യുവാവ് ഈ പുഴയില് ഒന്നിറങ്ങിയതാണ്. രണ്ടു ദിവസം ആശുപത്രിയില് കിടക്കേണ്ടി വന്നു.\nഇന്നലെ മാത്രം മണിക്കൂറുകളുടെ ഇടവേളയിൽ പരമശിവന്റേയും ഭാര്യ മഹേശ്വരിയുടേയും ഒമ്പത് ആടുകളാണ് വീട്ടുമുറ്റത്ത് ചത്ത് വീണത്. ഇന്നും ഒരെണ്ണെം ചത്തു. നാലഞ്ചു ആടുകള് എപ്പോള് വേണമെങ്കിലും ചത്തു വീഴാവുന്ന നിലയില് ഗുരുതരാവസ്ഥയിലുമാണ്. ഡോക്ടര് വന്നു ഇഞ്ചക്ഷന് ചെയ്തിട്ടുണ്ടെങ്കിലും ഒന്നും പറയാന് പറ്റില്ലെന്നും പറഞ്ഞാണ് പോയത്.\n25 വര്‍ഷമായി ആടുകളെ വളര്‍ത്തി ജീവിക്കുന്ന പരമേശ്വരനും കുടുംബത്തിനും ഒറ്റദിവസം കൊണ്ട് നഷ്ടം ഉണ്ടായത് ഒരു ലക്ഷത്തിലേറെ രൂപ. ആടുകളെ മേയ്ക്കാന് കൊണ്ടു പോയപ്പോള് തൊട്ടടുത്ത കോരയാര് പുഴയിലെ വെള്ളം കുടിച്ചതാണ് മരണത്തിന് കാരണമായത്. വൈകിട്ടോടെ പുഴയിലെ വെള്ളം കുടിച്ച ആടുകള് രാത്രിയോടെ കരഞ്ഞു പിടയാൻ തുടങ്ങി. പുലര്‍ച്ചയും പിറ്റേന്ന് ഉച്ചയോടുമായി ആടുകള് ചത്തുവീണു. പാലക്കാട് ജില്ലയിലാണ് മനുഷ്യ ജീവന് പോലും ഭീഷണിയുയർത്തുന്ന തരത്തിൽ വിഷജലമൊഴുകുന്ന കോരയാര് ഒഴുകുന്നത്.\nന്യൂ ഇന്‍ഡസ്ട്രിയല് പ്രദേശത്തെ റൂബ്‌ഫില എന്ന കമ്പനിയില് നിന്നും പുറന്തള്ളുന്ന രാസമാലിന്യം കലര്‍ന്ന പുഴവെള്ളം കുടിച്ചതാണ് ആടുകളുടെ മരണ കാരണമെന്ന് വിദഗ്ദർ പറഞ്ഞു. മൃഗഡോക്ടറുടെ പരിശോധനയിലും ഇത് വ്യക്തമായിട്ടുണ്ട്. ഞായറാഴ്ച്ച ഈ പ്രദേശത്തു് കനത്ത മഴ പെയ്തിരുന്നു. കോരയാര് പുഴയില് വെള്ളമൊഴുക്ക് വര്‍ധിച്ചപ്പോള് കമ്പനിയിലെ രാസമാലിന്യങ്ങള് പുഴയിലേക്ക് ഒഴുക്കിയതാണെന്നും സംശയമുണ്ട്. വര്‍ഷങ്ങളായി ഈ കമ്പനി രാസമാലിന്യങ്ങള് ചേര്‍ന്ന മാലിന്യം പുഴയിലേക്ക് ഒഴുകി വിടുകയാണ് എന്ന് നാട്ടുകാര് പരാതിപ്പെട്ടെങ്കിലും അധികൃതരുടെ ഭാഗത്ത് നിന്ന് ഒരു നടപടിയും ഉണ്ടായില്ല. ആടുകള് കൂട്ടത്തോടെ ചത്തതിനെ തുടര്‍ന്ന് നാട്ടുകാരില് ചിലര് കമ്പനിയിലെത്തിയപ്പോള് രാസമാലിന്യങ്ങള് ഒരു വലിയ കോണ്‍ക്രീറ്റ് ടാങ്കില് സംഭരിച്ച് പുഴയിലേക്ക് ഒഴുക്കി വിടുന്നത് കണ്ടെത്തിയിരുന്നു. സംഭവത്തെ തുടര്‍ന്ന്`ജില്ലാ പൊലീസ് സൂപ്രണ്ട് പ്രതീഷ്‌കുമാര് ഇടപെട്ട് കമ്പനിയുടെ പ്രവര്‍ത്തനം ഒരാഴ്ചത്തേക്ക് നിര്‍ത്തിവെക്കാനും കമ്പനിക്കെതിരെ കേസെടുക്കാനും നിർദ്ദേശിച്ചിട്ടുണ്ട്. എന്നാൽ അധികൃതർ ഇത് വരെ ജാഗ്രതാ നിർദ്ദേശം പോലും നൽകിയിട്ടില്ല.\nഏകദേശം നൂറു മീറ്റര് ദൂരത്തില് കോരയാറിന്റെ കൊയ്യാമരക്കാട് ഭാഗത്തെ അവസ്ഥയാണിത്. ഇവിടെ തടയണ കെട്ടി വെള്ളം തടഞ്ഞു നിര്‍ത്തിയിട്ടുണ്ട്. നല്ല മഴയത്ത് തടയണ കവിഞ്ഞൊഴുകുന്ന വെള്ളവും മറ്റുഭാഗങ്ങളില് നിന്ന് തടയണയുടെ താഴെ ഭാഗത്തേക്ക് വരുന്ന വെള്ളവും ചേര്‍ന്നാണ് കുടിവെള്ള സ്രോതസായ ഭാരതപ്പുഴയിലേക്ക് വരെ ചെന്നെത്തുന്നത്. ഈ പ്രദേശത്ത് താമസിക്കുന്നവര് കന്നുകാലികളേയോ ആടുകളേയോ മറ്റ് ജീവികളേയോ പുഴയുടെ ഭാഗത്തേക്ക് കൊണ്ടു പോകാതേയും ഒഴുകി വരുന്ന വിഷപുഴ എന്ന് പരസ്പരം മുന്നറിയിപ്പ് നല്‍കിയുമാണ് ഇതിന്റെ പരിസരത്ത് ജീവിച്ചു വരുന്നത്. ഒന്നുമറിയാതെ പുഴയിലെ വെള്ളം കുടിക്കുന്നവര് ചത്ത് വീഴുമെന്ന് ഉറപ്പാണ്.\nകോരയാറിനോട് ചേര്‍ന്ന് ഏകദേശം 250 ലേറെ കമ്പനികളാണ് പ്രവര്‍ത്തിക്കുന്നത്. ഈ കമ്പനികളില് നിന്നെല്ലാം രാസമാലിന്യങ്ങള്, കക്കൂസ് മാലിന്യം തുടങ്ങിയവയെല്ലാം കോരയാറിലേക്കാണ് ഒഴുകുന്നത്. വികസനത്തിന് വേണ്ടി വന്ന വ്യവസായ കമ്പനികള് ചെയ്യുന്ന പുഴ മലനീകരണം ജലവകുപ്പും, പൊലുഷന് വകുപ്പെല്ലാം കണ്ടില്ലെന്ന് നടിച്ചു. വിഷമേറ്റ് വാങ്ങി കുടിവെള്ള സ്രോതസായ ഭാരതപ്പുഴയിലേക്കാണ് കോരയാര് ചെന്നു ചേരുന്നത് എന്നറിഞ്ഞിട്ടും ഒരിടപെടലും ഉണ്ടായില്ല. ആടുകള് ചത്ത് വീണത് ഒരു മുന്നറിയിപ്പാണ് എന്നാണ് നാട്ടുകാര് പറയുന്നത്. ഇനിയും പുഴയിലേക്ക് വിഷമൊഴുക്കാന് അനുവദിക്കില്ലെന്നും നാട്ടുകാർ പറഞ്ഞു . കമ്പനികള് പുഴയിലേക്ക് മാലിന്യം ഒഴുക്കി വിടുന്നതിനെതിരെ ശക്തമായ സമരങ്ങള്‍ക്ക് ഒരുങ്ങുകയാണ് നാട്ടുകാര്.\nആടുകള് ചത്തതോടെ പരമശിവനും, ഭാര്യ മഹേശ്വരിയുടെയും ജീവിതം വഴി മുട്ടി. ആടുകളെ വളര്‍ത്തി വിറ്റാണ് ഈകുടുംബം ജീവിച്ചു കൊണ്ടിരിക്കുന്നത്. തന്റെ രണ്ട് പെണ്‍മക്കളേയും പരമശിവന് കെട്ടിച്ചയച്ചത് ആടുകളെ വളര്‍ത്തിയാണ്. 30 ആടുകളാണ് ഉണ്ടായിരുന്നത്. സാധാരണ കാട്ടിനുള്ളിലാണ് ആട് മേയ്ക്കാന് പോകാറുള്ളത്. പക്ഷെ ഇന്നലെ (07 .08 .2017) കോരയാര് ഭാഗത്തേക്കാണ് പോയത്. അറിയാതെ ആടുകള് പുഴ വെള്ളം കുടിച്ചതാണ് ദുരന്തത്തിന് കാരണമായത്. ജില്ലാ കലക്ടറും തഹസില്‍ദാരുമൊക്കെ സ്ഥലം സന്ദര്‍ശിച്ചെങ്കിലും നഷ്ടപരിഹാരം നല്‍കുന്ന കാര്യത്തെ കുറിച്ചൊന്നും പറഞ്ഞില്ലെന്ന് മഹേശ്വരിയമ്മ പറഞ്ഞു.


പ്രതിഫലം നോക്കാതെയും സിനിമകള് ചെയ്തിട്ടുണ്ടെന്ന് ഉര്‍വശി\nമലയാളത്തിലെ മികച്ച നടികളില് ഒരാളാണ് ഉര്‍വശി. നായകന്റെ നിഴലായി മാത്രം നില്‍ക്കുന്ന നായിക കഥാപാത്രങ്ങളെ സിനിമയില് അവതരിപ്പിച്ചിട്ടില്ല. തനിക്ക് കൂടി പ്രാധാന്യമായുള്ള സിനിമകള് ചെയ്തു പോയ ഉര്‍വശി ബന്ധത്തിന്റെയും, സ്‌നേഹത്തിന്റെയും പുറത്ത് പ്രതിഫലം പോലും നോക്കാതെ അഭിനയിച്ച സിനിമകളുണ്ടെന്നു തുറന്നു പറയുകയാണ് ഇപ്പോള്.\nസിനിമയില് മറ്റു നായികമാര് ഉണ്ടെങ്കില് തന്റെ ഭാഗം കുറഞ്ഞു പോയി എന്ന് ഒരിക്കലും ചിന്തിച്ചിട്ടില്ലെന്നും യോദ്ധയില് ഹീറോയിന് അല്ലാതിരുന്നിട്ടു കൂടി ആ വേഷം സ്വീകരിച്ചത് സംവിധായകനുമായുള്ള സൗഹൃദത്തിന്റെ പുറത്താണെന്നും ഒരു അഭിമുഖത്തില് ഉര്‍വശി പറഞ്ഞു.\nഞാന് അഭിനയിച്ച സിനിമകളില് മറ്റേതെങ്കിലും നായിക നടി കൂടി അഭിനയിച്ചാല് അവരെക്കാളും സിനിമയില് എന്റെ സ്‌ക്രീന് സ്പേസ് കുറഞ്ഞു പോയല്ലോ എന്ന് ഞാന് ചിന്തിക്കാറില്ല. സൗഹൃദത്തിന്റെ പുറത്ത് പ്രതിഫലം പോലും നോക്കാതെ അഭിനയിച്ച സിനിമകളുണ്ട്. ലാലേട്ടനും, ജഗതി ചേട്ടനും തകര്‍ത്തഭിനയിച്ച യോദ്ധ എന്ന സിനിമയില് ഹീറോയിന് അല്ലാതിരുന്നിട്ടും ഞാന് ആ വേഷം സ്വീകരിച്ചത് അത്തരമൊരു ടീമിന്റെ കൂടെ വര്‍ക്ക് ചെയ്യാനുള്ള ആഗ്രഹം കൊണ്ടാണ്. വളരെ കുറച്ചു സീനേയുള്ളൂവെങ്കിലും ഉര്‍വശി ചെയ്താല് ആ വേഷം നന്നായിരിക്കുമെന്ന് സംവിധായകന് സംഗീത് ശിവന് പറഞ്ഞപ്പോള് ഞാന് സന്തോഷപൂര്‍വ്വം ആ വേഷം സ്വീകരിക്കുകയായിരുന്നു.


അപരാജിതം അപര്‍ണ • Suprabhaatham\nNovember 12, 2016 | 4:45 am IST\nകോയമ്പത്തൂര്: പുല്‍മൈതാനത്ത് എതിരാളികളുടെ നീക്കങ്ങളെ പ്രതിരോധിച്ച് പായുന്ന അപര്‍ണ ട്രാക്കിലും അതിവേഗക്കാരിയാണെന്ന് ഒരിക്കല് കൂടി തെളിയിച്ചു. സ്പ്രിന്റ് ഹര്‍ഡില്‍സില് താരങ്ങളാവുമെന്ന് പ്രതീക്ഷിച്ചവര് നിരാശ സമ്മാനിച്ചിടത്താണ് മീറ്റ് റെക്കോര്‍ഡ് തിളക്കവുമായി അപര്‍ണ അപരാജിതമായ സ്വര്‍ണ കുതിപ്പ് നടത്തിയത്. അണ്ടര് 16 പെണ്‍കുട്ടികളുടെ 100 മീറ്റര് ഹര്‍ഡില്‍സില് 14.47 സെക്കന്റില് മീറ്റ് റെക്കോര്‍ഡോടെയായിരുന്നു അപര്‍ണ റോയിയുടെ സ്വര്‍ണ കുതിപ്പ്. 2010 ല് കര്‍ണാടകയുടെ മേഘ്‌ന ഷെട്ടി സ്ഥാപിച്ച 15.57 സെക്കന്റ് മീറ്റ് റെക്കോര്‍ഡാണ് അപര്‍ണയുടെ കുതിപ്പിന് മുന്നില് വഴിമാറിയത്.\nകേരളത്തിന് ആവേശം പകരുന്നതായിരുന്നു അപര്‍ണയുടെ സ്വര്‍ണ വേട്ട. എതിരാളികളെ വ്യക്തമായ അകലത്തില് പിന്നിലാക്കിയാണ് അപര്‍ണ ഫീനിഷ് ലൈന് കടന്നത്. പഞ്ചാബിന്റെ ഗുര്‍ദീപ് കൗര് (14.92) വെള്ളിയും തമിഴ്‌നാടിന്റെ പി.എം താബിത (15.21) വെങ്കലവും നേടി. കേരളത്തിന്റെ അജ്ഞലി അശോകന് (15.85) അഞ്ചാം സ്ഥാനത്തേക്ക് പിന്തള്ളപ്പെട്ടു.\nട്രാക്കില് മാത്രമല്ല കാല്‍പന്തുകളിയുടെ മൈതാനത്ത് ഇന്ത്യയുടെ അണ്ടര് 14 ടീമിലെ പ്രതിരോധ താരമാണ് അപര്‍ണ.\nകോഴിക്കോട് കൂടരഞ്ഞി ഓവേലില് റോയി-ടീന ദമ്പതികളുടെ മകളായ അപര്‍ണ പുല്ലൂരാംപാറ മലബാര് സ്‌പോര്‍ട്‌സ് അക്കാദമി താരമാണ്. പുല്ലൂരാംപാറ സെന്റ് ജോസഫ്‌സ് ഹയര് സെക്കന്‍ഡറി സ്‌കൂള് വിദ്യാര്‍ഥിയായ അപര്‍ണ ടോമി ചെറിയാന് കീഴിലാണ് പരിശീലിക്കുന്നത്.


ഇതാണ് പ്രേക്ഷകർ കാത്തിരുന്ന ചാക്കോയുടെ 'മേരി'; വിശേഷങ്ങളുമായി അപർണ ദേവി\nഅജിത് December 04, 2020 07:16 PM IST\nപലരും ചോദിക്കുന്നത് പ്രണയവിവാഹം ആയിരുന്നോ എന്നാണ്. പക്ഷേ പ്രണയിക്കാൻ..\nകുടുംബസദസുകളിൽ സൂപ്പർഹിറ്റായി ഓടുന്ന സീരിയലാണ് മഴവിൽ മനോരമയിലെ ചാക്കോയും മേരിയും. ചാക്കോ എന്ന കഥാപാത്രം തുടക്കം മുതലുണ്ടെങ്കിലും മേരി രംഗത്തില്ലായിരുന്നു. പ്രേക്ഷകരുടെ ആകാംക്ഷയ്ക്ക് അറുതിവരുത്തി അടുത്തിടെ മേരി രംഗപ്രവേശം ചെയ്തു. പുതുമുഖം അപർണ ദേവിയാണ് മേരിയെ അവതരിപ്പിക്കുന്നത്. അപർണ തന്റെ വിശേഷങ്ങൾ പങ്കുവയ്ക്കുന്നു.\nഒരു സാധാരണ വീട്ടിലാണ് ജനിച്ചതും വളർന്നതും. വളർന്നതും. കൊല്ലം ചവറയാണ് സ്വദേശം. അച്ഛൻ, അമ്മ, ചേച്ചി, ഞാൻ. ഇതായിരുന്നു കുടുംബം. ഏഴാം ക്‌ളാസ് വരെ ചവറയിൽ പഠനം. നാട്ടിലെ ക്ഷേത്രപരിപാടികളിലൊക്കെ സജീവമായിരുന്നു. ചെറുപ്പം മുതൽ ഒരു കലാകാരിയാകണം, നൃത്തം ശാസ്ത്രീയമായി പഠിക്കണം എന്നീ ആഗ്രഹങ്ങളുണ്ടായിരുന്നു. അങ്ങനെ എട്ടാം ക്‌ളാസിൽ ഞാൻ കലാമണ്ഡലത്തിലേക്ക് ജീവിതം പറിച്ചുനട്ടു. വളരെ കർക്കശമായ ഗുരുകുല സമ്പ്രദായമാണ് ഇപ്പോഴും അവിടെ. ആദ്യമായി വീട്ടിൽ നിന്നും മാറിനിൽക്കുന്ന 13 വയസുകാരിക്ക് ബുദ്ധിമുട്ടായിരുന്നു. കാലക്രമേണ അഡ്ജസ്റ്റ് ചെയ്തു. പിന്നീട് ഡിഗ്രി വരെ ജീവിതം അവിടെയായിരുന്നു. ഇതിനിടയ്ക്ക് വിദേശത്തും ഇന്ത്യയിലെ വിവിധ സ്ഥലങ്ങളിലും പ്രോഗ്രാമുകൾ അവതരിപ്പിച്ചു. ഇപ്പോൾ അച്ഛൻ മരിച്ചു. നാട്ടിൽ ഞങ്ങൾക്ക് ഒരു ഓഫ്സെറ്റ് പ്രസ് ഉണ്ട്. ഇപ്പോൾ അമ്മയാണ് അത് നോക്കുന്നത്. ചേച്ചി വിവാഹം കഴിഞ്ഞു കുടുംബിനിയായി കഴിയുന്നു.\nവിവാഹവും മിനിസ്ക്രീൻ എൻട്രിയും...\nപത്തുമാസം മുൻപായിരുന്നു എന്റെ വിവാഹം. ഭർത്താവ് രമിത്തും കലാമേഖലയിൽ ഉള്ളയാളാണ്. അദ്ദേഹം തിയറ്റർ ആർട്ടിസ്റ്റാണ്. ഇപ്പോൾ സിംഗപ്പൂരിൽ ആക്ടിങ് കോഴ്സ് പഠിക്കുന്നു. അദ്ദേഹവും കലാമണ്ഡലത്തിൽ കുറച്ചുകാലം പഠിച്ചിരുന്നു. പലരും ചോദിക്കുന്നത് പ്രണയവിവാഹം ആയിരുന്നോ എന്നാണ്. പക്ഷേ പ്രണയിക്കാൻ സമയം കിട്ടിയില്ല എന്നതാണ് യാഥാർഥ്യം. അതിനുമുന്നെ വീട്ടുകാർ ആലോചിച്ചു വിവാഹം നടത്തി. വിവാഹം കഴിഞ്ഞാലും പ്രണയിക്കാമല്ലോ. അദ്ദേഹം അടുത്തില്ല എന്ന വിഷമമേയുള്ളൂ..\nഭർത്താവിന്റെ ചേച്ചിയാണ് മഴവിൽ മനോരമയിലെ കാസ്റ്റിങ് കോൾ കണ്ട് അപേക്ഷിക്കാൻ നിർബന്ധിച്ചത്. ഭർതൃവീട്ടുകാരുടെ സപ്പോർട്ടാണ് എന്റെ ബലം. അങ്ങനെ ഓഡിഷൻ വഴി തിരഞ്ഞെടുക്കപ്പെട്ടാണ് മേരി എന്ന കഥാപാത്രമായത്. ഞങ്ങളുടെ വിവാഹആൽബം ചെയ്തവർ വഴി ഒരു മോഡൽ ഫോട്ടോഷൂട്ട് ചെയ്തതാണ് ഈ മേഖലയിലെ ആകെയുള്ള പരിചയം. അഭിനയം അടുത്തകാലം വരെ എന്റെ സ്വപ്നങ്ങളിൽ ഇല്ലായിരുന്നു, പക്ഷേ ഇപ്പോൾ അതിലും ഒന്നുപയറ്റി നോക്കണം എന്നാഗ്രഹമുണ്ട്.\nഭർത്താവിന്റെ നാട് കണ്ണൂരാണ്. പക്ഷേ ഞങ്ങൾ ഇപ്പോൾ കൊച്ചിയിൽ സെറ്റിൽ ചെയ്തു. ഈ വർഷം പകുതിയോടെ അങ്കമാലിയിൽ ഞങ്ങൾ ഒരു വീടുവാങ്ങി. അതിനുശേഷമാണ് സർപ്രൈസ് ഗിഫ്റ്റ് പോലെ മിനിസ്ക്രീനിലേക്കുള്ള ഈ എൻട്രി. അങ്ങനെ പുതിയ വീട് ഭാഗ്യം കൊണ്ടുവന്നു എന്ന് വിശ്വസിക്കാനാണ് എനിക്കിഷ്ടം. അദ്ദേഹം അടുത്തില്ലെങ്കിലും വളരെ സ്നേഹവും പിന്തുണയും നൽകുന്ന അയൽക്കാരാണ് എന്റെ മറ്റൊരു ശക്തി.\nകഴിഞ്ഞ അഞ്ചു വർഷമായി മുദ്രാപീഠം എന്ന പേരിൽ ഒരു ഡാൻസ് സ്‌കൂൾ നടത്തുന്നുണ്ട്. നൂറോളം കുട്ടികളെ ഇപ്പോൾ പരിശീലിപ്പിക്കുന്നുണ്ട്. നൃത്തവും അഭിനയവും ഒരുമിച്ചുകൊണ്ടുപോകണം എന്നതാണ് ഇപ്പോഴുള്ള ആഗ്രഹം.\nEnglish Summary- Chackoyum Maryyum Serial Title Actor Home Life\nബാല്യം മുതൽ ഇന്നുവരെ നിങ്ങളുടെ ജീവിതത്തിലൂടെ കടന്നുപോയ വീടുകളെക്കുറിച്ച് ഗൃഹാതുരമായ ഓർമകളുണ്ടോ? ചിത്രങ്ങളും ചെറുവിവരണവും മൊബൈൽ നമ്പറും സഹിതം customersupport@mm.co.in എന്ന ഇമെയിൽ വിലാസത്തിലേക്ക് അയച്ചു തരൂ.യോഗ്യമായവ പ്രസിദ്ധീകരിക്കും.\nMORE IN SPOT LIGHT


ഐഎഫ്എഫ്‌കെ 2019; ഡെലിഗേറ്റ് പാസുകൾ വിതരണം ചെയ്തുതുടങ്ങി | Keralabhooshanam.com | Breaking News, Latest News, Kerala, India and World news\nഐഎഫ്എഫ്‌കെ 2019; ഡെലിഗേറ്റ് പാസുകൾ വിതരണം ചെയ്തുതുടങ്ങി\nBy web desk on 04/12/2019 Comments Off on ഐഎഫ്എഫ്‌കെ 2019; ഡെലിഗേറ്റ് പാസുകൾ വിതരണം ചെയ്തുതുടങ്ങി\nഇരുപത്തിനാലാമത് രാജ്യാന്തര ചലച്ചിത്രമേളയുടെ ഡെലിഗേറ്റ് പാസുകൾ വിതരണം ചെയ്തുതുടങ്ങി. മന്ത്രി എ.കെ ബാലനിൽ നിന്നും നടി അഹാന കൃഷ്ണകുമാർ ആദ്യ പാസ് ഏറ്റുവാങ്ങി. വെള്ളിയാഴ്ചയാണ് എട്ടുദിവസം നീണ്ടുനിൽക്കുന്ന രാജ്യാന്തര ചലച്ചിത്രോത്സവത്തിന് തുടക്കമാകുക.\nമുഖ്യ വേദിയായ ടാഗോർ തിയേറ്ററിലെ ഫെസ്റ്റിവൽ ഓഫിസിന്റേയും ഡെലിഗേറ്റ് പാസ് വിതരണത്തിന്റേയും ഉദ്ഘാടനമാണ് മന്ത്രി എകെ ബാലൻ നിർവഹിച്ചത്. നടൻ ഇന്ദ്രൻസ് ഉൾപ്പെടെയുള്ളവർ അതിഥികളായിരുന്നു. ഉള്ളടക്കം കൊണ്ട് ഗോവയെക്കാൾ സമ്പന്നമായിരിക്കും കേരള രാജ്യാന്തര ചലച്ചിത്രോത്സവമെന്ന് മന്ത്രി എ.കെ ബാലൻ പറഞ്ഞു.\n10500 പേരാണ് ഇതുവരെ ഡെലിഗേറ്റുകളായി രജിസ്റ്റർ ചെയ്തിരിക്കുന്നത്. ടാഗോർ തിയേറ്ററിനു സമീപം സജ്ജീകരിച്ചിരിക്കുന്ന ഡെലിഗേറ്റ് സെല്ലിൽ നിന്നും പാസുകൾ കൈപ്പറ്റാം. പതിനാല് തിയേറ്ററുകളിലായി 73 രാജ്യങ്ങൽ നിന്നുള്ള 186 ചിത്രങ്ങൾ പ്രദർശിപ്പിക്കും. വെള്ളിയാഴ്ച വൈകിട്ട് ആറിന് നിശാഗന്ധി തിയേറ്ററിൽ മുഖ്യമന്ത്രി പിണറായി വിജയനാണ് ചലച്ചിത്രമേളക്ക് തിരിതെളിക്കുക.\nഐഎഫ്എഫ്‌കെ 2019; ഡെലിഗേറ്റ് പാസുകൾ വിതരണം ചെയ്തുതുടങ്ങി added by on 04/12/2019


Poornima Indrajith and priya mohan: പാത്തു ചേച്ചി എന്നെ നോക്കുന്നത് കണ്ടോ; ഒപ്പം പാത്തുവിന്റെ കിടിലൻ പാട്ടും! വീഡിയോ വൈറൽ! - 'this is how paathu chechi takes care of me' priya mohan's latest instagram post | Samayam Malayalam\n'this is how paathu chechi takes care of me' priya mohan's latest instagram post\nപാത്തു ചേച്ചി എന്നെ നോക്കുന്നത് കണ്ടോ; ഒപ്പം പാത്തുവിന്റെ കിടിലൻ പാട്ടും! വീഡിയോ വൈറൽ!\nLekshmi Nair | Samayam Malayalam | Updated: 08 Apr 2020, 11:04:00 AM\nവേധുവിനെ കൊഞ്ചിച്ചു പാത്തു. പാട്ടുപാടിയും, ഉമ്മവച്ചും കുഞ്ഞനിയനൊപ്പം കുട്ടിതാരം. ഇരുവരുടെയും വീഡിയോ ഏറ്റെടുത്ത് ആരാധകരും!\nപൂർണ്ണിമയുടെയും, പ്രിയയുടെയും കുടുംബ വിശേഷങ്ങൾ എപ്പോഴും സോഷ്യൽമീഡയിൽ തരംഗമാണ്. അമ്മമാരെ പോലെത്തന്നെ അഭിനയത്തിലേക്ക് കാൽ വച്ചിട്ടില്ലെങ്കിലും ഇരുവരുടെയും മക്കൾ പ്രേക്ഷകരുടെ പ്രിയങ്കരരാണ്. വേധുവും പാത്തുവും, നച്ചുവും എല്ലാം പ്രേക്ഷകർക്ക് സ്വന്തമാണ്. അപ്പോൾ അവരുടെ വിശേഷങ്ങൾ അതിലേറെ സ്വന്തവും. ഇപ്പോൾ തരംഗമാകുന്നത് പൂർണ്ണിമയുടെ മകൾ പാത്തുവിന്റെ പാട്ടും, പാട്ടു കേൾക്കുന്ന കുട്ടിതാരം വേധുവും ആണ്.\n'പാത്തു ചേച്ചി എന്നെ നോക്കുന്നത് ഇങ്ങനെയാണ്'നോക്കൂ വേധുവിന്റെ മുഖത്തെ നിഷ്കളങ്കത എന്നാണ്, ഇരുവരുടെയും സ്നേഹ നിമിഷം പങ്ക് വച്ചുകൊണ്ട് പ്രിയ മോഹൻ കുറിച്ചത്. രാരീരി രാരോ രാരോ എന്ന മനോഹരമായ ഗാനമാണ് പ്രാര്ത്ഥന ഇപ്പോൾ പാടുന്നത്. കുട്ടിതാരത്തിന്റെ പാട്ട് അതിമനോഹരം ആണെന്നാണ് സോഷ്യൽ മീഡിയ ഒന്നടങ്കം പറയുന്നതും.മുൻപും കുട്ടികളുടെ വീഡിയോ വൈറൽ ആയിരുന്നു.\nALSO READ: എന്റെ ഭർത്താവിനേയോ, കുട്ടികളെകുറിച്ചോ പറഞ്ഞാൽ വിവരമറിയും; ദയ അശ്വതി!\nപ്രിയ മോഹനും ഭർത്താവ് നിഹാലും ചേർന്ന് നടത്തുന്ന യൂ ട്യൂബ് ചാനലായ ഒരു ഹാപ്പി ഫാമിലിയിലൂടെ ഇരു കുടുംബങ്ങളുടെയും വിശേഷങ്ങൾ ആരാധകർ ഏറ്റെടുക്കാറുണ്ട്. കഴിഞ്ഞ ഒന്ന് രണ്ടു ദിവസം മുൻപാണ് ഇരു കുടുംബങ്ങളുടെയും പോളണ്ട് യാത്രയും മറ്റും വൈറൽ ആയത്. പൂർണ്ണിമയേയും, ഇന്ദ്രജിത്തിനേയും പോലെ പൃഥ്വിയെയും സുപ്രിയേയും പോലെ പ്രേക്ഷകർ ഏറെ ആരാധിക്കുന്ന താര ദമ്പതികൾ ആണ് പ്രിയയും നിഹാലും. ഇരുവരും തമ്മിലുള്ള വിവാഹം മുതൽ, ഇതുവരെയുള്ള ഒട്ടുമിക്ക വിശേഷങ്ങളും ഇരുവരും പങ്കിടാറും ഉണ്ട്!\nThis is how Paathu chechi takes care of me �� Look at his innocent face ������#throwback\nA post shared by Priya Mohan (@priyaa_mohan12) on Apr 7, 2020 at 11:50am PDT\n'എന്റെ മോനിപ്പോൾ എന്റെ ഉമ്മാടെ കൂടെ എന്റെ വീട്ടിലാണ്'ആര്‍ട്ടിക്കിള് ഷോ\nപ്രിയ മോഹൻ പൂർണ്ണിമ മോഹൻ priya mohan happy family Priya Mohan Poornima Indrajith family Poornima Indrajith and priya mohan Poornima Indrajith\nWeb Title : 'this is how paathu chechi takes care of me' priya mohan's latest instagram post


ആരോഗ്യനില തൃപ്തികരം; വയറുവേദനയെ തുടർന്ന് എയിംസിൽ പ്രവേശിപ്പിച്ച ചിദംബരം ആശുപത്രി വിട്ടു | P Chidambaram discharged from AIIMS hospital - Malayalam Oneindia\nPublished: October 28 2019, 23:00 [IST]\nദില്ലി: വയറു വേദനയെ തുടർന്ന് ദില്ലി എയിംസ് ആശുപത്രിയിൽ പ്രവേശിപ്പിച്ച മുൻ കേന്ദ്രമന്ത്രി പി ചിദംബരത്തെ ആശുപത്രി വിട്ടു. തിങ്കളാഴ്ച വൈകിട്ടോടെയാണ് പി ചിദംബരത്തെ ആശുപത്രിയിൽ പ്രവേശിപ്പിച്ചത്. ആരോഗ്യനില മെച്ചപ്പെട്ടതിനെ തുടർന്നാണ് അദ്ദേഹത്തെ ആശുപത്രിയിൽ നിന്നും തിരിച്ചു കൊണ്ടുവന്നത്.\nആരോഗ്യ നില മോശമായതിനെ തുടർന്ന് ചിദംബരത്തെ തിങ്കളാഴ്ട രാവിലെ പരിശോധനയ്ക്കായി രാം മനോഹർ ലോഹിയ ആശുപത്രിയിൽ പ്രവേശിപ്പിച്ചിരുന്നു. വീണ്ടും വയറുവേദന അനുഭവപ്പെട്ടതിനെ തുടർന്നാണ് എയിംസിൽ പ്രവേശിപ്പിച്ചത്.\nഐഎൻഎക്സ് മീഡിയ കേസിൽ അറസ്റ്റിലായ പി ചിംദംബരം ഇപ്പോൾ എൻഫോഴസ്മെന്റ് ഡയറക്ടറേറ്റിന്റെ കസ്റ്റഡിയിലാണ്. ഒക്ടോബർ 30 വരെ ചിദംബരത്തിന്റെ റിമാൻഡ് കാലാവധി നീട്ടിയിരുന്നു. ഓഗസ്റ്റ് 21നാണ് ചിദംബരത്തെ സിബിഐ അറസ്റ്റ് ചെയ്യുന്നത്. സെപ്റ്റംബർ5മുതൽ തീഹാർ ജയിലിൽ കഴിയുകയായിരുന്നു.\np chidambaram jail congress പി ചിദംബരം ജയില് കോൺഗ്രസ്\nStory first published: Monday, October 28, 2019, 23:00 [IST]


മോഹന്‍ലാലിന്റെ 'മകള്' നായികയായി എത്തുന്നു, നായകന് താരപുത്രന്... !! എസ്തറിന്റെ പ്രായം ? | Esther Anil to be seen as the heroine of Shaji N Karun's movie!! - Malayalam Filmibeat\n» മോഹന്‍ലാലിന്റെ 'മകള്' നായികയായി എത്തുന്നു, നായകന് താരപുത്രന്... !! എസ്തറിന്റെ പ്രായം ?\nPublished: Saturday, May 27, 2017, 14:47 [IST]\nമോഹന്‍ലാലും സുരഭിയും എസ്തറും, പുരസ്കാര രാവിനെ ആഘോഷമാക്കി മാറ്റി താരങ്ങള്, ചിത്രങ്ങള് കാണൂ!\nഎസ്തര് അനില് ബാലതാരം ഒന്നുമല്ല! കേരള സാരിയില് സുന്ദരിയായി മാറിയ എസ്തറിന്റെ ചിത്രം വൈറല്!!!\nഗായത്രി- എസ്തര് അനില്, ഫോട്ടോ ഷൂട്ട് കാണൂ..\nമലയാളത്തിലെ ന്യൂജനറേഷന് 'കുട്ടി നായികമാര്'\nഎസ്തര് അനില് ഭാവിയിലെ നസ്‌റിയയോ?\nതെലുങ്കിലും അനുമോള് എസ്തര് തന്നെ\nമോഹന്‍ലാലിന്റെ മകള് എന്ന് കേട്ട് വിസ്മയ ആണെന്ന് തെറ്റിദ്ധരിക്കരുത്, എസ്തര് അനിലിന്റെ കാര്യമാണ് പറയുന്നത്. ദൃശ്യം എന്ന ചിത്രത്തില് മോഹന്‍ലാലിന്റെ മകളായി അഭിനയിച്ചതിലൂടെ ശ്രദ്ധ നേടിയ എസ്തര് നായികയായെത്തുന്നു... അപ്പോള് എല്ലാവര്‍ക്കും സംശയം എസ്തറിന്റെ പ്രയാമാണ്.\nകിസ്മത്തിനും സൈറാ ബാനുവിനും ശേഷം ഷെയിന് നിഗം നായകനാവുന്ന ചിത്രം ??\nകാവ്യ മാധവന് നായികയായി അഭിനയിക്കുമ്പോള് 14 വയസ്സായിരുന്നു പ്രായം. പതിനാലും പതിമൂന്നും വയസ്സില് നായികയായി അഭിനയിച്ചവര് ഇവിടെ മലയാളത്തിലുണ്ട്.. അങ്ങനെ നോക്കുമ്പോള് എസ്തറിന്റെ പ്രായം ഒരു വിഷയമേ അല്ല.. പക്ഷെ നായകനാരാണ് എന്നറിയാണോ..?\nബേബി എസ്തര് എന്ന പേര് വിട്ടു പോകുന്നതിന് മുന്‍പേയാണ് എസ്തര് നായികയായി എത്തുന്നത്. പതിനഞ്ചാം വയസ്സില് മലയാള സിനിമയില് നായികയായി അരങ്ങേറുകയാണ് എസ്തര് അനില്!!.\nഅതെ, എസ്തറിന്റെ നായകനാര്..? ആദ്യ ചിത്രത്തില് തന്നെക്കാള് പ്രായം കൂടിയെ നായികയ്‌ക്കൊപ്പം റൊമാന്‍സ് ചെയ്ത ഷെയിന് നിഗമാണ് എസ്തറിന്റെ നായകന്. നടന് അഭിയുടെ മകനും എസ്തറും ജോഡികളായി എത്തുന്നു..\nഷാജി എന് കരുണ് സംവിധാനം ചെയ്യുന്ന ഓയ് എന്ന ചിത്രത്തിലാണ് എസ്തര് അനിലും ഷെയിന് നിഗവും കേന്ദ്ര കഥാപാത്രങ്ങളായി എത്തുന്നത്. ചിത്രത്തിന്റെ ഷൂട്ടിങ് അധികം വൈകാതെ കണ്ണൂര്, പയ്യന്നൂരില് ആരംഭിയ്ക്കും...\nനല്ലവന് എന്ന ചിത്രത്തില് മൈഥിലിയുടെ ചെറുപ്പകാലം അഭിനയിച്ചുകൊണ്ടാണ് എസ്തര് അരങ്ങേറ്റം കുറിച്ചത്. തുടര്‍ന്ന് ഒരുനാള് വരും എന്ന ചിത്രത്തില് മോഹന്‍ലാലിന്റെ മകളായി അഭിനയിച്ചു. പിന്നീട് ഇങ്ങോട്ട് മമ്മൂട്ടി, ജയറാം, അനൂപ് മേനോന്, മുരളി ഗോപി തുടങ്ങിവയവരുടെ ഒക്കെ മകളായി. ദൃശ്യം തമിഴിലേക്ക് റീമേക്ക് ചെയ്തപ്പോള് കമല് ഹസന്റെയും തെലുങ്കില് വെങ്കിടേഷിന്റെയും മകളായി.\nആദ്യ നായികാ വേഷം\nഅതേ സമയം എസ്തര് അനിലിന്റെ ആദ്യ നായിക വേഷമല്ല ഷാജി എന് കരുണിന്റെ ചിത്രത്തിലേത്. ഒരു യാത്രയില് എന്ന ചിത്രത്തിലെ കേന്ദ്ര കഥാപാത്രം തന്നെ എസ്തറായിരുന്നു. ഇപ്പോള് ജെമിനി എന്ന പേരില് എത്തിയ ചിത്രത്തില് ടൈറ്റില് റോളില് എത്തുന്നതും എസ്തറാണ്.\nRead more about: esther shane nigam shaji n karun malayalam film malayalam cinema malayalam movie മലയാളം സിനിമ എസ്തര് ഷാജി എന് കരുണ് ഷെയിന് നിഗം\nEsther Anil to be seen as the heroine of Shaji N Karun's movie!!\nStory first published: Saturday, May 27, 2017, 14:47 [IST]


ജെറ്റ് എയര്‍വേസ് 28 പുതിയ ഫ്‌ളൈറ്റുകള് ആരംഭിക്കും.. - FUTURELINE\nഇന്ത്യയുടെ പ്രഥമ രാജ്യാന്തര എയര്‍ലൈനായ ജെറ്റ് എയര്‍വേസ് വരും മാസം 28 പുതിയ ഫ്‌ളൈറ്റുകള് ആരംഭിക്കും. ആഭ്യന്തര വിമാനസര്‍വീസിലെ സാന്നിധ്യം ശക്തമാക്കുകയെന്ന ലക്ഷ്യത്തോടെയാണിത്. മുംബൈ, ഡെല്‍ഹി, ബംഗളൂരൂ എന്നീ മൂന്നു ഹബ്ബുകളില് നിന്നാണ് രാജ്യത്തെ വളര്‍ന്നുവരുന്ന വിവിധ നഗരങ്ങളിലേക്കുള്ള സര്‍വീസ് ആരംഭിക്കുക.\nഇതില് നോണ് സ്‌റ്റോപ് ഫ്‌ളൈറ്റുകളും വണ് സ്‌റ്റോപ് ഫ്‌ളൈറ്റുകളുമുണ്ടായിരിക്കും. ഈ നഗരങ്ങളില് വളര്‍ന്നുവരുന്ന രാജ്യാന്തര, ആഭ്യന്തര വിമാന യാത്രാവശ്യങ്ങള് നിറവേറ്റുകയെന്നതും പുതിയ ഫ്‌ളൈറ്റുകളുടെ ലക്ഷ്യമാണ്.\nമധ്യ പ്രദേശിലെ ഏറ്റവും വലിയ നഗരമായ ഇന്‍ഡോറില്‍നിന്നു ജോധ്പൂര്, വഡോദര നഗരങ്ങളിലേക്ക് പ്രതിദിന ഫ്‌ളൈറ്റ് ആരംഭിക്കും. ചണ്ഢീഗഡ് – ലക്‌നോ, അഹമ്മദാബാദ് -ജോധ്പൂര്, വഡോദര- ജയ്പ്പൂര് ഫ്‌ളൈറ്റുകളും ഉടനേ ആരംഭിക്കും.\nഈ മേഖലകളില് വിമാന സര്‍വീസ് നടത്തുന്ന ഏക കമ്ബനിയായി ജെറ്റ് എയര്‍വേസ് ഇതോടെ മാറും. മുംബൈ -ഗുവാഹട്ടി, ഡെല്‍ഹി -ബാഗ്‌ദോഗ്ര എന്നീ റൂട്ടുകളില് നോണ് സ്‌റ്റോപ് ഫ്‌ളൈറ്റിന്റെ എണ്ണം കൂട്ടുന്നതിനൊപ്പം മുംബൈ -ബാഗ്‌ദോഗ്ര, ഡല്‍ഹി- ഗുവാഹട്ടി റൂട്ടുകളില് വണ് സ്‌റ്റോപ് ഫ്‌ളൈറ്റും ആരംഭിക്കും.\nബംഗളരൂ- ഇന്‍ഡോര്, ഇന്‍ഡോര്- കൊല്‍ക്കൊത്ത എന്നീ റൂട്ടുകളില് നോണ് സ്‌റ്റോപ് സര്‍വീസ് തുടങ്ങുന്നതിനൊപ്പം ചണ്ഢീഗഡിലേക്കും സര്‍വീസ് തുടങ്ങും. കോയമ്പത്തൂരില്‍നിന്നു ഹൈദരാബാദിലേക്കും, വിശാഖപട്ടണത്തുനിന്നു മുംബൈയിലേക്കും ഡല്‍ഹിയിലേക്കും സര്‍വീസ് നടത്താന് തീരുമാനിച്ചിട്ടുണ്ട്.\nരാജ്യത്തിന്റെ മധ്യത്തില് കിടക്കുന്ന ഇന്‍ഡോറിന്റെ വര്‍ധിച്ചുവരുന്ന പ്രാധാന്യം കണക്കിലെടുത്തു കൂടുതല് സ്ഥലങ്ങളുമായി ബന്ധിപ്പിക്കുവാന് ജെറ്റ് തീരുമാനിച്ചിട്ടുണ്ട്. ഇന്‍ഡോറില്‍നിന്നു രാജ്യത്തെ 14 പ്രമുഖ നഗരങ്ങളിലേക്ക് ജെറ്റ് എയര്‍വേസ് സര്‍വീസ് നടത്തും.\nകൊല്‍ക്കത്ത, മുംബൈ, ഡല്‍ഹി, ബംഗളരൂ എന്നീ മെട്രോകളിലേക്കും ഇന്‍ഡോറില്‍നിന്നു നേരിട്ടു ഫ്‌ളൈറ്റ് ലഭ്യമാക്കും. ഇതിനെ രാജ്യാന്തര സര്‍വീസുമായി ബന്ധിപ്പിക്കുകയും ചെയ്യും.\nPrevious: പ്രളയം മനുഷ്യ നിര്‍മ്മിതം എന്ന ആരോപണം : ഹൈക്കോടതി സ്വമേധയാ കേസ് എടുത്തു…\nNext: സ്വര്‍ണവില : ഏറ്റവും ഉയര്‍ന്ന നിരക്കില് വ്യാപാരം തുടരുന്നു…


പുതിയ ഇലക്ട്രിക് സൈക്കിളുമായി ഹീറോ ലെക്ട്രോ - Trending Kerala\nഅതി നൂതന സങ്കേതിക വിദ്യകൾ കോർത്തിണക്കി ഹീറോ ലെക്ട്രോക്കിന്റെ പുതിയ ഇലക്ട്രിക്ക് സൈക്കിൾ. മണിക്കൂറിൽ 25 കിലോമീറ്റർ വരെ പരമാവധി വേഗതയോട് കൂടിയാണ് ഈ സൈക്കിൾ രൂപകൽപ്പന ചെയ്തിട്ടുള്ളത്. ഇന്ത്യയിൽ ഇ- ബൈക്ക് വിപ്ലവത്തിന് പുതിയ തിരി തെളിച്ചാണ് ലോക ഇവി ദിനത്തിലാണ് ഹീറോ ലെക്ട്രോക്ക് സൈക്കിൾ രാജ്യത്ത് അവതരിപ്പിക്കുന്നത്. കമ്മ്യൂട്ടർ, ഫിറ്റ്നസ് , ലഷർ എന്നിവ മൂന്ന് വിഭാഗങ്ങളിൽ വരുന്ന സൈക്കിൾ, രൂപകൽപ്പന ചെയ്തത യുകെയിലെ മാഞ്ചസ്റ്റർ കമ്പിനിയുടെ ഗ്ലോബൽ ഡിസൈൻ സെൻററ്റണ്. ബ്ലൂടൂത്ത് സ്മാർട്ട് ഫോൺ കണക്റ്റിവിറ്റി സൈക്കിളിൽ ലഭ്യമാണ്.\n“നഗര യാത്രക്കാരുടെ ആവിശ്യങ്ങൾ നിറവേറ്റൻ കമ്മ്യൂട്ടർ ബൈക്കുകൾ ,ഫിറ്റ്നസ് ബൈക്കുകൾ ,ഫൺ ബൈക്കുകൾ പോലുള്ള നിരവധി സൈക്കിളുകൾ കമ്പനി ഉപഭോക്കത്താക്കൾക്കായി ഒരിക്കിയിട്ടുണ്ട് ” എന്ന് ഹീറോ സൈക്കിൾസ് , ലെക്ട്രോ ഇ- മൊബിലിറ്റി പ്രൈവറ്റ് ലിമിറ്റഡ് ഡയറക്ടർ ആദിത്യ മുഞ്ജൻ പറഞ്ഞു. മൊബൈൽ, ഇലക്ട്രിക് ബൈക്ക് ഇന്റെർഫേസ് പ്രയോജനപെടുത്തിയാണ് ഇ- സൈക്കിൾ ഡിസൈൻ ചെയ്തിട്ടുള്ളത്. അതിലുപരി കൃത്യമായ എഞ്ചിനിയറിഗ് കിട്ടിംഗ് എഡ്ജ് ഉൾപ്പെടുത്തിയതാണ് സൈക്കിൾ. കമ്മ്യൂട്ടർ സൈക്കിൾ ഹ്രസ്വ ,ഇടത്തര യാത്രകൾക്ക് അനുയോജ്യമാണെങ്കിൽ ഫൺ സീരീസ് വിനോദ പ്രേമികൾക്കുള്ളതാണ്. ഫിറ്റ്നസ് കാത്ത് സൂക്ഷിക്കാൻ ഫിറ്റ്നസ് സീരിസും കമ്പിനി പുറത്തിറക്കിയിട്ടുണ്ട്.\nഐസ്മാർട്ട് അതവ ബ്ലൂട്ടൂത്ത് കണക്ടിവിറ്റി വഴി വേഗത, മാപ്പ്, ബാറ്ററി ചാർജ്, മോഡുകൾ ,പിന്നിട്ട ദൂരം എന്നിവ ആക്സസ് ചെയ്യാൻ സഹായിക്കുന്നു. നാല് രീതിയിലുള്ള സവാരിയെ തിരഞ്ഞെടുക്കാൻ ലിഥിയം അയൺ ബാറ്ററിയും സ്മാർട്ട് – EDU രീതിയിൽ വരുന്ന ഇ- ബൈക്കുകൾ സഹായിക്കുന്നു .ടൗൺ മാസ്റ്റർ എന്ന പേരിലാണ് ഇലക്ട്രിക് സൈക്കിളുകൾ കഴിഞ്ഞ വർഷം ഹീറോ വിപണിയിലിറക്കിയത്. 30999 എന്ന മിതമായ വിലയിലാണ് സൈക്കിൾ ലഭ്യമാക്കുന്നത്.\nഒറ്റചാർജിൽ 30-40 വരെ കിലോമീറ്റർ സഞ്ചരിക്കാൻ സാധിക്കുന്ന സൈക്കിളിൽ ദൈനംദിനം ഉപയോഗത്തിന് ആവിശ്യമായ പെടലും, ത്രോട്ടലും ഉൾപ്പെടുത്തിയിട്ടുണ്ട് എന്നതാണ് ഇതിന്റെ മറ്റൊരു പ്രത്യേകത. ഇതിനു പുറമെ മുന്നിലും, പിന്നിലുമുള്ള ഡിസ്ക് ബ്രേക്ക്, എൽ ഈ ഡി ഹെഡ്ലാമ്പുകൾ എന്നിവ സൈക്കിളിന് വിപണിയിൽ ആളുകളുടെ പ്രയങ്കരനാക്കുന്നു.\nകയറ്റത്തിൽ വെച്ച് കാർ നിന്നാൽ ഈ സിംപിൾ ട്രിക്ക് അറിഞ്ഞാൽ മതി


ബേപ്പൂര് സ്ഫോടനം: സുപ്രധാന തെളിവുകള് ലഭിച്ചു | Beypore blast: obtained relevant clues - Malayalam Oneindia\nബേപ്പൂര് സ്ഫോടനം: സുപ്രധാന തെളിവുകള് ലഭിച്ചു\nകണ്ണൂര്: ബേപ്പൂര് സ്ഫോടനത്തെ കുറിച്ചുള്ള അന്വേഷണം ശരിയായ ദിശയില് നടക്കുന്നുണ്ടെന്ന് ഡിജിപി രമണ് ശ്രീവാസ്തവ പറഞ്ഞു. സംഭവവുമായി ബന്ധപ്പെട്ട സുപ്രധാനമായ ചില തെളിവുകള് ലഭിച്ചിട്ടുണ്ടെന്നും ക്രൈംബ്രാഞ്ച് അന്വേഷണത്തില് തനിക്ക് തൃപ്തിയുണ്ടെന്നും അദ്ദേഹം കൂട്ടിച്ചേര്‍ത്തു.\nപഞ്ചായത്ത് തിരഞ്ഞെടുപ്പില് മാറാട്, നാദാപുരം തുടങ്ങി പ്രശ്നസാധ്യതയുള്ള എല്ലാ പ്രദേശങ്ങളിലും കനത്ത സുരക്ഷാസന്നാഹം ഏര്‍പ്പെടുത്തും. തിരഞ്ഞെടുപ്പില് കര്‍ണാടക പൊലീസിന്റെ സഹായവും ലഭിക്കും.\nപൊലീസുദ്യോഗസ്ഥരുടെ യോഗത്തിനു ശേഷം വാര്‍ത്താലേഖകരോട് സംസാരിക്കുകയായിരുന്നു ഡിജിപി.


പ്രവാസികളും ജീവിതാസൂത്രണവും | islamonlive.in\nസ്വന്തം ജീവിതത്തിൻറെ നേട്ടത്തിനായി ഭാവിയിൽ ചെയ്യെണ്ട പ്രവർത്തനങ്ങൾ എന്താണെന്ന് നിർണ്ണയിക്കലാണ് ജീവിതാസൂത്രണം. പരിമിതമായ വിഭവങ്ങളെ ശരിയായ രൂപത്തിലും കാര്യക്ഷമമായും ഉപയോഗപ്പെടുത്താൻ ആസൂത്രണത്തിലൂടെ സാധ്യമാണ്. ജീവിത ലക്ഷ്യത്തിലേക്ക് എത്തിച്ചേരാനുള്ള മൂർത്തമായ കർമ്മ പദ്ധതിയാണ് ആസൂത്രണം. ആ ലക്ഷ്യത്തിലേക്കത്തൊനുള്ള കടമ്പകൾ മുൻകൂട്ടി കാണാനും അത് നിയന്ത്രിക്കാനും അങ്ങനെ സമാധാനപൂർണ്ണമായ ജീവിതം നയിക്കാനും ആസൂത്രണം അനിവാര്യമാണ്.\nപ്രവാസികൾ ജീവിതം ആസൂത്രണം ചെയ്യുന്നില്ല എന്ന് പറഞ്ഞ് കൂട. പൊതുമരാമത്ത് പണികളും അടുത്ത ഒഴിവ് ദിനങ്ങൾ എപ്പോഴാണെന്നും അത് എവിടെ ചിലവഴിക്കണമെന്നും ആലോചിക്കുന്നതിൽ പരിമിതമാവുന്നു അവരുടെ ആസൂത്രണം. അതിനപ്പുറമുള്ള ജീവിതത്തിൻറെ വിശാലമായ ക്യാൻവാസിനെ കുറിച്ച് എന്ത് ചെയ്യണമെന്നറിയുന്നില്ല. പ്രവാസ ജീവിതം തന്നെ പ്രതീക്ഷകളുടേയും സ്വപ്നങ്ങളുടേയും ലക്ഷ്യങ്ങളുടേയും സംഘാതമാണ്. എത്ര എത്ര സ്വപ്നങ്ങളും പദ്ധതികളുമായിട്ടാണ് ഓരോരുത്തരും പ്രവാസ ജീവിതത്തിലേക്ക് വരുന്നത്!\nഒരു മഹാ നഗരത്തിൽ ഭൂപടമില്ലാതേയൊ ഗൂഗിളിൻറെ സഹായമില്ലാതെയൊ നിർണ്ണിത സ്ഥലം കണ്ട് പിടിക്കുന്നത് പോലെ ദുശ്കരമാണ് കൃത്യമായ ആസൂത്രണമില്ലാതെ ജീവിക്കുന്നതും. എന്നാൽ നഗരത്തിൻറെ ഭൂപടം കൈവശം ഉണ്ടായിരുന്നെങ്കിൽ ലക്ഷ്യസ്ഥാനത്തേക്ക് എത്തിച്ചേരുക എളുപ്പമാണ്. ആസുത്രണമില്ലാതെ ജീവിക്കുന്നത്, ഏതാണ്ട് ഇതൊക്കെപോലെയാണ്.\nജീവിതത്തിലെ എല്ലാ കാര്യങ്ങൾക്കും അന്തിമ പരിണാമം ഉള്ളത് പോലെ, പ്രവാസ ജീവതത്തിനും വിട പറയേണ്ട സമയം ആസന്നമാവുമെന്ന കാര്യത്തിൽ സംശയമില്ല. പ്രവാസ ജീവിതാനന്തര കാര്യങ്ങളുടെ സുഖകരമായ പ്രയാണത്തിന് അനിവാര്യമായത് എന്താണെന്നും അത് എങ്ങനെ ആർജജിക്കാമെന്നും ഓരോ പ്രവാസിയും ആസൂത്രണം ചെയ്യുന്നത് നല്ലതാണ്.\nജീവികളിൽ താരതമ്യേന ബ്രെയിൻ സെല്ലുകൾ കൂടുതലുള്ള ചെറു ജീവിയാണു തേനീച്ച. അവ പോലും ഭാവി ജീവിതത്തിന് ഭക്ഷണ സാധനങ്ങൾ കരുതിവെക്കുന്നതായി കണ്ടിട്ടുണ്ട്. എന്നാൽ ആകാരത്തിൽ ഭീമനായ ആന, ശക്തിയുടെ പ്രതീകമായ പുലി ഇവക്കൊന്നും അത്തരം മുൻകരുതലുകളില്ല എന്ന് മാത്രമല്ല അടുത്ത വിശപ്പിൻറെ ഊഴം വരെ അവ നിദ്രയിലാണ്. കൊച്ചു പ്രാണിയായ തേനീച്ച നമുക്ക് തരുന്ന ആസൂത്രണ പാഠം എത്ര മഹത്തരം.\nസ്വന്തത്തിൻറെ ഭാവി ഭാഗധേയം, സാമ്പത്തികാസൂത്രണം, തൊഴിൽ-കച്ചവട-കൂടുംബാസൂത്രണം അങ്ങനെ ജീവിതവുമായി ബന്ധപ്പെട്ട എല്ലാ മേഖലകളിലും ആസൂത്രണം അനിവാര്യമാണ്. ആസുത്രണത്തിൻറെ അഭാവത്തിൽ ജീവിതത്തിൽ എന്താണ് ആർജ്ജിക്കേണ്ടതെന്നും അതിനുള്ള മാർഗ്ഗങ്ങളെന്താണെന്നും പ്രവാസികൾ മനസ്സിലാക്കാറില്ല. പണം കൈവശമുണ്ടാവുക എന്നതല്ല പ്രശ്നം, ആ പണം ചിലവഴിച്ച് അഭിവൃദ്ധിനേടുക എന്നതാണ് പ്രധാനം. അപ്പോൾ പണത്തെക്കാൾ അമൂല്യമായ നമ്മുടെ ജീവിതം/സമയം ആസൂത്രണം ചെയ്യാതിരുന്നാൽ എന്തായിരിക്കും അവസ്ഥ?\nസമയം,ആരോഗ്യം, സമ്പത്ത്,വിജ്ഞാനം എന്നിവയാണ് മനുഷ്യ ജീവിതത്തിലെ നാല് സുപ്രധാന വിഭവങ്ങൾ. ഇത് നാലും കൃത്യമായി ആസൂത്രണം ചെയ്ത് ജീവിതം മുന്നോട്ട് നയിക്കുന്നവരാണ് വിജയിക്കുക. ആസൂത്രണം ചെയ്യാൻ പരാജയപ്പെട്ടാൽ, ജീവിതം പരാജയപ്പെടാനാണ് ആസൂത്രണം ചെയ്യുന്നത് എന്ന മഹത് വചനം എത്ര സത്യം. ജീവിതത്തിന് വിജയകരമായ പരിണാമം ആഗ്രഹിക്കുന്നവർ ജീവിതം ആസൂത്രണം ചെയ്തിരിക്കും.\nഹൃസ്വ കാലം, ദീർഘ കാലം എന്നിങ്ങനെയും ആസൂത്രണത്തെ രണ്ടായി വിഭജിക്കാം. ചുരുങ്ങിയ കാലം കൊണ്ട് നേടേണ്ട കാര്യങ്ങളാണ് ഹൃസ്വകാല ആസൂത്രണം. അത് പുർത്തിയായാൽ മറ്റൊരു ലക്ഷ്യം ആസൂത്രണം ചെയ്യാം. എന്നാൽ ഒരു ആയുഷ്കാലം മുഴുവൻ ചിലവഴിച്ചു നേടി എടുക്കേണ്ട കാര്യങ്ങളാണ് ദീർഘകാല ആസുത്രണം കൊണ്ടു ഉദ്ദ്യേശിക്കുന്നതു.\nഭാവിയിൽ എത്തിച്ചേരാനുള്ള കൃത്യമായി ലക്ഷ്യം നിർണ്ണയിക്കുക, ആ ലക്ഷ്യ സാക്ഷാൽകാരത്തിനായി കർമ്മങ്ങൾ തീരുമാനിക്കുക,അതിന് ലഭ്യമായ വിഭവങ്ങൾ ഉപയോഗപ്പെടുത്തുക, കാര്യങ്ങൾ സമയ ബന്ധിതമായി നടപ്പാക്കുക. ഇതാണ് ആസൂത്രണത്തിൽ ചെയ്യേണ്ട കാര്യങ്ങൾ. മനസ്സിൽ സ്വപ്നങ്ങൾ താലോലിക്കുന്നതോടൊപ്പം, അത് പരമാവധി ഭംഗിയോടെ ചെയ്യാൻ ആസൂത്രണം സഹായിക്കും. ഇഛാശക്തി, കഠിനാധ്വാനം,ദൃഡനിശ്ചയം എന്നിവയും ആസൂത്രണത്തിൻറെ ചേരുവകളാണ്.\n1. ആസൂത്രണത്തിൽ ശ്രദ്ധിക്കേണ്ട സുപ്രധാനപ്പെട്ട കാര്യമാണ് ശാരീരികവും മാനസികവുമായ ആരോഗ്യം. ജീവിതത്തിൻറെ നെട്ടോട്ടത്തിൽ, പോഷകാഹാരം, ഉറക്കം, വ്യായാമം, വിശ്രമം എന്നിവക്ക് പ്രവാസികൾ വേണ്ടത്ര പരിഗണന നൽകാറില്ല. അതിൻ്റെ ഫലമായി അകാല മരണം,പെടുന്നനെയുള്ള ഗുരുതരമായ രോഗങ്ങൾ, ജീവത ശൈലി രോഗങ്ങളായ പഞ്ചസാര,കൊളസ്ട്രോൾ, പ്രഷർ തുടങ്ങിയവ വർധിച്ചുവരുന്നത് ദാരുണമാണ്. ഇത് അവരുടെ മാനസിക ആരോഗ്യത്തെയും ബാധിക്കുന്നുണ്ട്. ആരോഗ്യമുള്ള ശരീരത്തിലാണ് ആരോഗ്യമുള്ള മനസ്സുണ്ടാവുക എന്ന കാര്യം മറക്കരുത്.\n2. ആസൂത്രണം ചെയ്യേണ്ട മറ്റൊരു മേഖലയാണ് സമയം. ഭൂമിയിൽ ഒരിക്കൽ മാത്രമേ നമുക്ക് ജീവിക്കാൻ അവസരമുള്ളൂ. ഒരു പ്രാവിശ്യം മാത്രം വരുകയും പോവുകയും ചെയ്യുന്ന അമൂല്യമായ സമ്പാദ്യമാണ് സമയം. അത് ഇഹപര വിജയത്തിന് വേണ്ടി ഉപയോഗിക്കുന്നതാണ് ബുദ്ധിപരം. അനാവശ്യ കാര്യങ്ങളിൽ സമയം പാഴാക്കുന്നവർ ഇരുലോകത്തും വിജയിക്കുകയില്ല എന്ന് മാത്രമല്ല നിരാശയിലകപ്പെടുകയും ചെയ്യും.\n3. ആസൂത്രണം ആവശ്യമായ മറ്റൊരു തലമാണ് സമ്പത്ത്. സാമ്പത്തികമായ സ്വയം പര്യപ്തത എല്ലാ പ്രവാസികളുടേയും ജീവിതാഭിലാഷമാണ്. ഉപരിപ്ളവമായ തീരുമാനങ്ങളും ദീർഘ ദൃഷ്ടിയില്ലായ്മായും കാരണം പ്രവാസികൾ സാമ്പത്തികമായി പരാജയപ്പെടുന്നു. പ്രവാസ ജീവിതത്തിലുണ്ടായിരുന്ന ജീവിത നിലവാരത്തിൻെറ ചെറിയ അംശമെങ്കിലും പ്രവാസാനന്തര ജീവിതത്തിൽ ഇല്ളെങ്കിൽ, മാനസികമായ പ്രയാസം അനുഭവിക്കേണ്ടിവരും.\n4. സംതൃപ്തമായ കുടുംബ ജീവിതം, കുട്ടികളുടെ ശിക്ഷണം തുടങ്ങിയവ കൈവരിക്കുന്നതിനാവശ്യമായ കാര്യങ്ങളുടെ ആസൂത്രണമാണ് മറ്റൊന്ന്. കുടുംബത്തിൻറെ അഭിവൃദ്ധിക്കായി പരദേശത്തേക്കത്തെുമ്പോൾ കുട്ടികൾ വഴിപിഴച്ച് പോവാറുണ്ട്. ദാമ്പത്യജീവിതം തകരാറിലാവുന്നു. നാട്ടിൽ കൗമാരപ്രായക്കാരനായ മകൻറെ/മകളുടെ ചെയ്തികൾ കാരണം പ്രയാസപ്പെടുന്ന പ്രവാസികളുണ്ടു. ഭാര്യയോടും കുട്ടികളോടുമുള്ള തുറന്ന സംസാരം, കുടുംബയോഗങ്ങൾ,കുട്ടികളുടെ നൈസർഗ്ഗിക വാസനകൾ കണ്ടത്തെി അവരെ പ്രോൽസാഹിപ്പിക്കൽ തുടങ്ങിയ പരിപാടികളുലൂടെ ഇഴയടുപ്പം ഉണ്ടാക്കാൻ കഴിയും.\nആസൂത്രണം ചെയ്യുന്നത് പോലെ അത് നടപ്പാക്കാനുള്ള ക്ഷമയും സഹനവും ഉണ്ടാവുക എന്നതും വളരെ പ്രധാനമാണ്. ഏട്ടിലെ പശു പുല്ല് തുന്നുകയില്ല എന്ന പറഞ്ഞത് പോലെ, ആസൂത്രണങ്ങൾ മനസ്സിൽ താലോലിച്ചത് കൊണ്ട് കാര്യമില്ല. ആസൂത്രണം എന്നാൽ സമയ ബന്ധിതമായി ക്രിയാത്മകമായ തീരുമാനങ്ങൾ എടുക്കുന്ന പ്രക്രിയാണ്. അത് പുതിയ ആലോചനകളിലേക്കും വഴിത്തിരിവിലേക്കും അച്ചടക്കത്തിലേക്കും നമ്മെ നയിക്കുന്നു. തെറ്റുകൾ മുൻകൂട്ടി മനസ്സിലാക്കുവാനും തിരുത്തുവാനും ആസൂത്രണം സഹായിക്കും.\n(ഉടൻ പ്രസിദ്ധീകരിക്കുന്ന പ്രവാസികളുടെ മാർഗദർശി എന്ന കൃതിയിൽ നിന്നു)


മൂന്നു കോടി ഗോള്‍ഫ് !\nSaturday 15th June 2013 3:02pm\nനാല്‍പ്പതിനടുത്ത് പ്രായമുള്ള പ്രീമിയം ഹാച്ച്ബാക്കായ ഫോക്‌സ്‌വാഗന് ഗോള്‍ഫിന്റെ ഉത്പാദനം മൂന്നു കോടി പൂര്‍ത്തിയായി.\nജര്‍മനിയിലെ വൂള്‍ഫ്സ് ബര്‍ഗിലെ ഫോക്‌സ്‌വാഗന് പ്ലാന്റില് നിന്നാണ് ചരിത്രപ്രധാനമായ ഗോള്‍ഫ് പുറത്തിറങ്ങിയത്.\nഇന്ധനക്ഷമയയ്ക്കു പേരുകേട്ട ഗോള്‍ഫ് ടിഡിഐ ബ്ലൂമോഷന് മോഡലാണ് എണ്ണം തികച്ചത്. ലീറ്ററിനു 31.25 കിമീ മൈലേജുണ്ടിതിന്. നിര്‍മിച്ചതില് വച്ചേറ്റവും ഇന്ധനക്ഷമയുള്ള ഗോള്‍ഫും ഇതുതന്നെ.\nകഴിഞ്ഞ വര്‍ഷം പുറത്തിറങ്ങിയ ഏഴാം തലമുറ ഗോള്‍ഫാണ് ഇപ്പോള് വില്‍പ്പനയ്ക്കുള്ളത്.\n1974 ലായിരുന്നു ഗോള്‍ഫിന്റെ ഉത്പാദനം തുടങ്ങിയത്. മുപ്പത്തിയൊമ്പതു വര്‍ഷമായി പ്രതിദിനം 2000 എണ്ണം വീതം ഗോള്‍ഫ് വില്‍പ്പന നടന്നിട്ടുണ്ടെന്ന് സ്ഥിതിവിവരക്കണക്കു പ്രകാരം പറയാം.\nലോകത്തെ ഏറ്റവും വില്‍പ്പന നേടിയ കാറുകളില് രണ്ടാം സ്ഥാനമുണ്ട് ഫോക്‌സ്!വാഗന് ഗോള്‍ഫിന്. നാലു കോടിയിലേറെ വില്‍പ്പനയുമായി ടോയോട്ട കോറോളയാണ് ഒന്നാം സ്ഥാനത്ത്. ഫോക്‌സ്‌വാഗന്റെ തന്നെ ബീറ്റില് മൂന്നാം സ്ഥാനത്തുണ്ട്. ഫോഡ് മോഡല് ടി യാണ് നാലം സ്ഥാനക്കാരന് .


Posted By: admin 162 Views0Comment tata ace\nന്യൂദല്‍ഹി: വാഹനാപകടങ്ങള് വര്‍ദ്ധിച്ചുവരുന്ന സാഹചര്യത്തില് മോട്ടോര് വാഹന നിയമം കര്‍ക്കശമാക്കി കേന്ദ്രസര്‍ക്കാര്.നാല് ചക്രങ്ങളുള്ള ചെറിയ ഭാരവാഹനങ്ങള്‍ക്ക് വേഗപ്പൂട്ട് നിര്‍ബന്ധമാക്കി. കേന്ദ്ര മോട്ടോര് വാഹനനിയമം ഇതിനായി ഭേദഗതിചെയ്ത് ഉത്തരവിറങ്ങി. വേഗപ്പൂട്ട് ഇല്ലാത്ത പഴയ വാഹനങ്ങള്‍ക്ക് ഇനിമുതല് റീ രജിസ്‌ട്രേഷനും ഉണ്ടാകില്ല.\nടാറ്റാ എയ്‌സ്, മഹീന്ദ്രാ ബൊലേറോ, ടാറ്റാ 207 ഉള്‍പ്പടെയുള്ള നാല് ചക്രങ്ങളുള്ള ചെറിയ ഭാരവാഹനങ്ങളെ വേഗപ്പൂട്ടില് നിന്ന് നേരത്തേ ഒഴിവാക്കിയിരുന്നതാണ്. എന്നാല് ഇനി മുതല് ഇത്തരം വാഹനങ്ങള്‍ക്കും വേഗപ്പൂട്ട് ഘടിപ്പിക്കണം. ഇവയെ ഉള്‍പ്പെടുത്തുന്നതിന് പൊതുജനാഭിപ്രായം ക്ഷണിച്ച് കഴിഞ്ഞ വര്‍ഷം കേന്ദ്രസര്‍ക്കാര് കരട് വിജ്ഞാപനം ഇറക്കിയിരുന്നു.\nഒരു കൊല്ലം ലഭിച്ച നിര്‍ദേശങ്ങള് പരിഗണിച്ച ശേഷമാണ് അന്തിമ ഉത്തരവ് വന്നത്. പുതിയ ഉത്തരവ് മെയ് ഒന്നുമുതല് പ്രാബല്യത്തിലായി. വേഗപ്പൂട്ട് ഇല്ലാത്ത പഴയ വാഹനങ്ങള് ഇനിമുതല് റീ രജിസ്‌ട്രേഷനും ചെയ്യാന് കഴിയില്ല മാത്രമല്ല വേഗപ്പൂട്ട് നിര്‍ബന്ധമായിട്ടുള്ള വാഹനങ്ങളില് വാഹനനിര്‍മാതാക്കള് നിര്‍മാണവേളയില് തന്നെ വേഗപ്പൂട്ട് ഘടിപ്പിക്കേണ്ടിവരും.\nവേഗപ്പൂട്ട് ഘടിപ്പിക്കുന്നതില് കൃതൃമം കാണിക്കാതിരിക്കാനാണ് ഈ നടപടി. എട്ട് സീറ്റ് വരെയുള്ള യാത്രാവാഹനങ്ങള്, ഇരുചക്ര-മുച്ചക്ര വാഹനങ്ങള്, അഗ്‌നിരക്ഷാസേനയുടെയും പോലീസിന്റെയും വാഹനങ്ങള് എന്നിവയാണ് ഇനിമുതല് വേഗപ്പൂട്ട് വേണ്ടാത്തവയുടെ ഗണത്തില്‍പ്പെടുന്നത്.


ലിമോസിനായി മാറിയ ലിയര്‍ജെറ്റ് വിമാനമാണ് 18 സീറ്റര് പാര്‍ട്ടി ബസ് എന്ന വിശേഷണം ലഭിച്ച 'ലിയര്‍മോസിന്' - FUTURE KERALA - Future Kerala\nby വെബ് ഡെസ്ക്\t,\t4 April 2020\nന്യൂയോര്‍ക്ക്: ജെറ്റ് വിമാനത്തില്‍നിന്ന് ലിമോസിനായി രൂപാന്തരം പ്രാപിച്ച ‘ലിയര്‍മോസിന്’ ലേലം ചെയ്യുന്നു. ഈ വരുന്ന മെയ് 12 നും 17 നുമിടയില് ജെറ്റ് ലിമോസിന്റെ ലേലം നടക്കും. ലിയര്‍ജെറ്റ് വിമാനമാണ് ലിമോസിനായി മാറ്റിയത്. കന്‍സാസിലെ വിചിത ആസ്ഥാനമായ സ്വകാര്യ ജെറ്റ് നിര്‍മാതാക്കളാണ് ലിയര്‍ജെറ്റ്.\n42 അടി നീളവും എട്ട് അടി വീതിയുമുള്ള ‘ലിയര്‍മോസിന്’ നിരത്തുകളിലൂടെ ഓടിക്കാന് കഴിയും. അതായത് സ്ട്രീറ്റ് ലീഗല് വാഹനമാണ് ഈ ജെറ്റ് ലിമോസിന്. 2005 ലാണ് ലിയര്‍മോസിന് പ്രോജക്റ്റുമായി ബന്ധപ്പെട്ട പ്രവര്‍ത്തനങ്ങള് ആരംഭിച്ചത്. 2018 ല് ഡാളസില് ലിയര്‍മോസിന് പൊതു അരങ്ങേറ്റം നടത്തി.\n18 സീറ്റര് പാര്‍ട്ടി ബസ്സാണ് ലിയര്‍മോസിന്.4സ്‌പോക്ക് സ്റ്റിയറിംഗ് വളയമാണ് ഡ്രൈവര് പിടിക്കേണ്ടത്. ആദ്യ തലമുറ ഷെവര്‍ലെ സില്‍വറാഡോ പിക്കപ്പ് ട്രക്കിന്റെ ഇന്‍സ്ട്രുമെന്റ് ക്ലസ്റ്റര് കടമെടുത്തു. വിവിധ കാമറകളില്‍നിന്നുള്ള ദൃശ്യങ്ങള് പ്രദര്‍ശിപ്പിക്കുന്നതിന് നാല് സ്‌ക്രീനുകള് സ്ഥാപിച്ചു. 42 ഇഞ്ച് വലുപ്പമുള്ള ഫ്‌ളാറ്റ് സ്‌ക്രീന് ടെലിവിഷന്, മിനി ബാര്, സ്പീക്കറുകള് സഹിതം 17,000 വാട്ട് സൗണ്ട് സിസ്റ്റം, ഇന്‍ഫിനിറ്റി ഫ്‌ളോര്, നിയോണ് ലൈറ്റുകള് എന്നിവ സവിശേഷതകളാണ്.\nവാഹനത്തിന്റെ മധ്യത്തില് സ്ഥാപിച്ച 8.1 ലിറ്റര്, വി8 എന്‍ജിനാണ് ലിയര്‍മോസിന് കരുത്തേകുന്നത്. പിന് ചക്രങ്ങളിലേക്ക് കരുത്ത് എത്തിക്കും. വാഹനത്തിനകത്ത് വലിയ സ്പീക്കറുകള് വഴി ജെറ്റ് എന്‍ജിന്റെ ശബ്ദമായിരിക്കും കേള്‍ക്കുന്നത്.\nമെയ് 12 മുതല് 17 വരെ ഇന്ത്യാന സ്റ്റേറ്റ് ഫെയര്‍ഗ്രൗണ്ട്‌സില് നടക്കുന്ന ഈ വര്‍ഷത്തെ മീക്കം ഇന്‍ഡി ലേല പരിപാടിയിലാണ് ‘ലിയര്‍മോസിന്’ ലേലം ചെയ്യുന്നത്.\nTags:\tJet linnousin\nപരിഷ്‌കരിച്ച നെക്‌സോണ്, ടിഗോര്, ടിയാഗോ പുറത്തിറക്കി\nഗതാഗത മേഖലയില് ജൈവ ഇന്ധനങ്ങള് ; ദേശീയ നയം രൂപീകരിക്കുമെന്ന് ധര്‍മ്മേന്ദ്ര പ്രധാന്\nവന് വിലക്കിഴിവില് ഹാര്‍ലി ഡേവിഡ്‌സണ് ഡെമോ ബൈക്കുകള്\nകാറുകള് ഇനി സ്വന്തം ആവശ്യങ്ങള് നിങ്ങളെ ഓര്‍മ്മിപ്പിക്കും


സൗദിയിൽ ഇന്ത്യക്കാരന് 300 ചാട്ടവാറടി;3വർഷം തടവും; സഹായം തേടി കുടുംബം - Kaaranavar.com\nസൗദിയിൽ ഇന്ത്യക്കാരന് 300 ചാട്ടവാറടി;3വർഷം തടവും; സഹായം തേടി കുടുംബം\nസൗദി അറേബ്യയില് മോഷണക്കേസില് ഒരു വര്‍ഷത്തെ തടവും 300 ചാട്ടവാറടിയും ശിക്ഷ വിധിക്കപ്പെട്ട\nഎംബിഎ ബിരുദധാരിയായ ഹൈദരാബാദി യുവാവിന്റെ കുടുംബം സഹായം തേടി കേന്ദ്ര വിദേശകാര്യമന്ത്രി സുഷമാ സ്വരാജിനെ സമീപിച്ചു. നിരപരാധിയായ മകനെ സൗദിയിലെ വാദി അല് ദവാസിര് ജയിലില് പാര്‍പ്പിച്ചിരിക്കുകയാണെന്നും രക്ഷിക്കണമെന്നും ആവശ്യപ്പെട്ട് മാതാപിതാക്കള് സുഷമ സ്വരാജിനു കത്തു നല്‍കി. മന്ത്രിയുടെ നിര്‍ദേശപ്രകാരം സൗദിയിലെ ഇന്ത്യന് എംബസി, സൗദി അധികൃതരുമായി ബന്ധപ്പെട്ട് മോചനത്തിനായുള്ള നീക്കം ആരംഭിച്ചു.\nറിയാദില് മാര്‍ക്കറ്റിങ് ഓഡിറ്ററായി ജോലി ചെയ്തിരുന്ന ഹൈദരാബാദ്, മലക്‌പേട്ട് സ്വദേശിയായ മുഹമ്മദ് മന്‍സൂര് ഹുസൈന് കഴിഞ്ഞ വര്‍ഷം ഓഗസ്റ്റിലാണ് മോഷണക്കേസില് അറസ്റ്റിലായത്. ജോലി ചെയ്തിരുന്ന കമ്പനിയില്‍നിന്നു പണം ബാങ്കില് നിക്ഷേപിക്കാന് കൊണ്ടുപോകുന്നതിനിടെ നമ്പര് പ്ലേറ്റില്ലാത്ത് കാറിലെത്തിയ രണ്ട് അക്രമികള് ഹുസൈനെ തോക്കു ചൂണ്ടി ഭീഷണിപ്പെടുത്തി ഒരു ലക്ഷത്തോളം സൗദി റിയാല് തട്ടിയെടുക്കുകയായിരുന്നുവെന്നു കുടുംബാംഗങ്ങള് പറഞ്ഞു. ഉടന് തന്നെ ഹുസൈന് വിവരം കമ്പനിയില് അറിയിച്ചു. പൊലീസില് പരാതി നല്‍കാന് കമ്പനി ഉടമ ആവശ്യപ്പെട്ടതനുസരിച്ച് സ്‌റ്റേഷനിലെത്തിയ ഹുസൈനെ പൊലീസ് കസ്റ്റഡിയിലെടുക്കുകയായിരുന്നു.\nസംഭവിച്ച കാര്യങ്ങള് ഹുസൈന് വിശദീകരിച്ചെങ്കിലും അതു വിശ്വസിക്കാന് പൊലീസ് തയാറായില്ല. മുമ്പും കമ്പനിയുടെ ലക്ഷക്കണക്കിനു റിയാല് ബാങ്കില് നിക്ഷേപിച്ചിട്ടുള്ള ഹുസൈന് ചെറിയ തുക തട്ടിയെടുത്തുവെന്നു വിശ്വസിക്കാനാവുന്നില്ലെന്നു കുടുംബാംഗങ്ങള് വ്യക്തമാക്കി. കുടുംബത്തിന്റെ അവസ്ഥ മനസിലാക്കിയ ഹൈദരാബാദ് എംപി അസാദുദീന് ഒവൈസി വിഷയത്തില് ഇടപെടണമെന്ന് മന്ത്രി സുഷമാ സ്വരാജിനോട് ആവശ്യപ്പെടുകയായിരുന്നു.\nMore in this category: « നോട്ട് നിരോധനം: ജനങ്ങൾക്ക് ദുരിതം; രാജ്യത്തെ സമ്പദ് വ്യവസ്ഥയെ ബാധിക്കുന്നു - രാഷ്‌ട്രപതി\t'No evidence' of New Year mass sex attacks in Bangalore: Police »


കോവിഡ് കാലത്തെ ബിസിനസ്: കേള്‍ക്കാം, ആനന്ദ് മഹീന്ദ്രയുടെ ഉപദേശങ്ങള്\n|17 March 2020 6:50 AM GMT\nഏറെ പ്രസക്തമായ നിരീക്ഷങ്ങള് കൊണ്ട് ഇന്ത്യന് ബിസിനസ് ലോകത്ത് ശ്രദ്ധേയനാണ് മഹീന്ദ്ര ഗ്രൂപ്പ് ചെയര്‍മാന് ആനന്ദ് മഹീന്ദ്ര. ലോകം കോവിഡ് 19ന്റെ ഭീഷണിയില് അകപ്പെടുകയും എല്ലാ മേഖലകളും അപ്രതീക്ഷിതമായ കീഴ്‌മേല് മറിക്കലുകള്‍ക്ക് സാക്ഷ്യം വഹിക്കുകയും ചെയ്യുമ്പോള് ബിസിനസ് സമൂഹത്തിന്റെ ആത്മവിശ്വാസം ഉണര്‍ത്താനുള്ള ആശയങ്ങളാണ് ആനന്ദ് മഹീന്ദ്രയുടെ ട്വീറ്റിലുള്ളത്. സാമൂഹ്യമാധ്യമങ്ങളിലെ നിറസാന്നിധ്യമായ ആനന്ദ് മഹീന്ദ്ര, ഈ ദുര്‍ഘടാവസ്ഥയില് ബിസിനസുകള് തങ്ങളുടെ തന്ത്രങ്ങള് പുനഃപരിശോധിക്കണമെന്ന് ആവശ്യപ്പെടുന്നു.\nആനന്ദ് മഹീന്ദ്ര ട്വീറ്റില് കുറിച്ച അഞ്ച് കാര്യങ്ങളിതാ.\n1. നമുക്കിപ്പോള് അമൂല്യമായൊരു വിഭവസമ്പത്ത് ആര്‍ജ്ജിതമായിരിക്കുകയാണ്;\nനമ്മുടെ ചുവടുവെപ്പുകളുടെ പ്രതിഫലനം എന്തെന്ന് വ്യക്തമായി ഇപ്പോള്\nഅറിയാന് പറ്റും. അതിന്റെ വെളിച്ചത്തില് ബിസിനസ് തന്ത്രങ്ങളും പോര്‍ട്ട്\n2. RESET ബട്ടണ് പ്രസ് ചെയ്യുക. എല്ലാ തരത്തിലുള്ള ചെലവുകളും ഓവര്\nഹെഡ്‌സും വീണ്ടും വീണ്ടും വിലയിരുത്തുക.\n3. ബിസിനസ് പങ്കാളിക്കള്‍ക്ക യഥേഷ്ടം സമയം കിട്ടുന്ന സന്ദര്‍ഭമാണിത്.\nനിങ്ങളുടെ ബിസിനസ് മെച്ചപ്പെടുത്താനുള്ള നിര്‍ദേശങ്ങള് അവരോട് ഈ\n4. നിങ്ങളുടെ ഓരോ ഉപഭോക്താവുമായി ആഴത്തിലുള്ള വ്യക്തിബന്ധം\nഊട്ടിയുറപ്പിക്കാന് ഈ അവസരം വിനിയോഗിക്കുക.\n5. ഇപ്പോഴത്തെ ഈ പ്രതിസന്ധി എത്രകാലം നീണ്ടുനില്‍ക്കുമെന്ന് യാതൊരു\nധാരണയുമില്ല. നിങ്ങളുടെ ബിസിനസിനെ വളരെ സാവധാനത്തിലുള്ളതോ അതോ\nഅപ്രതീക്ഷിതമായി വരുന്ന കുത്തനെയുള്ളതോ ആയ തിരിച്ചുകയറ്റത്തിന്\nanand mahidra twitter business challenges coronavirus viruscrisis


ഇതൊരു സെക്കന്റ് ഹോം - ഇതൊരു സെക്കന്റ് ഹോം -\nഇതൊരു സെക്കന്റ് ഹോം\nവീട് കഴിഞ്ഞാൽ പിന്നെ നമ്മൾ ഏറ്റവും കൂടുതൽ സമയം ചിലവഴിക്കുന്നത് ഓഫീസിലായിരിക്കും. അതുകൊണ്ടുതന്നെ ഇന്ന് ഓഫീസിലും ഇന്റീരിയറിനു തുല്യ പ്രാധാന്യം നൽകി വരുന്നുണ്ട്. ഒരു സെക്കന്റ് ഹോം എന്നു തന്നെ പറയാം. ഇവിടെ മലപ്പുറം പട്ടേരുകുളം എന്ന സ്ഥലത്തു 140 സ്‌ക്വർ ഫീറ്റിൽ സ്ഥിതി ചെയ്യുന്ന ഓഫീസാണിത്. എസ്. ജി ഡെവലപ്പേഴ്സിന്റെ ലാൻഡ് ഡവലപ് ഓഫീസാണിത്. പകൽ സമയത്ത് ഓഫീസ് അറ്റ്മോസ്ഫിയറും,6മണിക്ക് ശേഷം ക്ലബ് പോലെ, സ്വസ്ഥമായിരുന്ന് ടിവി കാണാനും, കാര്യങ്ങൾ സംസാരിക്കാനുമുള്ള ഒരു സ്പേസാക്കി പരിവർത്തിപ്പിക്കുകയും ചെയ്യാവുന്ന വിധത്തിലാണ് ഇതിന്റെ ഇന്റീരിയർ ഡിസൈൻ ചെയ്തിട്ടുള്ളത്. മഞ്ചേരിയിലെ നിർമ്മാൺ ഡിസൈൻസ് ആണ് ഈ ഓഫീസിന്റെ ഇന്റീരിയർ ഡിസൈൻ ചെയ്തിരിക്കുന്നത്.\nഓരോ സ്പേസും ഹൈലൈറ്റ് ചെയ്യുന്നതിനു വേണ്ടി ഡിസൈൻ എലമെന്റുകൾക്കും ഡിസൈൻ നയങ്ങൾക്കും പ്രാധാന്യം നൽകിയിരിക്കുന്നത് കാണാൻ സാധിക്കും. എൻട്രൻസിൽ നിന്നും കയറി വരുമ്പോൾ വലതുവശത്തായി4പേർക്ക് ഇരിക്കാവുന്ന രീതിയിൽ ഒരു സ്പേസ് നൽകിയിട്ടുണ്ട്. ഒരു ടേബിൾ ഇവിടെ നൽകിയിട്ടുണ്ട്. ടേബിളിന്റെ ഇന്റർ കണക്ഷൻ സീലിങ്ങിലേക്കും പാനലിങ് നൽകി. അതിന്റെ എതിർവശത്തായി ടിവി യൂണിറ്റിനും ഇടം നൽകി. സിമൻറ് ബോർഡ് ഒരു ഇന്റീരിയർ എലമെന്റായി ഇവിടെ ഉപയോഗിച്ചിട്ടുണ്ട്. അതിലേയ്ക്ക് റബ്വുഡിന്റെ യെല്ലോ പാറ്റേൺ ഫിനിഷ് കൂടി നൽകി ഒരു തീം കൊണ്ടുവരാൻ ശ്രമിച്ചു.\nസിമെൻറ് ബോർഡ് ഒരു എക്കണോമിക് മെറ്റീരിയലാണ്. മറ്റൊരു ഹൈലൈറ്റിങ് എലമെന്റായി ഫോം ബോർഡ് വെച്ചിട്ടുള്ള `സി എൻ സി കട്ടിങ് ചെയ്ത നെയിം ബോർഡും വെച്ചിരിക്കുന്നത് കാണാം. ഓഫീസിന്റെ സ്വഭാവനത്തിനനുസരിച്ചുള്ള ലേസർ ലൈറ്റേഴ്സ് കൊടുത്തിട്ടുണ്ട്. കൂടാതെ ഇവരുടെ ടീം വർക്കിനെ എടുത്തു കാണിക്കുന്ന മെസ്സേജുകൾ, അവരുടെ പ്രോജക്ടിനെ തന്നെ ഹൈലൈറ്റ് ചെയ്‌തുകൊണ്ടുള്ള വാൾപിക്ച്ചറുകൾ എന്നിവയെല്ലാം ഒരു പോസിറ്റിവിറ്റി ഈ ഇന്റീരിയറിൽ നിറയ്ക്കാൻ സഹായിക്കുന്നു.\nഓഫീസിന്റെ എടുത്തു പറയത്തക്ക പ്രത്യേകത, 140 സ്‌ക്വർ ഫീറ്റിൽ തന്നെ വെയ്റ്റിങ് ലോഞ്ജ് പോലെ മൾട്ടിപ്പിൾ സ്‌പേസാക്കി മാറ്റാവുന്ന വിധത്തിൽ ഒരുക്കിയിട്ടുണ്ട്. രാത്രി സമയങ്ങളിൽ ടിവി കാണാനും പകൽ സമയങ്ങളിൽ ഓഫീസാക്കി ഉപയോഗിക്കാനും പറ്റുന്ന വിധത്തിലുള്ള സ്പേസായാണ് ഡിസൈൻ ചെയ്തിരിക്കുന്നത്. ഫ്ലോറിങ്ങിന് വിട്രിഫൈഡ് ടൈൽ ഐവറിയാണ്. ഭിത്തിയെല്ലാം വെള്ള നിറത്തിന്റെ അകമ്പടിയിൽ ഒരുക്കി. ഒരു ഭാഗത്തെ ഭിത്തി മാത്രം ബെയ്ജ് നിറം നൽകി ഹൈലൈറ്റ് ചെയ്തിരിക്കുന്നു. ഓഫീസിന്റെ ഭാഗത്തായി അവരുടെ തന്നെ പ്രോജക്ടുകൾ ഹൈലൈറ്റ് ചെയ്യുന്ന രീതിയിൽ വാൾ പിക് ആയി കൊടുത്തിരിക്കുന്നു. കൂടാതെ അവരുടെ ട്രോഫികളും മറ്റും വെക്കുന്നതിനായി സ്പേസുകൾ നൽകിയതും വ്യത്യസ്തമാണ്.\nജിപ്‌സം ഫാൾസ് സീലിങ്ങിൽ നൽകിയ എൽ ഇ ഡി ലൈറ്റ് ഫിറ്റിങ്ങുകളും ഇന്റീരിയറിൽ ആംപിയൻ കൂട്ടുന്നുണ്ട്. ബുക്ക് ഷെൽഫുകളും, വാക്കുകളും എല്ലാം ഇന്റീരിയറിന്റെ കളർ തീമിനോട് ചേർന്നുപോകും വിധം ഒരുക്കിയിരിക്കുന്നു. ഇങ്ങനെ വളരെ റിലാക്സേഷൻ മൂഡിൽ ജോലി ചെയ്യാൻ പാകത്തിലുള്ള ഇന്റീരിയർ വർക്കുകളാണ് ഈ ഓഫീസിന്റെ പ്രത്യേകത.\nതയ്യാറാക്കിയത് – രശ്മി അജേഷ്\nക്ലൈൻറ്റ് – എസ് ജി ഡവലപ്പേഴ്‌സ്,\nവിസ്തീർണം – 140 സ്‌ക്വർ ഫീറ്റ്\nഡിസൈൻ – നിർമ്മാൺ ഡിസൈൻസ്\nഫോൺ : 98959 78900\n« ഫ്യൂഷൻ വിസ്മയം\nഇതാണ് പ്രൊഫഷണൽ ഇന്റീരിയർ »\nഒരു ആർക്കിടെക്റ്റിന് സ്വന്തം വീട് ഏറ്റവും പ്രിയപ്പെട്ടതാകുന്നത് എങ്ങനെ?\nവീട് ഇഷ്ടപ്പെടാൻ കാരണങ്ങൾ ഏറെയാണ്\nനാടിന്റെ ശ്രദ്ധകേന്ദ്രമായ വീട്\nഅഴകും അളവും ബഡ്‌ജറ്റിനൊത്ത്\nകാഴ്ചയിലും കാര്യത്തിലും കേമനാണ് ഈ വീട്\nനഗര നടുവിലൊരു തണലാണ് ഈ വീട്\nവെൺചാരുത നിറയുന്ന വീട്


KAMALAHASAN | തമിഴ്നാട്ടിലെ എല്ലാ കുടുംബനാഥകള്‍ക്കും മാസം 1,000 രൂപ ശമ്പളം നൽകുമെന്ന് സ്റ്റാലിൻ; തന്റെ ആശയങ്ങൾ ഡി എം കെ മോഷ്ടിച്ചു എന്ന് കമലഹാസൻ - Malayalivartha.com Widgets Magazine\n08 MARCH 2021 02:00 PM IST\nതമിഴ്നാട് ഡി എം കെ അധ്യക്ഷൻ സ്റ്റാലിൻ തന്റെ ആശയങ്ങൾ മോഷിടിച്ചു എന്ന ആരോപണവുമായി സൂപ്പർസ്റ്റാർ കമലഹാസൻ. മക്കൾ നീതി മയ്യത്തിന്റെ ആശയങ്ങളായ വീട്ടുജോലിക്ക് ശമ്പളം, പ്രതിവര്‍ഷം 10 ലക്ഷം തൊഴിലവസരങ്ങള്, ദാരിദ്ര്യരേഖക്ക് താഴെയുള്ളവര്‍ക്ക് കൈതാങ്ങ് തുടങ്ങിയവ മോഷ്ടിച്ചുവെന്നാണ് പറഞ്ഞിരിക്കുന്നത്.\nനേരെത്തെ വീട്ടമ്മമാർക്ക് ശമ്പളം നൽകുമെന്ന കമലഹാസന്റെ ആരോപണം വളരെ വിവാദങ്ങൾക്ക് കരണമായതാണ്. അധികാരത്തിൽ എത്തിയാലുടൻ വീട്ടമ്മമാർക്ക് മാസശമ്പളം നല്കുമെന്നത് കമലഹാസന്റെ വാഗ്ദാനമായിരുന്നു.\nഇപ്പോളിതാ സമാനമായ വാഗ്‌ദമാണ് സ്റ്റാലിൻ നൽകിയിരിക്കുന്നത്. വീട്ടുജോലി ഓഫിസ് ജോലിയായി പരിഗണിച്ച് മാസം 1,000 രൂപ വീട്ടമ്മമാര്‍ക്ക് നല്‍കുമെന്നാണ് ഡി.എം.കെയുടെ വികസനരേഖയിലുള്ള വാഗ്ദാനം. കൂടാതെ പ്രതിവര്‍ഷം 10 ലക്ഷം തൊഴില് സൃഷ്ടിക്കുമെന്നും കുടുംബത്തിന്‍റെ വരുമാനം ഉയര്‍ത്തുമെന്നും ഡി.എം.കെ വ്യക്തമാക്കി.\n'തമിഴ്നാട്ടിലെ എല്ലാ കുടുംബനാഥകള്‍ക്കും മാസം 1,000 രൂപ ശമ്ബളം നല്‍കാന് പോകുന്നു. ഇതിന്‍റെ ഫലമായി പൊതു വിതരണ സംവിധാനത്തിലൂടെ ഭക്ഷ്യവസ്തുക്കള് ഉള്‍പ്പെടെയുള്ളവ എല്ലാ കുടുംബങ്ങള്‍ക്കും ലഭ്യമാകും' -തിരുച്ചിറപ്പിള്ളിയില് നടന്ന റാലിക്കിടെ ഡി.എം.കെ അധ്യക്ഷന് എം.കെ. സ്റ്റാലിന് പറയുകയുണ്ടായി.\n'അദ്ദേഹം (സ്റ്റാലിന്) ഞങ്ങളുടെ ആശയങ്ങള് പകര്‍ത്തി അവരുടേതാക്കി മാറ്റി. നേരത്തേ ഞാന് പറഞ്ഞു വീട്ടമ്മമാര്‍ക്ക് ശമ്പളം ഉറപ്പാക്കുമെന്ന്, ഇപ്പോള് അദ്ദേഹം പറയുന്നു വീട്ടമ്മമാര്‍ക്ക് 1000 രൂപ വീതം നല്‍കുമെന്ന്. ബെയ്ജിങ് വിളംബരത്തെ അടിസ്ഥാനമാക്കി ഇത്തരമൊരു വാഗ്ദാനം നല്‍കിയ ആദ്യ രാഷ്ട്രീയ പാര്‍ട്ടി ഞങ്ങളുടേതാണ്' -കമല് ഹാസന് പറയുകയുണ്ടായി.\nഇത് കൂടാതെ സമാനമായ മറ്റൊരു വാഗ്ദാനം കൂടി ഡി എം കെ നൽകിയിരിക്കുകയാണ്. മക്കള് നീതി മയ്യം സംസ്ഥാനത്ത് 50 ലക്ഷം തൊഴിലുകള് അഞ്ചുവര്‍ഷത്തിനുള്ളില് സൃഷ്ടിക്കുമെന്ന് വാഗ്ദാനം ചെയ്തു. എന്നാല് ഡി.എം.കെയുടെ വാഗ്ദാനം ഒരു വര്‍ഷം 10ലക്ഷം തൊഴിലുകള് നല്കുമെന്നതാണ്. അഞ്ചുവര്‍ഷം കൊണ്ട് 50 ലക്ഷം തൊഴിലുകള് സൃഷ്ടിക്കുമെന്നതിന് സമാനമാണിതെന്നും കമൽഹാസൻ പറയുകയുണ്ടായി.


മുഖത്തെ കൊഴുപ്പ് കുറയ്ക്കാൻ ആഗ്രഹിക്കുന്നുണ്ടോ? എങ്കിൽ ഈ ഭക്ഷണ പദാർത്ഥങ്ങൾ ഒഴിവാക്കൂ | Want to reduce facial fat? Then avoid these foods – News18 Malayalam\nമുഖത്തെ കൊഴുപ്പ് കുറയ്ക്കാൻ ആഗ്രഹിക്കുന്നുണ്ടോ? എങ്കിൽ ഈ ഭക്ഷണ പദാർത്ഥങ്ങൾ ഒഴിവാക്കൂ\nനാരുകള് അടങ്ങിയ ഭക്ഷണങ്ങള് കൂടുതലായി കഴിക്കുന്നത് മുഖത്തെ കൊഴുപ്പ് കുറയ്ക്കാന് സഹായിക്കും\nLast Updated : March 08, 2022, 21:36 IST\nമുഖ സൗന്ദര്യം നിലനില്‍ത്താന് ആഗ്രഹിക്കുന്നവരാണ് നമ്മള്. ഇതിനായി നമ്മള് നിരവധി വഴികളാണ് പരീക്ഷിക്കാറുള്ളത്. നിങ്ങളുടെ ശരീരത്തിലെ ഹോര്‍മോണ് വ്യതിയാനങ്ങളും പാരമ്പര്യ ഘടകങ്ങളും മുഖത്ത് കൊഴുപ്പ് (fat) അടിഞ്ഞുകൂടാന് കാരണമാകും. ചില സ്ത്രീകള് കാണാന് മെലിഞ്ഞവരായിരിക്കും. പക്ഷേ, മുഖത്ത് ധാരാളം കൊഴുപ്പ് ഉണ്ടാകും. മുഖ സൗന്ദര്യം വര്‍ധിപ്പിക്കാന് വ്യായമങ്ങള് സഹായിക്കും എന്നാല് ചില ഭക്ഷണങ്ങൾ ഒഴിവാക്കുന്നതും നല്ലതാണ്. അവ ഏതെല്ലാമെന്ന് പരിശോധിക്കാം.\nസോയ സോസ്: സോയ സോസില് സോഡിയം കൂടുതലാണ്.സോയ സോസില് കലോറി കുറവാണെങ്കിലും ഇത് നിങ്ങളുടെ മുഖത്തിന് അത്രനല്ല.\nമദ്യം: മുഖത്തെ തടി വര്‍ധിക്കുന്നതില് മദ്യത്തിന് പങ്കുണ്ട്. നിങ്ങള് സ്ഥിരമായി മദ്യമിക്കുന്നവര് ആണ് എങ്കില് ഈ ശീലം ഒഴിവാക്കുന്നതാണ് നല്ലത്. മദ്യം ശരീരഭാരം വര്‍ദ്ധിപ്പിക്കാന് കാരണമാരും.\nജങ്ക് ഫുഡുകള്: ജങ്ക് ഫുഡുകള് എന്നറിയപ്പെടുന്ന സംസ്‌കരിച്ച ഭക്ഷണങ്ങളില് സോഡിയം കൂടുതലാണ്. ഇവ നിങ്ങളുടെ ശരീരത്തിലെ കൊഴുപ്പ് വര്‍ദ്ധിക്കാന് കാരണമാകും. ഇത് മുഖത്തും പ്രതിഫലിക്കും.\nബ്രെഡ്: ഫ്രൈഡ് ബ്രെഡും സാന്‍ഡ്വിച്ചുമാണ് മിക്കവരും പ്രഭാതഭക്ഷണത്തിന് കഴിക്കുന്നത്. കാര്‍ബോഹൈഡ്രേറ്റ് അടങ്ങിയ ബ്രെഡുകളുടെ ഉപയോഗം കഴിയുന്നത്ര കുറക്കുന്നത് നല്ലതാണ്\nചുവന്ന മാംസം: ചുവന്ന മാംസം ഉയര്‍ന്ന കലോറിയും കൊഴുപ്പും ഉള്ളതിനാല് നിങ്ങളുടെ മുഖത്ത് കൂടുതല് കൊഴുപ്പ് അടിയുന്നതിന് കാരണമാകും അതുകൊണ്ട് ആട്ടിറച്ചി, പോത്ത്, പോര്‍ക്ക് തുടങ്ങിയ ഭക്ഷണങ്ങള് മിതമായി കഴിക്കുന്നതാണ് നല്ലത്\nതടി കുറയ്ക്കാന് : ദിവസം മുഴുവന് ശരീരത്തിന് ആവശ്യമായ വെള്ളം കുടിക്കുക. ധാരാളം വെള്ളം കുടിക്കുമ്പോള് വിശപ്പ് കുറയും. അങ്ങനെ ശരീരത്തിലെ കലോറിയുടെ അളവും നിയന്ത്രിക്കപ്പെടും. തല്‍ഫലമായി, മുഖത്തെ കൊഴുപ്പ് ചുരുങ്ങാന് തുടങ്ങും. ആവശ്യത്തിന് ഉറങ്ങാത്തതും മുഖത്ത് തടി കൂടാന് കാരണമാകും അതുപോലെ നാരുകള് അടങ്ങിയ ഭക്ഷണങ്ങള് കൂടുതലായി കഴിക്കുന്നത് മുഖത്തെ കൊഴുപ്പ് കുറയ്ക്കാന് സഹായിക്കും\nFirst published: March 08, 2022, 21:36 IST


സംസ്ഥാനത്ത് മഴക്കെടുതിയില് മരിച്ചവരുടെ എണ്ണം 96 ആയി\nഉരുള്‍പൊട്ടലില് വന്‍ദുരന്തം വിതച്ച കവളപ്പാറയില് നിന്നും ഒരു മൃതദേഹം കൂടി കണ്ടെടുത്തു. ഇനി 33 പേരെയാണ് കവളപ്പാറയില് കണ്ടെത്താനുള്ളത്. ഇടക്കിടെ പെയ്യുന്ന മഴ തെരച്ചിലിന് തടസ്സമാകുന്നുണ്ട്. സംസ്ഥാനത്ത് മഴക്കെടുതിയില് മരിച്ചവരുടെ എണ്ണം 96 ആയി.\nകഴിഞ്ഞ ദിവസത്തെ തെരച്ചിലില് ആറുപേരുടെ മൃതദേഹങ്ങളാണ് കവളപ്പാറയില് നിന്ന് കണ്ടെടുത്തത്. ആലപ്പുഴ മണ്ണഞ്ചേരിയില് മധ്യവയസ്‌കന് വെള്ളക്കെട്ടില് വീണുമരിച്ചു. മണ്ണഞ്ചേരി സ്വദേശി അജിത് കുമാര് ധനാരായണന് ആണ് മരിച്ചത്.\nവയനാട് പുത്തുമലയിലും രക്ഷാപ്രവര്‍ത്തനം തുടര്‍ച്ചയായി അഞ്ചാം ദിവസത്തേക്ക് കടന്നു. ഇവുടേക്ക് കൂടുതല് വാഹനങ്ങള് എത്തിച്ചു ദുരന്ത ഭൂമിയിലെ ചെളിയും മണ്ണും നീക്കല് തുടരാന് തന്നെയാണ് തീരുമാനം. .\nകഴിഞ്ഞ ദിവസത്തെ തെരച്ചിലില് ആരെയും കണ്ടെത്താന് കഴിഞ്ഞിരുന്നില്ല.അനുകൂലമയ കാലാവസ്ഥ തെരച്ചിലിന് സഹായകരമാകുമെന്നാണ് രക്ഷാപ്രവര്‍ത്തകരുടെ പ്രതീക്ഷ. അതേസമയം അരുവിക്കര ഡാമിന്റെ ഷട്ടറുകള് തുറന്നു. 50 സെന്റിമീറ്റര് വീതമാണ് ഓരോ ഷട്ടറുകളും തുറന്നത്.\nനെയ്യാര് ഡാമിന്റെ ഷട്ടറുകളും തുറന്നു.. ജലനിരപ്പ് നിയന്ത്രിച്ചു നിര്‍ത്തുന്നതിനായാണ് നാല് ഷട്ടറുകള് ഒരിഞ്ച് വീതം തുറന്നത്. കനത്ത മഴ പെയ്താല് ഡാം പെട്ടെന്നു തുറക്കേണ്ട സാഹചര്യം ഒഴിവാക്കാനാണിത്.\nഡാമുകളില് നിന്ന് നേരിയ തോതില് മാത്രം വെള്ളം തുറന്നു വിടുന്നതിനാല് ജലാശയങ്ങളില് ജലനിരപ്പ് പെട്ടെന്ന് ഉയരുന്ന സാഹചര്യം ഉണ്ടാകില്ലെന്നും അതുകൊണ്ടുതന്നെ ജനങ്ങള് പരിഭ്രാന്തരാകേണ്ടതില്ലെന്നും ജില്ലാ കളക്ടര് പറഞ്ഞു.\nപത്തനംതിട്ട ജില്ലയില് മഴയെ തുടര്‍ന്ന് ഇതുവരെ 91 ദുരിതാശ്വാസ ക്യാമ്പുകളിലായി 6568 പേരെ മാറ്റിപാര്‍പ്പിച്ചു. പ്രധാന ഡാമുകളിലൊന്നായ കക്കിയില് ജലനിരപ്പ് സംഭരണ ശേഷിയുടെ 42 ശതമാനത്തിലെത്തി.\nപമ്പ ഡാമില് 56 ശതമാനം വെള്ളമുണ്ട്.\nപമ്പയിലും അച്ചന്‍കോവിലാറ്റിലും ജലനിരപ്പ് ഉയര്‍ന്നേക്കുമെന്നതിനാല് തീരത്ത് കഴിയുന്നവര്‍ക്ക് ജാഗ്രതാ നിര്‍ദ്ദേശം നല്‍കി. മൂഴിയാറില് 23 മില്ലിമീറ്ററും, നിലക്കലില് 21 മില്ലിമീറ്ററും മഴ പെയ്തു.


കാലടി: ശ്രീ ശങ്കരാചാര്യ സംസ്‌കൃത സർവകലാശാലയുടെ 2019-20 അധ്യയന വർഷത്തെ വിവിധ ബിരുദ കോഴ്‌സുകളുടെ പ്രവേശനത്തിനുള്ള സമയക്രമം പുനഃക്രമീകരിച്ചു. കൂടുതൽ വിവരങ്ങൾക്ക് സർവകലാശാല വെബ് സൈറ്റായ www.ssus.ac.in സന്ദർശിക്കുക.\nകാലടി: ശ്രീ ശങ്കരാചാര്യ സംസ്‌കൃത സർവകലാശാലയുടെ ഡിപ്ലോമ ഇൻ ആയുർവേദ പഞ്ചകർമ ആൻഡ് ഇന്റർനാഷണൽ സ്പാ തെറാപ്പി കോഴ്‌സിന്റെ ഫലം പ്രഖ്യാപിച്ചു. കൂടുതൽ വിവരങ്ങൾക്ക് സർവകലാശാല വെബ് സൈറ്റായ www.ssus.ac.in സന്ദർശിക്കുക.\n:കാലടി ശ്രീശങ്കരാചാര്യ സംസ്‌കൃത സർവകലാശാലയിൽ എം.ഫിൽ, പിഎച്ച്.ഡി. പ്രോഗ്രാമുകളിലേക്ക് ..


Page7 | virat-kohli: Latest virat-kohli News & Updates, virat-kohli Photos & Images, virat-kohli Videos | Samayam Malayalam\nകരിയറില് ഏറ്റവും ഇഷ്ടപ്പെട്ട രണ്ട് മത്സരങ്ങളെക്കുറിച്ച് കോലി; ലോകകപ്പ് ഫൈനലിന് രണ്ടാം സ്ഥാനം\nആ ഓവര് കോലി എറിയാന് പാടില്ലായിരുന്നു... കോലിയെ നശിപ്പിച്ച ആ ഓവർ!!\nയുവരാജ് സിംഗിനെ പിന്നില് നിന്നും കുത്തിയവരില് ധോണിയും വിരാട് കോലിയും!!\nVirat Kohli: കോലിയുടെ ആഘോഷം സഹിച്ചില്ല, 13 പന്തില് 48 റണ്‍സടിച്ച് കലിപ്പ് തീര്‍ത്ത രഹസ്യത്തെക്കുറിച്ച് റസ്സല്\nവിരാട് കോലിയില്ല പക്ഷേ ഈ ഇന്ത്യൻ താരമുണ്ട്... അപ്രതീക്ഷിതം ഈ ടി20 ലോക ഇലവൻ!\nഏകദിനത്തിലും ടി20യിലും മികച്ചതാരം കോലിയല്ല, മറ്റൊരാളെന്ന് ഗൗതം ഗംഭീര്!!\n'കുട്ടിക്കാലത്തെ ഹീറോ ഇനിയില്ല'; ഋഷി കപൂറിൻ്റെ വിയോഗത്തില് കായിക താരങ്ങളുടെ അന്ത്യാഞ്ജലി\nമികച്ച ശത്രുക്കളുടെ ഇലവന് തെരഞ്ഞെടുത്ത് മൈക്ക് ഹസ്സി; ഇന്ത്യയില് നിന്നും മൂന്ന് താരങ്ങള്\nകോലിയോ ഇബ്രാഹിമോവിച്ചോ? കായികശേഷിയില് ആരാണ് മാതൃകയെന്ന് ബുംമ്ര പറയുന്നു\nഇന്ത്യകണ്ട എക്കാലത്തേയും മികച്ച താരം സച്ചിനല്ല; മറ്റൊരു താരത്തെ പുകഴ്ത്തി ഡേവിഡ് ലോയ്ഡ്\nലോകക്രിക്കറ്റിലെ ഏറ്റവും മികച്ച4ബാറ്റ്സ്മാൻമാർ ആരെല്ലാം? നാസർ ഹുസൈൻെറ ചോയ‍്‍സ് ഇങ്ങനെ!!


പവനോര്‍ജ്ജ പ്രവചനം – നേരിടം\nPosted on November 6, 2008 March 19, 2010 by admin\nജര്‍മ്മനിയിലെ Oldenburg University ഉം ഡന്‍മാര്‍ക്കിലെ Riso National Laboratory ഉം ചേര്‍ന്ന് ജര്‍മ്മനിയിലെ കാറ്റാടി പാടങ്ങളില് നിന്നുള്ള വൈദ്യുതോല്‍പ്പാദനം സൂഷ്മതയോടെ പ്രവചിക്കാനുള്ള സംവിധാനം, Previento system, വികസിപ്പിച്ചു.\nഈ പ്രവചനങ്ങള് അടിസ്ഥാനത്തില് ജര്‍മ്മനിയിലെ ഗ്രിഡ് ഓപ്പറേറ്റര്‍മാര്‍ക്ക് അധികം വേണ്ടിവരുന്ന വൈദ്യുതി കൃത്യതയോടെ ഫോസില് ഇന്ധനത്തില് നിന്നുള്ള ഉത്പാദിപ്പിക്കാന് കഴിയും. ഇത്തരത്തിലുള്ള കൃത്യമായ പ്രവചനം ഗ്രിഡ് ഓപ്പറേറ്റര്‍മാര്‍ക്ക് efficient scheduling വഴി ദശലക്ഷക്കണക്കിന് യൂറോ ലാഭിക്കാനാവും.\nനാഷണല് ഗ്രിഡിലേക്കുള്ള പവനോര്‍ജ്ജ വൈദ്യുതി പ്രവചിക്കാന് കഴിയുന്നത് ജര്‍മ്മനിയെ സംബന്ധിച്ചടത്തോളം പ്രധാനപ്പെട്ട കാര്യമാണ്. കാരണം രാജ്യത്തെ മൊത്തം വൈദ്യുതോല്‍പ്പാദനത്തില് പവനോര്‍ജ്ജത്തിന്റെ പങ്ക് കൂടിക്കൊണ്ടിരിക്കുകയാണ്. വൈദ്യുതോല്‍പ്പാദന വ്യവസായത്തെ reshaping ചെയ്യുകയാണിത്. 2007 ന്റെ അവസാനത്തില് ജര്‍മ്മനി മൊത്തം വൈദ്യുതോല്‍പ്പാദനത്തിന്റെ 7.2% പവനോര്‍ജ്ജത്തില് നിന്നാണ് കണ്ടെത്തിയത്. അത് 22,200 മെഗാവാട്ടാണ്.\nGerman Wind Energy Association (BWE) യുടെ കണക്ക് പ്രകാരം 2020 ആകുമ്പോഴേക്കും 45,000 മെഗാവാട്ട് കാറ്റാടികള് കരയിലും 10,000 മെഗാവാട്ട് കാറ്റാടികള് കടലിലും സ്ഥാപിക്കും. അടുത്ത 12 വര്‍ഷങ്ങളില് നാലിലൊന്ന് യൂണീറ്റ് വൈദ്യുതി കാറ്റാടിയില് നിന്നായിരിക്കും എന്ന് BWE പറയുന്നു.\nപെട്ടെന്നുണ്ടാകുന്ന കാറ്റിലെ വ്യതിയാനങ്ങള് Previento ക്ക് പ്രവചിക്കാനാവുന്നതുകൊണ്ട് പ്രാദേശിക ഊര്‍ജ്ജ spot markets ല് അതിന് നല്ല പങ്ക് വഹിക്കാനാവും. ഗ്രിഡ്ഡിലേക്ക് പ്രവേശിക്കുന്ന പവനോര്‍ജ്ജം വൈദ്യുതി വിലയെ സ്വാധീനിക്കുന്നു. കൂടുതല് പവനോര്‍ജ്ജം എത്തിയാല് വൈദ്യുതി വില കൂടുതല് കുറയും. ആ സമയത്ത് കുറവ് പരമ്പരാഗത ഊര്‍ജ്ജം മതി എന്നതുകൊണ്ടാണ് വില കുറയുന്നത്.\nവളരെ കൃത്ത്യതയുള്ളതാണ് പ്രവചനങ്ങള്. അതോടൊപ്പം 10 ദിവസം വരെ മുമ്പേ വരെ പ്രവചനം നടത്താന് കഴിയും. ജര്‍മ്മനിയിലെ 70% കേസിലും പ്രവചനത്തിലെ തെറ്റ് 5% ല് താഴെയാണ്. Oldenburg ന്റെ ഭൌതികശാസ്ത്ര വിങാഗമാണ് ഈ സിസ്റ്റത്തിന്റെ പ്രധാന ഭാഗം വികസിപ്പിച്ചെടുത്തത്. atmospheric physics ഉം പ്രാദേശിക ഭൂപ്രകൃതിയും കാറ്റാടി പാടങ്ങളില് നിന്നുള്ള വൈദ്യുതോല്‍പ്പാദനത്തെ ബാധിക്കുന്നു.\nഒരു പ്രദേശത്തെ കാറ്റിന്റെ ശക്തിയെ വിവിധങ്ങളായ കാലാവസ്ഥാ മോഡലുകള് ഉപയോഗിച്ച് ഈ സിസ്റ്റം കണ്ടുപിടിക്കുന്നു. ഉദാഹരണത്തിന് German Weather Services 7കിലോമീറ്റര് ചുറ്റളവിലെ കാറ്റിന്റെ വേഗത, ഗതി, മര്‍ദ്ദം ലംബ താപനില തുടങ്ങിയ വിവരങ്ങള് നല്‍കുന്നു.\nPreviento ഈ ഡാറ്റാ പ്രോസസ്സ് ചെയ്യുന്നു. അങ്ങനെ കിട്ടുന്ന വിവരങ്ങളെ കാറ്റാടി പാടത്തിന്റെ ഭൂപ്രകൃതിയുടെ, ഉദാഹരണത്തിന് മരങ്ങള്, ജലോപരിതലം തുടങ്ങിയവയുടെ വ്യാപ്തി, വിവരങ്ങളുമായി ചേര്‍ത്ത് ഒരു പ്രത്യേക സമയത്തെ കൃത്യമായ വൈദ്യുത ഉത്പാദന സാദ്ധ്യത പ്രവചിക്കുന്നു.\nഈ സിസ്റ്റം ആഗോളതലത്തില് ശ്രദ്ധനേടിക്കഴിഞ്ഞു. സ്പെയിന്, സ്കാന്‍ഡിനേവിയ, അമേരിക്ക, ക്യാനഡ, അയര്‍ലന്റ് തുടങ്ങിയ രാജ്യങ്ങളില് നിന്ന് ധാരാളം അന്വേഷണങ്ങള് വരുണ്ട്.\n2001 ല് ആണ് Carl von Ossietzky Universität Oldenburg ലെ energy meteorology research group ഉം Oldenburg ലെ ForWind ഗവേഷണ ഗ്രൂപ്പും ആണിത് വികസിപ്പിച്ചത്. പുനരുത്പാദിതോര്‍ജ്ജത്തിന്റെ ഊര്‍ജ്ജ meteorology കമ്പനി 2004 ആണ് രൂപീകൃതമായത്.\nTagged ഊര്‍ജ്ജം, ജര്‍മ്മനി, പവനോര്‍ജ്ജം, പുനരുത്പാദിതം\nPrevious Post പേടിക്കാനൊന്നുമില്ല: റൂസവല്‍റ്റ്\nNext Post സാമ്പത്തിക സഹായം: റാല്‍ഫ് നേഡര് സംസാരിക്കുന്നു


ക്രോസ്ഓവർ ശൈലിയുള്ള സെഡാൻ, 2022 C5X മോഡലിനെ അവതരിപ്പിച്ച് സിട്രൺ - Malayalam DriveSpark\nPublished: Tuesday, April 13, 2021, 9:40 [IST]\nപുതിയ C5X മോഡലിനെ അന്താരാഷ്ട്ര തലത്തിൽ അവതരിപ്പിച്ച് ഫ്രഞ്ച് വാഹന നിർമാതാക്കളായ സിട്രൺ. ബ്രാൻഡിന്റെ നിരയിലെ ഏറ്റവും വലിയ സെഡാനെന്ന ഖ്യാതിയോടെയാണ് കാർ നിരത്തിലെത്തുന്നത്.\nശരിക്കും ഒരു ക്രോസ്ഓവർ ശൈലിയിൽ ഒരുങ്ങിയിരിക്കുന്നതു തന്നെയാണ് സിട്രൺ C5X മോഡലിനെ പ്രധാന ആകർഷണവും. ഈ വർഷം രണ്ടാം പകുതിയിൽ യൂറോപ്യൻ വിപണികളിലും യുകെയിലും വിൽപ്പനയ്‌ക്കെത്തുന്ന ഈ പുതിയ വാഹനം ഔഡി A6, മെർസിഡീസ് ബെൻസ് E-ക്ലാസ്, ബിഎംഡബ്ല്യു 5-സീരീസ് എന്നിവയ്‌ക്കെതിരെ മാറ്റുരയ്ക്കും.\nപുതിയ സിട്രൺ C5X-ന് വളരെ പാരമ്പര്യേതര രൂപകൽപ്പനയുണ്ട്. സെഡാൻ, വാഗൺ, എസ്‌യുവി ബോഡി സ്റ്റൈലുകളുടെ ഘടകങ്ങൾ അതിന്റെ രൂപഘടനയിൽ സംയോജിപ്പിച്ചിരിക്കുന്നതാണ് ബ്രാൻഡിന്റെ വിജയവും.\nഈ ക്രോസ്ഓവർ-സ്റ്റൈൽ സെഡാന്റെ മുൻവശത്ത് സ്പ്ലിറ്റ് ഹെഡ്‌ലാമ്പ് ഡിസൈനും മൂർച്ചയുള്ള എൽഇഡി ഡിആർഎല്ലുകളും ഉണ്ട്. അതോടൊപ്പം ഫ്രണ്ട് ബമ്പറിൽ വിശാലമായ എയർ ഡാമും അതിന്റെ ഇരുവശത്തും ഫോഗ്‌ലാമ്പുകൾ നൽകിയിരിക്കുന്നതും മനോഹരമാണ്.\nഫ്രണ്ട് ഗ്രില്ലിലേക്ക് സിട്രൺ ലോഗോ ഭംഗിയായി സംയോജിപ്പിച്ചിരിക്കുന്നു. പിൻഭാഗത്തേക്ക് നോക്കിയാൽ വാഹനത്തിന് ചരിഞ്ഞ റിയർ വിൻഡ്‌സ്ക്രീനിലേക്കാണ് ആദ്യം കണ്ണെത്തുക. മേൽക്കൂരയിൽ ഘടിപ്പിച്ച സ്‌പോയ്‌ലറും ബൂട്ടിൽ ഘടിപ്പിച്ച സ്‌പോയ്‌ലറും C5X-നുണ്ട്.\nഎൽ‌ഇഡി ടെയിൽ ലൈറ്റുകളും ഷാർപ്പായി കാണപ്പെടുന്നു. ഡിസൈൻ ഫ്രണ്ട് ഗ്രില്ലിനെ പ്രതിഫലിപ്പിക്കുന്നു. ടെയിൽ‌ഗേറ്റിന് മധ്യഭാഗത്ത് ഒരു സിട്രൺ ബാഡ്ജും കമ്പനി സമ്മാനിച്ചിട്ടുണ്ട്. 4,805 മില്ലീമീറ്റർ നീളം, 1,865 മില്ലീമീറ്റർ വീതി, 1,485 മില്ലീമീറ്റർ ഉയരം, 545 ലിറ്റർ ബൂട്ട് സ്പേസ് എന്നിവയാണ് വാഹനത്തിന്റെ അളവുകൾ.\nഇന്റീരിയറിനെ സംബന്ധിച്ചിടത്തോളം വാഹനം ഒരു ഉയർന്ന രൂപകൽപ്പനയും ധാരാളം പ്രീമിയം സവിശേഷതകളും തന്നെയാണ് അവതരിപ്പിക്കുന്നത്. അതിൽ 12 ഇഞ്ച് ടച്ച്‌സ്‌ക്രീൻ ഇൻഫോടെയ്ൻമെന്റ് സിസ്റ്റം, പനോരമിക് സൺറൂഫ് തുടങ്ങിയവയ്‌ക്കൊപ്പം ഹെഡ്-അപ്പ് ഡിസ്‌പ്ലേയോടുകൂടിയ പൂർണ ഡിജിറ്റൽ ഇൻസ്ട്രുമെന്റ് ക്ലസ്റ്ററും ശ്രദ്ധേയ സാന്നിധ്യമാണ്.\n2022 C5X പ്ലഗ്-ഇൻ ഹൈബ്രിഡ് എഞ്ചിനിലാണ് പ്രവർത്തിക്കുന്നത്. ഇത് പരമാവധി 225 bhp കരുത്ത് ഉത്പാദിപ്പിക്കാൻ ശേഷിയുള്ളതാണ്. വൈദ്യുതോർജ്ജത്തിൽ മാത്രം വാഹനത്തിന് 135 കിലോമീറ്റർ വേഗത (ഏകദേശം 84 മൈൽ) കൈവരിക്കാൻ സാധിക്കും.\nകൂടാതെ 50 കിലോമീറ്റർ (31 മൈൽ) ഡ്രൈവിംഗ് ശ്രേണി വാഗ്ദാനം ചെയ്യാനും കഴിയും. വാഹനം കുറച്ച് പെട്രോൾ എഞ്ചിൻ ഓപ്ഷനുകളിലും ലഭ്യമാണ് അവ ഇതുവരെ കമ്പനി വിശദമാക്കിയിട്ടില്ല.\nCitroen Unveiled The All-New 2022 C5X Crossover Sedan. Read in Malayalam\nStory first published: Tuesday, April 13, 2021, 9:40 [IST]


മുംബൈയിലെ ബാർജ് ദുരന്തം: ഒരു മലയാളി കൂടി മരിച്ചു; അപകടത്തിൽ ഏഴു മലയാളികൾ മരിച്ചു | Mumbai barge tragedy Another Keralite dies Seven Keralites died in the accident – News18 Malayalam\nമുംബൈയിലെ ബാർജ് ദുരന്തം: ഒരു മലയാളി കൂടി മരിച്ചു; അപകടത്തിൽ ഏഴു മലയാളികൾ മരിച്ചു\nബാര്‍ജില് സേഫ്റ്റി ഓഫീസറായിരുന്നു സുരേന്ദ്രന്. വിവേകിന്‍റെ മൃതദേഹം സഹോദരന് തിരിച്ചറിഞ്ഞു. ഇതോടെ ബാര്‍ജ് ദുരന്തത്തില് മരിച്ച മലയാളികളുടെ എണ്ണം ഏഴായി.\nLast Updated : May 24, 2021, 22:08 IST\nമുംബൈ: ടൗട്ടെ ചുഴലിക്കാറ്റില് മുംബൈയ്ക്കു സമീപം ബാര്‍ജ് മുങ്ങിയുണ്ടായ അപകടത്തില് ഒരു മലയാളി കൂടി മരിച്ചു. അടൂര് സ്വദേശി വിവേക് സുരേന്ദ്രന് ആണ് മരിച്ചത്. ബാര്‍ജില് സേഫ്റ്റി ഓഫീസറായിരുന്നു സുരേന്ദ്രന്. വിവേകിന്‍റെ മൃതദേഹം സഹോദരന് തിരിച്ചറിഞ്ഞു. ഇതോടെ ബാര്‍ജ് ദുരന്തത്തില് മരിച്ച മലയാളികളുടെ എണ്ണം ഏഴായി. ടൗട്ടേ ചുഴലിക്കാറ്റിനെ തുടര്‍ന്ന് കഴിഞ്ഞ തിങ്കളാഴ്ചയാണ് ബാര്‍ജുകള് അപകടത്തില്‍പെട്ടത്. അപടത്തില് പെട്ട പി 305 ബാര്‍ജില് 30 മലയാളികളാണ് ഉണ്ടായിരുന്നത്. ഇവരില് 22 പേരെ രക്ഷപ്പെടുത്തിയിട്ടുണ്ട്. ഏഴ് പേരുടെ മൃതദേഹം കണ്ടെത്തി. ഒരാള്‍ക്കായി തെരച്ചില് തുടരുകയാണ്.\nഅതിനിടെ ബാർജ് ദുരന്തത്തിന് കാരണം ക്യാപ്റ്റന് സംഭവിച്ച വീഴ്ചയാണെന്ന് അപകടത്തിൽ നിന്നും രക്ഷപ്പെട്ട പാലക്കാട് കേരളശ്ശേരി സ്വദേശി പ്രണവ് വെളിപ്പെടുത്തിയിരുന്നു. ന്യൂസ് 18 ന് നൽകിയ അഭിമുഖത്തിലാണ് പ്രണവ് നിർണായക വെളിപ്പെടുത്തൽ നടത്തിയത്. പ്രണവ് പറയുന്നത് ഇങ്ങനെ.\nമെയ് 15ന് തന്നെ ചുഴലിക്കാറ്റ് സംബന്ധിച്ച് മുന്നറിയിപ്പ് ലഭിച്ചിരുന്നു. മുൻകരുതൽ സ്വീകരിക്കാൻ ക്യാപ്റ്റന് നിർദ്ദേശവും കിട്ടിയതാണ്. എന്നാൽ മുൻകരുതലുകൾ എടുക്കാൻ ക്യാപ്റ്റൻ തയ്യാറാകാത്തതാണ് ഇത്രയും വലിയ അപകടത്തിന് കാരണമായതെന്ന് പ്രണവ് പറയുന്നു. മുൻകരുതലുകൾ സ്വീകരിച്ച് ഉടൻ തന്നെ തീരത്തേയ്ക്ക് മടങ്ങിയിരുന്നുവെങ്കിൽ ഇത്രയും പേരുടെ ജീവൻ നഷ്ടപ്പെടില്ലായിരുന്നു. മുന്നറിയിപ്പിൻ്റെ അടിസ്ഥാനത്തിൽ മറ്റു ബാർജുകളെല്ലാം തീരത്തേക്ക് മടങ്ങിയിരുന്നു. മുന്നറിയിപ്പ് കട്ടിയ പിറ്റേ ദിവസം മറ്റു ബാർജുകൾ പോവുന്നത് കണ്ടപ്പോൾ ഞങ്ങളെന്തുകൊണ്ട് മടങ്ങുന്നില്ലയെന്ന് വിചാരിച്ചു. അപ്പോൾ ഞങ്ങളുടെ ബാർജിന് സ്റ്റെബിലിറ്റി കൂടുതലാണെന്നും ചുഴലിക്കാറ്റിന് അത്രയൊന്നും വേഗതയില്ലയെന്നുമാണ് ക്യാപ്റ്റൻ പറഞ്ഞത്. ക്യാപ്റ്റൻ്റെ അനാസ്ഥ തന്നെയാണ് ഈ ദുരന്തത്തിന് കാരണമെന്ന് പ്രണവ് ആവർത്തിച്ചു.\n26 l പേരാണ് ബാർജിൽ ഉണ്ടായിരുന്നത്. ഇതിൽ പകുതിയോളം പേർക്ക് മാത്രമാണ് രക്ഷപ്പെടാനായത്. ക്യാപ്റ്റൻ രക്ഷപ്പെട്ടോ എന്നറിയില്ലെന്നും പ്രണവ് പറഞ്ഞു. ജീവിതത്തിനും മരണത്തിനും ഇടയിലുള്ള രണ്ടര മണിക്കൂർ. രക്ഷയായത് ഐഎൻഎസ് കൊച്ചി ബാർജ് ദുരന്തമുണ്ടായ ദിവസം പ്രണവിന് ജീവിതത്തിൽ മറക്കാനാവാത്തതാണ്. ജീവിയ്ക്കുമെന്ന് ഒരുറപ്പുമില്ലാതെ കടലിൽ കഴിഞ്ഞത് രണ്ടര മണിക്കൂറോളമാണ്. ആ നിമിഷങ്ങളെക്കുറിച്ച് പ്രണവ് പറയുന്നു.\nAlso Read ബാർജ് ദുരന്തം; മരിച്ചവരുടെ എണ്ണം 49 ആയി; മൂന്ന് മലയാളികളും\n"മെയ് 17നാണ് ബാർജ് അപകടത്തിൽ പ്പെട്ടത്. മുന്നറിയിപ്പ് ലഭിച്ചിട്ടും മടങ്ങാതെ നിന്നതിനാൽ തിരിച്ചു പോവാൻ കഴിയാത്ത തരത്തിൽ കാലാവസ്ഥ മാറിയിരുന്നു. രാവിലെ ഒൻപതരയ്ക്ക് ഞങ്ങൾക്ക് അറിയിപ്പ് ലഭിച്ചു. ബാർജ് മുങ്ങുകയാണെങ്കിൽ ലൈഫ് ജാക്കറ്റിട്ട് എല്ലാവരും സ്വയരക്ഷയ്ക്ക് വേണ്ടി വെള്ളത്തിലേക്ക് എടുത്ത് ചാടണം എന്നതായിരുന്നു അത്. അതിന് മുൻപ് തന്നെ ഞങ്ങൾ ലൈഫ് ജായ്ക്കറ്റുമായി റെഡിയായിരുന്നു. അറിയിപ്പ് കിട്ടുമ്പോൾ പലരും ക്ഷീണിതരായിരുന്നു. ശക്തമായ ചുഴലിക്കാറ്റിൽ ബാർജ് ശക്തമായി കുലുങ്ങിക്കൊണ്ടിരുന്നത് കൊണ്ട് പലരും ചർദ്ദിച്ച് അവശരായി. ഞാൻ ഏഴു മാസമായി ബാർജിൽ ജോലി ചെയ്തു വരികയായിരുന്നു. ആദ്യമായാണ് ഇങ്ങനൊരു പ്രതിസന്ധി."\n"ഞങ്ങൾക്ക് ലൈഫ് ക്രാഫ്റ്റ് ഉണ്ട്. 25 പേർക്ക് സഞ്ചരിക്കാവുന്ന ചെറിയ ബോട്ടാണിത്. അതിൽ കയറി രക്ഷപ്പെടാൻ ഞങ്ങൾ ഒരു ശ്രമം നടത്തി. പതിനഞ്ചു പേരാണ് അതിൽ കയറിയത്. പക്ഷേ അവർ മരിച്ചുവെന്നാണ് പിന്നീട് അറിഞ്ഞത്. ബാർജിൻ്റെ അടിത്തട്ടിൽ വെള്ളം കയറി തുടങ്ങിയതോടെ ഞങ്ങൾ ബാർജൻ്റെ മുകൾ തട്ടിലേക്ക് കയറിക്കൊണ്ടിരുന്നു. ആദ്യം എല്ലാവരും ഒന്നാം നിലയിലായിരുന്നു. ബാർജ് മെല്ലെ താഴ്ന്നു തുടങ്ങി. അന്ന് വൈകീട്ട് അഞ്ചരയോടെ ബാർജ് പൂർണമായും മുങ്ങുന്നുവെന്ന് മനസ്സിലായ ഞങ്ങൾ ലൈഫ് ജാക്കറ്റിട്ട് കടലിലേക്ക് എടുത്ത് ചാടി. പക്ഷേ അപ്പോഴും ചിലർ ബാർജിൻ്റെ മുകൾതട്ടിൽ നിൽക്കുന്നുണ്ടായിരുന്നു. പിന്നെ രണ്ടു മണിക്കൂർ കടലിൽ തന്നെയായിരുന്നു. ഏഴരയോടെ രക്ഷാ കപ്പൽ INS കൊച്ചി എത്തി. കപ്പലിൻ്റെ ശ്രദ്ധ ആകർഷിയ്ക്കുന്നതിനായി ലൈഫ് ജാക്കറ്റിൽ ലൈറ്റ് സംവിധാനം ഉണ്ട്. എൻ്റടുത്തുള്ള സുഹൃത്ത് ലൈഫ് ജാക്കറ്റ് ഊരി എൻ്റെ കയ്യിൽ തന്നു. ഞാനത് രക്ഷാ ഭൗത്യവുമായെത്തിയവരെ വീശി കാണിച്ചു കൊണ്ടേയിരുന്നു. വിസിൽ അടിയ്ക്കുകയും ചെയ്തു. അതോടെ ഐ എൻ എസ് കൊച്ചിയിൽ നിന്നുള്ള ലൈറ്റ് ഞങ്ങളിലേക്ക് തെളിഞ്ഞു. ഞങ്ങളെ അവർ രക്ഷാകപ്പലിലേക്ക് വലിച്ചു കയറ്റി. ഞങ്ങൾക്ക് ഭക്ഷണവും വസ്ത്രവും തന്നു. എൻ്റൊപ്പം പതിനാറു പേരാണുണ്ടായിരുന്നത്. അതിൽ ആറു പേരോളമാണ് രക്ഷപ്പെട്ടത്. മറ്റുള്ളവരുടെ ഒരു വിവരവും പിന്നീട് ലഭിച്ചിട്ടില്ല."\n"രണ്ടു മണിക്കൂറോളമാണ് കടലിൽ രക്ഷകർക്കായി കാത്ത് കടന്നത്. ആ സമയം ജീവിതം തിരിച്ചു കിട്ടുമെന്ന ഒരു പ്രതീക്ഷയും ഉണ്ടായിരുന്നില്ല. രക്ഷപ്പെടുമെന്ന ഒരുറപ്പും ആർക്കുമില്ലായിരുന്നു. അവസാനം ഐഎൻഎസ് കൊച്ചി വന്നപ്പോഴാണ് പ്രതീക്ഷ വന്നത്. ആ കപ്പൽ വന്നില്ലായിരുന്നില്ലെങ്കിൽ ഞാനിപ്പോൾ സംസാരിക്കാൻ ഉണ്ടാവില്ലായിരുന്നു. ഐഎൻഎസ് കൊച്ചി എത്തുന്നതിന് മുൻപ് രണ്ട് കപ്പൽ വന്നിരുന്നു. പക്ഷേ അവർക്ക് ഞങ്ങളെ രക്ഷപ്പെടുത്താൻ കഴിഞ്ഞില്ല. ശക്തമായ തിരമാല ഞങ്ങളെ ഏറെ ദൂരം കൊണ്ടുപോയി. അങ്ങനെ ഏറെ നേരം കഴിഞ്ഞപ്പോഴാണ് ജീവിതത്തിലേക്ക് തിരിച്ചു കയറ്റാൻ രക്ഷാ കപ്പൽ ഐഎൻഎസ് കൊച്ചി വന്നത്. പ്രണവ് പറഞ്ഞു നിർത്തുമ്പോൾ കണ്ണുകൾ നിറഞ്ഞു. മെയ് 19നാണ് പ്രണവ് രക്ഷപ്പെട്ട് മുംബൈ പോർട്ടിൽ എത്തുന്നത്. അന്ന് ഉച്ചയോടെ പൊലീസുകാർ ഞങ്ങളിൽ നിന്നും വിവരങ്ങൾ ശേഖരിച്ച ശേഷം റൂമിലേയ്ക്ക് മാറ്റി. പിറ്റേന്ന് നാട്ടിലേക്ക് മടങ്ങുകയായിരുന്നു."- പ്രണവ് പറഞ്ഞു.\nദൈവത്തിന് നന്ദി പറഞ്ഞ് പ്രണവിൻ്റെ മാതാപിതാക്കൾ\nപ്രണവ് അപകടത്തിൽപ്പെട്ട വിവരമൊന്നും അച്ഛൻ രാജനും അമ്മ ഇന്ദിരയും അറിഞ്ഞിരുന്നില്ല. മുംബൈയിൽ നിന്നും ഫോൺ വിളിച്ചപ്പോൾ പറഞ്ഞത് മൊബൈൽ നഷ്ടപ്പെട്ടുവെന്നാണ് പറഞ്ഞത്. മറ്റെല്ലാം ഇവിടെ വന്നപ്പോഴാണ് അറിയുന്നത്. മകനെ ജീവനോടെ തിരിച്ചുനൽകിയതിന് ദൈവത്തോട് നന്ദി പറയുന്നതായി അമ്മ പറഞ്ഞു.\nഇനിയെന്ത് ചെയ്യണമെന്ന് തീരുമാനിച്ചിട്ടില്ലെന്ന് പ്രണവ് പറയുന്നു. സർട്ടിഫിക്കറ്റുകളും മറ്റും നഷ്ടപ്പെട്ടിരിക്കുകയാണ്. തിരിച്ചു പോവണമെന്നാണ് ആഗ്രഹം. ജോലി അത്യാവശ്യമാണ്. നമ്മൾ ഒരു തവണ ബൈക്കിൽ നിന്നും വീണെന്ന് കരുതി തുടർന്ന് ബൈക്കെടുക്കാതിരിക്കില്ലല്ലോ, പ്രണവ് പറഞ്ഞു നിർത്തി.\nഒ എൻജിസിയുമായി ഉപകരാറിൽ ഏർപ്പെട്ട ആർ.കെ ഇൻസ്ട്രുമെൻ്റേഷൻ എന്ന കമ്പനിയിൽ 2020 നവംബർ അസിസ്റ്റൻ്റ് ടെക്നീഷ്യനായി ജോലി ചെയ്തു വരികയാണ് പ്രണവ് .\nFirst published: May 24, 2021, 22:08 IST\nBarge TragedyKeralite deathMalayali deathMumbai Barge Tragedy


വേട്ടയാടല് തുടര്‍ന്നപ്പോള് ആനകളില് പരിണാമം; കൊമ്പില്ലാത്ത ആഫ്രിക്കന് പെണ്ണാനകളുടെ എണ്ണം കൂടി | Tuskless elephant evolution has some link with ivory hunting| says study\nOct 25, 2021, 03:30 PM IST\nയുദ്ധത്തിന് പണംകണ്ടെത്താന് സായുധസംഘങ്ങള് ആനകളെ കൊന്നും ജീവനോടെയും കൊമ്പെടുത്തു. കൊമ്പുനഷ്ടമായ ആനകളിലൂടെയാണ് പിന്‍തലമുറയ്ക്ക് ക്രമേണ കൊമ്പില്ലാതെയായത്. പാര്‍ക്കിലുള്ള 700-ഓളം ആനകളില് ജനിതകമാറ്റങ്ങള് പ്രകടം\nകൊമ്പില്ലാത്ത ആഫ്രിക്കൻ ആനക്കൂട്ടം | AP\nമപൂട്ടോ: ആഫ്രിക്കയിലെ ആണാനകള്‍ക്കും പെണ്ണാനകള്‍ക്കും കൊമ്പുണ്ട്. ഏഷ്യന് ആനകളില് ആണിനുമാത്രവും. ജനിതകവ്യതിയാനംമൂലം വളരെ അപൂര്‍വമായേ ആഫ്രിക്കന് ആനകള് കൊമ്പില്ലാതെ ജനിച്ചിരുന്നുള്ളൂ. എന്നാലിപ്പോള് കൊമ്പില്ലാത്ത ആഫ്രിക്കന് പെണ്ണാനകളുടെ എണ്ണം വളരെക്കൂടി. മനുഷ്യന് കൊമ്പിനായി നിരന്തരം വേട്ടയാടുന്നതിനൊത്ത് ആനകള് കൊമ്പില്ലാത്തവരായി പരിണമിച്ചതാണ് ഇതിനുകാരണമെന്ന് സയന്‍സ് ജേണലില് പ്രസിദ്ധീകരിച്ച പുതിയ പഠനത്തില് ചൂണ്ടിക്കാട്ടുന്നു.\nമനുഷ്യന്റെ പ്രവൃത്തികള് വന്യമൃഗങ്ങളുടെ ശരീരഘടനയില് മാറ്റംവരുത്തുന്നുവെന്നര്‍ഥം. ആഫ്രിക്കന് രാജ്യമായ മൊസംബിക്കിലെ ഗവേഷകരാണ് പുതിയ പഠനത്തിനുപിന്നില്. മൊസാംബിക്കിലെ ഗോരോങോസ ദേശീയപാര്‍ക്കില് പെണ്ണാനകള് കൊമ്പില്ലാതെ ജനിക്കുന്നതിനു കാരണം തിരക്കിയിറങ്ങിയതാണിവര്.\nപതിറ്റാണ്ടുകള് നീണ്ട ആനക്കൊമ്പുവേട്ട ആനകള്‍ക്ക് കൊമ്പുനഷ്ടപ്പെടാന് കാരണമെന്ന അനുമാനത്തില് ഗവേഷകർ എത്തിച്ചേർന്നിരിക്കുകയാണ്. കൊമ്പുള്ളവയുടെയും ഇല്ലാത്തവയുടെയും ജനിതകഘടനയിലും വ്യത്യാസമുണ്ട്. അതേസമയം, ആണാനകളില് ഈ മാറ്റം വളരെ കുറച്ചേയുള്ളൂ. അതിനാല് കൊമ്പു നഷ്ടപ്പെടാന് ലിംഗപരമായ കാരണങ്ങളുമുണ്ടാകാമെന്നും ഇവര് പറയുന്നു.മൊസാംബിക്കില് ആഭ്യന്തരയുദ്ധമുണ്ടായ 1977-നും 1992-നും ഇടയിലാണ് ആനകള് വന്‍തോതില് വേട്ടയാടപ്പെട്ടത്. യുദ്ധത്തിന് പണംകണ്ടെത്താന് സായുധസംഘങ്ങള് ആനകളെ കൊന്നും ജീവനോടെയും കൊമ്പെടുത്തു. കൊമ്പുനഷ്ടമായ ആനകളിലൂടെയാണ് പിന്‍തലമുറയ്ക്ക് ക്രമേണ കൊമ്പില്ലാതെയായത്. പാര്‍ക്കിലുള്ള 700-ഓളം ആനകളില് ജനിതകമാറ്റങ്ങള് പ്രകടമാണെന്ന് പഠനത്തിന് നേതൃത്വം നല്‍കിയ പ്രിന്‍സ്ടണ് സര്‍വകലാശാലയിലെ പ്രൊഫസര് റോബര്‍ട്ട് പ്രിങ്കിള് പറഞ്ഞു.\ncontent highlights: Tuskless elephant evolution has some link with ivory hunting, says study\nafrican calf elephant


Delhi, First Published 8, Dec 2019, 8:46 AM\nഗാലക്‌സി എസ് 10 ലൈറ്റിന് പിന്നില് ഒരു ക്വാഡ് ക്യാമറ സിസ്റ്റം ഉണ്ടായിരിക്കും. 48 മെഗാപിക്‌സല് മെയിന് ക്യാമറ, 8 മെഗാപിക്‌സല് വൈഡ് ആംഗിള് ക്യാമറ, വിവിധതരം ടെലിഫോട്ടോ ക്യാമറ,5മെഗാപിക്‌സല് ഡെപ്ത് ക്യാമറ എന്നിവ പിന് ക്യാമറകളില് ഉള്‍പ്പെടുമെന്നു റിപ്പോര്‍ട്ടുകള് പറയുന്നു\nദില്ലി: ഏറെ പ്രത്യേകതകള് നിറഞ്ഞ സാംസങ് ഗ്യാലക്‌സ് എസ് 10 ലൈറ്റ് ഇന്ത്യയിലെത്തുന്നതും കാത്തിരിക്കുകയായിരുന്നു സ്മാര്‍ട്ട് ഫോണ് വിപണി. ഡിസംബര് മാസത്തില് സാംസങില് നിന്ന് ഗാലക്‌സി നോട്ട് 10 ലൈറ്റ്, ഗാലക്‌സി എസ് 10 ലൈറ്റ്, ഗാലക്‌സി എ 51 എന്നിവ ഇന്ത്യയില് വിപണിയിലെത്തുമെന്നായിരുന്നു സൂചന. സാംസങ് ഗാലക്‌സി നോട്ട് 10 ലൈറ്റ്, ഗാലക്‌സി എസ് 10 ലൈറ്റ് എന്നിവയുടെ അവതരണം ജനുവരി പകുതി വരെ വൈകിയതായാണ് ഇപ്പോഴുള്ള റിപ്പോര്‍ട്ട്.\nറിപ്പോര്‍ട്ടുകള് പ്രകാരം, ഗാലക്‌സി നോട്ട് 10 ലൈറ്റില് ഗ്ലാസ് ബാക്ക് ഡിസൈനും ട്രിപ്പിള് റിയര് ക്യാമറ സിസ്റ്റവും ഉള്‍പ്പെടാം. സെല്‍ഫികള്‍ക്കായി, ഫോണിന് 32 മെഗാപിക്‌സല് ക്യാമറ ഉണ്ടായിരിക്കാം. എക്‌സിനോസ് 9810 ചിപ്‌സെറ്റ് നല്‍കുന്ന ഈ ഫോണിന്6ജിബി റാമും ലഭിക്കും. നോട്ട് 10 ലൈറ്റിന് 3100 എംഎഎച്ച് ബാറ്ററിയുണ്ടാകുമെന്ന് പ്രതീക്ഷിക്കുന്നു. നോട്ട് 10 ലൈറ്റിന്റെ ഡിസ്‌പ്ലേ 6.5 ഇഞ്ച് മുതല് 6.7 ഇഞ്ച് വരെ വലുപ്പത്തില് വ്യത്യാസപ്പെടാം, ഒപ്പം ഇന്‍ഡിസ്‌പ്ലേ ഫിംഗര്‍പ്രിന്റ് ഉള്‍പ്പെടുത്തുമെന്നാണു സൂചന.\nഅതേസമയം, ഗാലക്‌സി എസ് 10 ലൈറ്റിന് പിന്നില് ഒരു ക്വാഡ് ക്യാമറ സിസ്റ്റം ഉണ്ടായിരിക്കും. 48 മെഗാപിക്‌സല് മെയിന് ക്യാമറ, 8 മെഗാപിക്‌സല് വൈഡ് ആംഗിള് ക്യാമറ, വിവിധതരം ടെലിഫോട്ടോ ക്യാമറ,5മെഗാപിക്‌സല് ഡെപ്ത് ക്യാമറ എന്നിവ പിന് ക്യാമറകളില് ഉള്‍പ്പെടുമെന്നു റിപ്പോര്‍ട്ടുകള് പറയുന്നു. മുന്‍വശത്ത് സെല്‍ഫികള്‍ക്കായി 32 മെഗാപിക്‌സല് ക്യാമറ ഉണ്ടായിരിക്കും.\nക്വാല്‍കോം സ്‌നാപ്ഡ്രാഗണ് 855 ചിപ്‌സെറ്റ് ഉള്‍ക്കൊള്ളുന്ന എസ് 10 ലൈറ്റ്, 8 ജിബി റാമും 128 ജിബി സ്‌റ്റോറേജും സ്റ്റാന്‍ഡേര്‍ഡായി വരാം. 45വാട്‌സ് ഫാസ്റ്റ് ചാര്‍ജിംഗ് സിസ്റ്റത്തിനുള്ള പിന്തുണയുള്ള 4500 എംഎഎച്ച് ബാറ്ററിയാണ് ഫോണിന്റെ സവിശേഷത. ഡിസ്‌പ്ലേയ്ക്ക് 6.7 ഇഞ്ച് അളക്കാനും ഒരു ഫുള് എച്ച്ഡി + അമോലെഡ് പാനല് ഉപയോഗിക്കാനും കഴിയും.\nLast Updated 8, Dec 2019, 8:46 AM\ngalaxy s 10 specifications\nഗ്യാലക്‌സി എസ് 10\n: ഗ്യാലക്‌സി എസ് 10 ലൈറ്റ്


“എനിക്ക് കൊറോണ വരുമെന്നോ ?” പുച്ഛിച്ചു തള്ളുന്നവർ ഇതൊന്ന് അറിഞ്ഞു വെച്ചോളൂ.. സൂക്ഷിച്ചാൽ ദുഃഖിക്കേണ്ട.. ഇതൊക്കെയല്ലേ ഷെയർ ചെയ്യേണ്ടത്.. - LIFE LIVE\n“എനിക്ക് കൊറോണ വരുമെന്നോ ?” പുച്ഛിച്ചു തള്ളുന്നവർ ഇതൊന്ന് അറിഞ്ഞു വെച്ചോളൂ.. സൂക്ഷിച്ചാൽ ദുഃഖിക്കേണ്ട.. ഇതൊക്കെയല്ലേ ഷെയർ ചെയ്യേണ്ടത്..\nകൊറോണ വ്യാപനത്തെ കുറിച്ച് നല്കപ്പെട്ട ഒരു വിശദീകരണം! അല്പം ചിലർ കാണിക്കുന്ന അപകടകരമായ അന്തമില്ലായ്മകൾ ഒരു രാജ്യത്തെ മുൾമുനയിൽ നിർത്തുന്ന ഏറ്റവും ഭീതിതമായ ഒരവസ്ഥയെ പറ്റിയാണ് പറയുന്നത്! Saan എഴുതുന്നു, ” എന്താണ് നിങ്ങളെ കാത്തിരിക്കുന്നതെന്ന് നിങ്ങൾക്ക് ഊഹിക്കാൻ കൂടിക്കഴിയില്ല” നിങ്ങൾക്കിപ്പോഴും കാര്യം തിരിഞ്ഞില്ലെങ്കിൽ നിങ്ങളിത് തീർച്ചയായും വായിക്കണം. ഇത് ഒരു സിനിമാ കഥയല്ല. ഫിക്ഷനല്ല. ഇറ്റലിയിൽ നടക്കുന്നതിനെക്കുറിച്ച് അവിടുത്തെ ഒരു പൗരൻ (ജെയ്സൺ യാനൊവിറ്റ്സ്) ട്വിറ്ററിൽ എഴുതിയ ഒരു ത്രെഡാണ്. അതിന്റെ സ്വതന്ത്ര പരിഭാഷമാത്രമേ എന്റേതായുള്ളു.\nആമുഖം. എല്ലാവർക്കും അറിയാം ഇറ്റലി ക്വാറന്റൈ നിലാണെന്ന്. ഇവിടുത്തെ അവസ്ഥ വളരെ മോശമാണ്. പക്ഷെ അതിലും പരിതാപകരമാണ് തങ്ങൾക്കൊന്നും പറ്റില്ലെന്ന് കരുതുന്ന മറ്റു രാജ്യക്കാരെ കാണുന്നത്. ഞങ്ങൾക്ക് അത് മനസ്സിലാവും. കാരണം രണ്ടാഴ്ച മുൻപെ വരെ ഞങ്ങളും അങ്ങനെ തന്നെ ആയിരുന്നു സ്റ്റേജ് 1 കൊറോണ എന്നൊരു വൈറസ് ഉണ്ട്. രാജ്യത്ത് ആദ്യ കേസുകൾ റിപ്പോർട്ട് ചെയ്തിരിക്കുന്നു. ഓ.. പേടിക്കാനൊന്നും ഇല്ല. അതൊരു പകർച്ചപ്പനി മാത്രമാണ് മാത്രമല്ല എനിക്ക് 75 വയസ്സായിട്ടും ഇല്ല.\nഞാൻ സുരക്ഷിതനാണ്. വെറുതെ എന്തിനാണ് പോയി മാസ്കും സാനിറ്റൈസറും ഒക്കെ വാങ്ങിവച്ച് കാശ് കളയുന്നത്? വെറുതെ പേടിച്ച് ആധി കൂട്ടാതെ ഞാൻ സാധാരണത്തെ പോലെ തന്നെ ജീവിക്കാൻ പോകുകയാണ്. സ്റ്റേജ്2കേസുകളുടെ എണ്ണം കാര്യമായി കൂടുന്നു രാജ്യത്ത് ചില റെഡ് സോണുകൾ പ്രഖ്യാപിച്ചിരിക്കുന്നു. ആദ്യ കേസുകൾ റിപ്പോർട്ട് ചെയ്ത ചില നഗരങ്ങൾ ക്വാറന്റൈൻ ചെയ്തിരിക്കുന്നു. കുറേ ആളുകൾ ഇൻഫെക്റ്റഡ് ആണ് (ഫെബ്രുവരി 22) ഇത് കഷ്ടമാണ്. പക്ഷെ ഗവണ്മെന്റ് ശ്രദ്ധിക്കുന്നുണ്ട്. പേടിക്കാനൊന്നും ഇല്ല.\nകുറച്ച് മരണങ്ങൾ ഒക്കെ ഉണ്ടായിട്ടുണ്ട്. പക്ഷെ അതൊക്കെ വയസ്സായവരാണ്. മീഡിയയും സർക്കാറും ചുമ്മാ വ്യൂവർഷിപ്പിനും പ്രശസ്തിക്കും വേണ്ടി പാനിക്ക് ഉണ്ടാക്കുകയാണ്. എന്തൊരു വൃത്തികെട്ടവന്മാർ മനുഷ്യർ അവരുടെ ജീവിതം സാധാരണ പോലെ തന്നെ കൊണ്ട് പോവും. ഇതു കാരണം ഞാൻ എന്റെ സുഹൃത്തുക്കളെ കാണാതിരിക്കാണോ.. ഉവ്വ നടന്ന പോലെ. ഇതൊന്നും എന്നെ ബാധിക്കില്ല. ഞാൻ സുരക്ഷിതനാണ്\nസ്റ്റേജ്3കേസുകൾ ഭീകരമായി വർദ്ധിച്ചിരിക്കുന്നു. ഒറ്റ ദിവസം കൊണ്ട് ഇരട്ടിയോളം കൂടി. ഒരുപാട് ആളുകൾ മരിച്ചുകൊണ്ടിരിക്കുന്നു. കൂടുതൽ ഭാഗങ്ങൾ റെഡ് സോൺ ആക്കി.4റീജിയണുകൾ കൂടി ക്വാറന്റൈൻ ചെയ്തു (മാർച്ച് 7). ഇറ്റലിയുടെ 25% ഇപ്പോൾ ക്വാറന്റൈനിലാണ്. സ്കൂളുകളും കോളേജുകളും അടച്ചു. പക്ഷെ ബാറുകളും ഹോട്ടലുകളും ജോലിസ്ഥലങ്ങളും ഇപ്പോഴും തുറന്നിരിക്കുകയാണ്.\nഒഫിഷ്യൽ ഓർഡർ, ഇറങ്ങുന്നതിന് മുന്നെ തന്നെ ചില മാധ്യമങ്ങൾ ചോർത്തി പ്രസിദ്ധീകരിക്കുന്നു. തുടർന്ന് 10000 ത്തോളം ആളുകൾ റെഡ് സോണിൽ നിന്ന് സൂത്രത്തിൽ കടന്ന് കളഞ്ഞ് ഇറ്റലിയുടെ മറ്റുഭാഗങ്ങളിലുള്ള തങ്ങളുടെ വീടുകളിലേക്ക് പോകുന്നു (ഈ ഭാഗം പിന്നീട് പ്രധാനമാണ്) ബാക്കി 75% ഭാഗത്ത് ആളുകളും അവരുടെ ജീവിതം സാധാരണ പോലെ തന്നെ തുടരുന്നു. അവർക്കിപ്പോഴും കാര്യത്തിന്റെ ഗൗരവം മനസ്സിലായിട്ടില്ല.\nസ്റ്റേജ്4കേസുകൾ ക്രമാതീതമായി വർദ്ധിച്ചിട്ടുണ്ട്.സ്കൂളുകളും യൂണിവേഴ്സിറ്റികളും ഒരു മാസത്തോളമായി അടച്ചിട്ടിരിക്കുകയാണ്. ദേശീയ ആരോഗ്യ അടിയന്തരാവസ്ഥ പ്രഖ്യാപിച്ചിരിക്കുന്നു.\nഹോസ്പിറ്റലുകൾ ഒക്കെ നിറഞ്ഞിരിക്കുന്നു. ബാക്കി യൂണിറ്റുകൾ എല്ലാം ഒഴിപ്പിച്ച് കൊറോണ രോഗികൾക്കായി ക്രമീകരിച്ചിരിക്കുന്നു. ആവശ്യത്തിന് ഡോക്റ്റർമാരും മെഡിക്കൽ സ്റ്റാഫും ഇല്ല. റിട്ടയർ ചെയ്തവരേയും യൂണിവേഴ്സിറ്റികളിലെ അവസാന വർഷ മെഡിക്കൽ വിദ്യാർത്ഥികളേയും വിളിച്ചിരിക്കുന്നു.\n8 മണിക്കൂർ ഷിഫ്റ്റ് എന്നൊരു സംഗതി ഇല്ലാതായിരിക്കുന്നു. നിവർന്ന് നില്കാൻ കഴിയുന്നവരൊക്കെ പറ്റാവുന്ന അത്രയും നേരം ജോലി ചെയ്തുകൊണ്ടേ ഇരിക്കുക എന്ന അവസ്ഥയാണ്. തീർച്ചയായും ഡോക്റ്റർമാരും നഴ്സുമാരും ഇൻഫെക്റ്റഡാവുന്നുണ്ട്. അവരിൽ നിന്നും അവരുടെ കുടുംബാങ്ങൾക്കും കിട്ടുന്നുണ്ട്.\nന്യൂമോണിയ കേസുകൾ വളരെ കൂടിയിരിക്കുന്നു. ഐസിയു വേണ്ടവരുടെ എണ്ണം പരിധിവിട്ട് പോയിരിക്കുന്നു. എല്ലാവർക്കുമുള്ള സ്ഥലം ഇല്ല. ഈ ഘട്ടത്തിൽ ഇതൊരു യുദ്ധമാണ്: രക്ഷപ്പെടാനുള്ള സാധ്യത നോക്കി ആളുകൾക്ക് മുൻ ഗണന കൊടുക്കേണ്ട ഗതികേടിലേക്ക് ഡോക്റ്റർമാർ എത്തിയിരിക്കുന്നു.\nഎന്നുവച്ചാൽ വയസ്സായവരേയും നിലവിൽ ഗുരുതര പ്രശ്നമുള്ളവരേയും തഴയേണ്ട അവസ്ഥ. എല്ലാവരേയും രക്ഷിക്കാനുള്ള സൗകര്യങ്ങൾ ഇല്ല. അതുകൊണ്ട് നല്ല ഫലം ഉറപ്പുള്ളവയ്ക്ക് മാത്രം മുൻ ഗണന. ഇതൊരു തമാശയാണെന്ന് ആശ്വസിക്കണം എന്നുണ്ട്. പക്ഷെ അക്ഷരാർത്ഥത്തിൽ ഇതാണ് സംഭവിക്കുന്നത്. ആവശ്യത്തിന് സ്ഥലം ഇല്ലാത്തതുകൊണ്ട് ആളുകൾ മരിക്കുന്നു.\nഎന്റെ ഒരു ഡോക്റ്റർ സുഹൃത്ത് വിളിച്ചിരുന്നു. അവൻ ആകെ തളർന്നു പോയിരിക്കുന്നു. കാരണം അന്നേദിവസം മാത്രം3പേരെ മരിക്കാൻ വിടേണ്ടി വന്നുവത്രെ. നഴ്സുമാർ കരയുന്നു. അവർക്ക് ആളുകൾ മരിക്കുന്നത് കയ്യും കെട്ടി നോക്കി നിൽക്കാനേ കഴിയുന്നുള്ളു. മരിക്കുന്നവർക്ക് നൽകാൻ ആകെ അവരുടെ കയ്യിലുള്ളത് കുറച്ച് ഓക്സിജൻ മാത്രമാണ്.\nഒരു സുഹൃത്തിന്റെ ബന്ധു ആവശ്യത്തിന് ചികിൽസ കിട്ടാതെ മരണപ്പെട്ടുവത്രെ. കാര്യങ്ങൾ കൈവിട്ട് പോയിരിക്കുന്നു. സിസ്റ്റം തകർന്നിരിക്കുന്നു. എവിടെ തിരിഞ്ഞാലും കൊറോണയല്ലാതെ മറ്റൊന്നും കേൾക്കാനില്ല. സ്റ്റേജ് റെഡ് സോണിൽ നിന്ന് സൂത്രത്തിൽ കടന്ന് കളഞ്ഞ 10000 ആളുകളെ മറന്നുപോയിട്ടില്ലല്ലോ?\nഇവർ കാരണം രാജ്യം മൊത്തം മാർച്ച്9ഓടെ ക്വാറന്റൈൻ ചെയ്യേണ്ടി വന്നിരിക്കുന്നു. വൈറസിന്റെ വ്യാപനം മാക്സിമം തടയുക എന്നതാണ് ലക്ഷ്യം. ആളുകൾക്ക് ഇപ്പോഴും ജോലിക്ക് പോകാം പലചരക്കുകൾ വാങ്ങിക്കാം മരുന്ന് വാങ്ങിക്കാം. ഇതൊന്നും ഇല്ലെങ്കിൽ സാമ്പത്തിക രംഗം തകരും (ഇപ്പോഴേ തകർച്ചയില്ലാണ്). പക്ഷെ വ്യക്തമായ കാരണം ഇല്ലാതെ സ്വന്തം താലൂക്ക് വിട്ട് പോകാൻ കഴിയില്ല.\nസ്റ്റേജ് 6–2ദിവസത്തിന് ശേഷം- എല്ലാം അടച്ചിരിക്കുന്നു. ഓഫീസുകൾ, ഹോട്ടലുകൾ, ഷോപ്പിങ്ങ് സെന്ററുകൾ, തിയ്യേറ്ററുകൾ.\nസൂപ്പർമാർക്കറ്റുകളും മെഡിക്കൽ ഷോപ്പുകളും ഒഴികെ എല്ലാം. സർട്ടിഫിക്കേറ്റ് ഉണ്ടെങ്കിലേ ഇനി സഞ്ചരിക്കാൻ കഴിയൂ. പേര് , എവിടുന്ന് വരുന്നു, എവിടേക്ക് പോകുന്നു, എന്തിന് പോകുന്നു എന്നിവ അടങ്ങിയ ഒഫിഷ്യൽ രേഖയാണ് ഈ സർട്ടിഫികറ്റ് ഒരുപാടിടത്ത് പോലീസ് ചെക്പോസ്റ്റുകൾ സ്ഥാപിച്ചിരിക്കുന്നു\nഅനാവശ്യമായി പുറത്ത് കാണുന്നവർക്ക് 206 യൂറോ വരെ ഫൈൻ ചുമത്തും. കൂടാതെ ഈ ആൾ നേരത്തെ തന്നെ കൊറോണ പോസിറ്റീവ് ആയ ആളാണെങ്കിൽ കൊലപാതക ശ്രമത്തിന് 1 മുതൽ 12 വർഷം വരെ തടവ് ലഭിക്കും.നിർത്തുന്നതിന് മുൻപ്: ഇന്നുവരെ (മാർച് 12 ) ഉള്ള അവസ്ഥയാണിത്. ഓർക്കുക ഇത്രയും സംഭവിച്ചത്2ആഴ്ചയിലാണ്.\nസ്റ്റേജ്3മുതൽ ഇന്ന് വരെ വെറും5ദിവസം മാത്രം. ഇറ്റലിക്ക് പുറത്ത് ചൈന പോലുള്ള രാജ്യങ്ങൾ മറ്റൊരു സ്റ്റേജിലാണ്. അതുകൊണ്ട് ഞാൻ ഇത്രയും നിങ്ങളോട് പറയുന്നു. എന്താണ് നിങ്ങളെ കാത്തിരിക്കുന്നതെന്ന് നിങ്ങൾക്ക് ഊഹിക്കാൻ കൂടി കഴിയില്ല. എന്തെന്നാൽ2ആഴ്ച മുൻപ് വരെ ഞാനും ഇതുപോലെ ഒരു ദുരന്തം ഉണ്ടാവും എന്നതിനെക്കുറിച്ച് യാതൊരു ഊഹവും ഇല്ലാതിരിക്കുകയായൊരുന്നു.\nഅതെ. ഇതൊരു ദുരന്തമാണ്.\nഅത് വൈറസ് അപകടകാരിയായതുകൊണ്ട് മാത്രമല്ല. അത് മൂലം ഉണ്ടാവുന്ന സംഭവപരമ്പരകൾ കൊണ്ട് കൂടിയാണ്. മറ്റുരാജ്യങ്ങൾ ഇപ്പോഴും ഒരുഹവും ഇല്ലാതെ കയ്യും കെട്ടി ഇരിക്കുന്നത് കണ്ടിട്ട് വിഷമം ഉണ്ട്. ഇപ്പോൾ വേണമെങ്കിൽ അവർക്ക് അവരുടെ ജനങ്ങളെ രക്ഷിക്കാനുള്ളത് ചെയ്യാവുന്നതേ ഉള്ളു.\nഇത് വായിക്കുന്നെങ്കിൽ നിങ്ങൾ ചെയ്യേണ്ടതൊക്കെ ചെയ്ത് സുരക്ഷിതരായിരിക്കുക. ഇത് താനെ അവസാനിക്കും എന്ന് കരുതരുത്. അമേരിക്കയിലൊക്കെ പുറത്ത വരാത്ത എത്ര കേസുകൾ ഉണ്ടാവും എന്ന് ഞാൻ അൽഭുതപ്പെടുന്നു. ആ രാജ്യത്തിന്റെ രീതിവച്ച് അത് സ്വാഭാവികമാണ്.\nഇത് ലോക ചരിത്രത്തിലെ വഴിത്തിരിവായിരിക്കും. ഇതിന് ശേഷം ലോകം ഒരിക്കലും പഴയതുപോലായിരിക്കില്ല. ഓർക്കുക. നിങ്ങളുടെ പ്രദേശത്ത് ആളുകൾക്ക് രോഗം വന്നിട്ടുണ്ടെങ്കിൽ അതിനർത്ഥം വൈറസ് പടരുന്നു എന്നാണ്. നിങ്ങൾ ഒരു പക്ഷെ ഞങ്ങളേക്കാൾ2ആഴ്ച പുറകിലായിരിക്കും. അതുകൊണ്ട് സുരക്ഷിതരായിരിക്കാൻ ശ്രമിക്കുക. നിങ്ങൾക്ക് ഒന്നും പറ്റില്ല എന്ന് വിഡ്ഡികളെപ്പോലെ ചിന്തിക്കാതിരിക്കുക. പറ്റുമെങ്കിൽ വീട്ടിൽ ഇരിക്കുക !\nആരോഗ്യ വകുപ്പിന്റെ അറിയിപ്പുകൾ പിന്തുടരുക. അനുസരിക്കുക.. നിങ്ങൾക്കും നിങ്ങളുടെ ഉറ്റവർക്കും.. നമ്മുടെ സമൂഹത്തിനും വേണ്ടി…


NEDUMUDI VENU FUNERAL | Rashtradeepam\nHome\tCinema\tപ്രിയ നടന് ആദരമര്‍പ്പിച്ച് കലാകേരളം; വികാരഭാരത്തോടെ വിട; സംസ്‌കാരം ശാന്തികവാടത്തില് നടന്നു\nമഹാനടന് നെടുമുടി വേണു ഇനി ഓര്‍മ. തിരുവനന്തപുരം ശാന്തികവാടത്തില് ഔദ്യോഗിക ബഹുമതികളോടെ സംസ്‌കാരം നടന്നു. സിനിമാ, സാംസ്‌കാരിക, സാമൂഹിക, രാഷ്ട്രീയ രംഗത്തെ നിരവധി പേരാണ് പ്രിയ നടനെ അവസാനമായി ഒരു നോക്കു കാണാന് തിരുവനന്തപുരത്തേക്ക് ഒഴുകിയെത്തിയത്.\nരാവിലെ പത്തേകാലോടെ അയ്യങ്കാളി ഹാളില് എത്തിച്ച മൃതദേഹം ഉച്ചയ്ക്ക് ഒന്നര വരെ പൊതുദര്‍ശനത്തിന് വച്ചു. അയ്യന്‍കാളി ഹാളില് മുഖ്യമന്ത്രി പിണറായി വിജയന് ഉള്‍പ്പടെ നൂറു കണക്കിനാളുകള് പ്രിയ നടന് അന്തിമാഭിവാദ്യം അര്‍പ്പിച്ചു. സഹപ്രവര്‍ത്തകരായ ശ്രീകുമാരന് തമ്പിയും ഇന്നസെന്റും രാവിലെ എത്തി.\nമുഖ്യമന്ത്രി പിണറായി വിജയന്, സ്പീക്കര് എം.ബി.രാജേഷ്, മന്ത്രിമാര്, മറ്റ് ജനനേതാക്കള് തുടങ്ങിയവര് ആദര മര്‍പ്പിച്ചു. കര്‍ദ്ദിനാള് ബസേലിയോസ് മാര് ക്ലിമ്മിസ് കാതോലിക്ക ബാവ, കവി മധുസൂദന് നായര്, സിനിമാ നാടകപ്രവര്‍ത്തകര് തുടങ്ങി നെടുമുടിയെ സ്‌നേഹിക്കുന്നവരെല്ലാം ആദരവിന്റെ പൂക്കളുമായെത്തി. പശ്ചാത്തലത്തില് അവനവന് കടമ്പയിലെയും മറ്റ് നാടകങ്ങളിലെയും ഗാനങ്ങള് മുഴങ്ങിക്കൊണ്ടിരുന്നു.\nഏഷ്യയിലെ ഏറ്റവും മികച്ച നടന്മാരില് ഒരാള്; നെടുമുടി വേണുവിനെ കുറിച്ച്...


Kudumbavilakku Serial Latest: Sreelakshmi Sreekumar Joining As New Sheethal | കുടുംബവിളക്കിലേക്ക് പുതിയ ശീതളെത്തുന്നു; പ്രേക്ഷകരുടെ പ്രിയങ്കരിയാവാന് പോവുന്നത് ഈ താരസുന്ദരി - Malayalam Filmibeat\nകുടുംബവിളക്കിലേക്ക് പുതിയ ശീതളെത്തുന്നു; പ്രേക്ഷകരുടെ പ്രിയങ്കരിയാവാന് പോവുന്നത് ഈ താരസുന്ദരി\nറേറ്റിങ്ങില് ഒന്നാം സ്ഥാനത്ത് തന്നെ തുടരുകയാണ് കുടുംബവിളക്ക് സീരിയല്. ആഴ്ചകളായി കുടുംബവിളക്ക് തന്നെയാണ് ഒന്നാം സ്ഥാനത്ത്. പുതിയ കഥകളും പ്രശ്‌നങ്ങളുമെല്ലാം ചേര്‍ന്ന് സംഭവബഹുലമായ നിമിഷങ്ങളാണ് സീരിയലില് നടക്കുന്നത്. സീരിയലില് പ്രേക്ഷകര് കാണുന്നത് മാത്രമല്ല ലൊക്കേഷനിലെ നിമിഷങ്ങള് ഓരോന്നായി താരങ്ങള് തന്നെ പങ്കുവെക്കുന്നത് പതിവാണ്.\nഇതിനിടയിലാണ് പ്രേക്ഷകരെ നിരാശപ്പെടുത്തുന്നൊരു വാര്‍ത്ത പുറത്ത് വന്നത്. പരമ്പരയില് ശീതളായി അഭിനയിക്കുന്ന അമൃത നായര് ഇനി മുതല് സീരിയലില് ഉണ്ടാവില്ലെന്നുള്ള കാര്യം നടി തന്നെയാണ് ആരാധകരെ അറിയിച്ചത്. പെട്ടെന്ന് അമൃത സീരിയലില് നിന്ന് പോവാനുള്ള കാരണം എന്താണെന്ന് അന്വേഷിക്കുകയാണ് പ്രേക്ഷകര്. ഒപ്പം പുതിയ ശീതളായി വരുന്നത് ആരാണെന്ന് അറിയാനുള്ള ആകാംഷയും എല്ലാവര്‍ക്കുമുണ്ട്.\nനടി പാര്‍വതി വിജയ് ആയിരുന്നു തുടക്കത്തില് കുടുംബവിളക്കിലെ ശീതളായി അഭിനയിച്ചിരുന്നത്. വളരെ കുറഞ്ഞ കാലം കൊണ്ട് പ്രേക്ഷകപ്രീതി നേടിയെങ്കിലും വിവാഹം കഴിഞ്ഞതോടെ പാര്‍വതി സീരിയലില് നിന്നും മാറി. ആ സമയത്ത് പ്രേക്ഷകരെല്ലാം പാര്‍വതിയുടെ പിന്മാറ്റത്തെ എതിര്‍ത്തിരുന്നെങ്കിലും അമൃതയെ ഇരുകൈയ്യും നീട്ടി സ്വീകരിച്ചു. ഏറെ കാലമായി കുടുംബവിളക്കില് സജീവമായി നിന്ന അമൃത തന്നെ പ്രശസ്തയാക്കിയ സീരിയലിനെ കുറിച്ച് വാതോരാതെ സംസാരിക്കാറുമുണ്ടായിരുന്നു. പാര്‍വതിയ്ക്കും അമൃതയ്ക്കും ശേഷം ഇനി ശീതളായി അഭിനയിക്കാന് പോവുന്നത് നടി ശ്രീലക്ഷ്മി ശ്രീകുമാര് ആണെന്നാണ് അറിയുന്നത്. സീ കേരളത്തില് സംപ്രേക്ഷണം ചെയ്യുന്ന കാര്‍ത്തികദീപം സീരിയലിലെ പ്രധാനപ്പെട്ടൊരു കഥാപാത്രത്തെ അവതരിപ്പിക്കുന്നത് ശ്രീലക്ഷ്മിയാണ്. അമൃത പോയതോടെ ശ്രീലക്ഷ്മി കുടുംബവിളക്കിലേക്ക് എത്തിയെന്നാണ് അറിയുന്നത്.\nപാര്‍വതിയ്ക്കും അമൃതയ്ക്കും ശേഷം ഇനി ശീതളായി അഭിനയിക്കാന് പോവുന്നത് നടി ശ്രീലക്ഷ്മി ശ്രീകുമാര് ആണെന്നാണ് അറിയുന്നത്. സീ കേരളത്തില് സംപ്രേക്ഷണം ചെയ്യുന്ന കാര്‍ത്തികദീപം സീരിയലിലെ പ്രധാനപ്പെട്ടൊരു കഥാപാത്രത്തെ അവതരിപ്പിക്കുന്നത് ശ്രീലക്ഷ്മിയാണ്. അമൃത പോയതോടെ ശ്രീലക്ഷ്മി കുടുംബവിളക്കിലേക്ക് എത്തിയെന്നാണ് അറിയുന്നത്. കാര്‍ത്തികദീപത്തില് മാളു എന്ന വേഷമാണ് ശ്രീലക്ഷ്മി അവതരിപ്പിച്ചിരുന്നത്. എന്നാല് വാര്‍ത്ത സത്യമാണോ എന്നറിയാന് പുതിയ എപ്പിസോഡ് വരുന്നത് വരെ കാത്തിരിക്കേണ്ടി വരും.\nഅമൃതയുടെ പിന്മാറ്റത്തിന്റെ കാരണം അന്വേഷിക്കുകയാണ് ഏവരും. വളരെ കുറഞ്ഞ കാലം കൊണ്ട് കുടുംബവിളക്ക് പ്രേക്ഷകര്‍ക്കിടയില് അമൃതയുണ്ടാക്കിയ ഓളം വളരെ വലുതാണെന്നാണ് ആരാധകര് പറയുന്നത്. എന്നിരുന്നാലും സിനിമയിലേക്കോ മറ്റ് വര്‍ക്കിന്റെ ആവശ്യത്തിലോ അമൃത പോവുകയാണോ എന്ന ചോദ്യവും ഉയര്‍ന്ന് വരുന്നുണ്ട്. എവിടെ ആണെങ്കിലും സന്തോഷത്തോടെ ഇരിക്കാന് സാധിക്കട്ടേ എന്ന ആശംകസളാണ് വരുന്നത്.\nകുടുംബവിളക്ക് സീരിയലില് മുന്‍പും താരങ്ങള് മാറി വന്നിരുന്നു. അനിരുദ്ധ് ആയി ആദ്യം അഭിനയിച്ചിരുന്നത് നടന് ശ്രീജിത്ത് വിജയ് ആയിരുന്നു. കുറേ കാലം ശ്രീജിത്ത് ആയിരുന്നെങ്കിലും പിന്നീട് താരം മാറി ആനന്ദ് വന്നു. അതുപോലെ വേദിക ആയി അഭിനയിച്ചത് അമേയ എന്ന നടിയാണ്. കഴിഞ്ഞ ലോക്ഡൗണില് അമേയ മാറി നടി ശരണ്യ ആനന്ദ് എത്തി. ഏറ്റവും മനോഹരമായി വേദികയെ അവതരിപ്പിക്കാന് ശരണ്യയ്ക്ക് സാധിക്കുന്നുണ്ട്. അതുപോലെ പുതിയതായി വരുന്ന ശീതളിനും ആശംസകള് അറിയിക്കുകയാണ് ആരാധകര്.\nഅതേ സമയം സീരിയലിൽ സംഭവബഹുലമായ നിമിഷങ്ങളാണ് നടക്കുന്നത്. സുമിത്രയും സിദ്ധാർഥും തമ്മിലുള്ള രഹസ്യ സംഭാഷണം ഒളിഞ്ഞ് കേട്ട വേദികയ്ക്ക് പണി കിട്ടിയിരിക്കുകയാണ്. ബാങ്കിൽ നിന്നും മോഷണശ്രമം ആരോപിച്ച് വേദികയെ പോലീസ് സ്റ്റേഷനിലേക്ക് കൊണ്ട് പോയി. കൃത്യസമത്ത് സുമിത്രയും ശ്രീകുമാറും കൂടി സ്റ്റേഷനിൽ വന്നതോടെ ആ കാഴ്ച കാണുകയും ചെയ്തു. വേദികയുടെ ജീവിതത്തിൽ സംഭവിക്കാവുന്ന ഏറ്റവും വലിയ തിരിച്ചടികളിലൊന്നായി ഇത് മാറിയിരിക്കുകയാണ്. ഇനിയുള്ള എപ്പിസോഡുകളിലും വേദികയുടെ പരാജയവും സുമിത്രയുടെ വിജയങ്ങളുമായിരിക്കും എന്നുള്ള കാര്യം വ്യക്തമാണ്. ഏതായാലും പ്രേക്ഷകരെ ബോറടിപ്പിക്കാതെ കഥ മുന്നോട്ട് പോവുന്നുണ്ട് എന്നതാണ് വലിയ ആശ്വാസമെന്നാണ് പൊതുവേയുള്ള അഭിപ്രായം\nKudumbavilakku Serial Latest: Sreelakshmi Sreekumar Joining As New Sheethal


യൂടി ഓണം സെപ്റ്റംബര് 21-ന് | PravasiExpress\nHome Good Reads യൂടി ഓണം സെപ്റ്റംബര് 21-ന്\nയൂടി ഓണം സെപ്റ്റംബര് 21-ന്\nയൂടി (Yew Tee) കമ്യുണിറ്റി ക്ലബ് ഐഎഇസി സംഘടിപ്പിക്കുന്ന ഓണം@യൂടി സെപ്റ്റംബര് 21-ന്. 12:30 PM മുതലാണ് ഓണാഘോഷ പരിപാടികള് നടക്കുക. മാര്‍സിലിങ്ങ്- യൂടി ജിആര്‍സി എംപി. അലക്സ് യാം മുഖ്യാതിഥിയാവും.\nവേറിട്ട അനുഭവം കാഴ്ച വെക്കുന്ന ഓണം@യൂടി-യില് ഇത്തവണയും ഒട്ടേറെ കലാവിരുന്നുകള് ആണ് സംഘാടകര് അണിയിച്ചൊരുക്കുന്നത്.\nഓണാഘോഷത്തോടനുബന്ധിച്ച ലക്കി ഡ്രോയില് ഒന്നാം സമ്മാനം: $500, രണ്ടാം സമ്മാനം $300, മൂന്നാം സമ്മാനം $200 എന്നീ വൌച്ചറുകള് നല്‍കും\nഓണ സദ്യയും ഉള്‍പ്പെടുന്ന പ്രവേശന ടിക്കറ്റിന് 10 ഡോളര് ആണ് ചാര്‍ജ്. ടിക്കറ്റുകള്‍ക്ക് യൂടി കമ്മ്യുണിറ്റി ക്ലബുമായി ബന്ധപ്പെടുക.\nYew Tee Onam\nPrevious articleചക്കുളത്തുകാവ് ശ്രീ ദുര്‍ഗ്ഗാ ഭഗവതി ഉത്സവമൂര്‍ത്തി ദര്‍ശനവും പൊങ്കാലയും സിംഗപ്പൂരില്\nNext articleദുബായ് ∙ ഡ്യൂട്ടി ഫ്രീ നറുക്കെടുപ്പ്;7കോടി വീതം രണ്ട് ഇന്ത്യക്കാർക്ക്\nന്യൂഡല്‍ഹി: കോവിഡ് പിടിമുറുക്കിയതിനുള്ള ശേഷമുള്ള ഏറ്റവും ഉയര്‍ന്ന മരണം രേഖപ്പെടുത്തി ഇന്ത്യ. രാജ്യത്ത് കഴിഞ്ഞ 24 മണിക്കൂറിനിടെ കോവിഡ് ബാധിച്ച് മരിച്ചത് 3689 പേരാണ്. 3.92...\nഇനി ഷോപ്പിംഗ് തീവണ്ടിയിൽതന്നെ


ആള്‍ക്കൂട്ട ആക്രമണങ്ങളില് ഞെട്ടിക്കുന്ന വര്‍ധന\nഹോംNationalആള്‍ക്കൂട്ട ആക്രമണങ്ങളില് ഞെട്ടിക്കുന്ന വര്‍ധന\nറാഞ്ചി: ജാര്‍ഖണ്ഡില് ആള്‍ക്കൂട്ട ആക്രമണത്തില് യുവാവ് കൊല്ലപ്പെട്ട സംഭവത്തിനു പിന്നാലെ 2019ലെ ആള്‍ക്കൂട്ട കൊലപാതകങ്ങള് സംബന്ധിച്ച കണക്കുകള് പുറത്ത്.\n2019ല് മാത്രം നടക്കുന്ന 11-ാമത്തെ ആള്‍ക്കൂട്ട ആക്രമണമാണിതെന്നാണ് കണക്കുകള് സൂചിപ്പിക്കുന്നത്. ഈ 11 ആക്രമണങ്ങളിലായി നാല് പേര് കൊല്ലപ്പെടുകയും 22 പേര്‍ക്ക് പരിക്കേല്‍ക്കുകയും ചെയ്തുവെന്നാണ് റിപ്പോര്‍ട്ടുകള് വ്യക്തമാക്കുന്നത്.\nഫെച്ച്‌ഹെക്കര് ഇന് പുറത്തുവിട്ട കണക്കുകള് അനുസരിച്ചാണ് ഇത്. കഴിഞ്ഞ 10 വര്‍ഷത്തിനിടെ 297 ആള്‍ക്കൂട്ട ആക്രമണങ്ങള് രാജ്യത്ത് നടന്നുവെന്നും ഈ ആക്രമണങ്ങളില് ഇരയായി 98 പേരാണ് കൊല്ലപ്പെട്ടതെന്നും 722 പേര്‍ക്ക് പരിക്കേറ്റിട്ടുണ്ടെന്നും റിപ്പോര്‍ട്ടില് പറയുന്നു. സമീപ വര്‍ഷങ്ങളില് ഇത്തരം സംഭവങ്ങള് ഞെട്ടിപ്പിക്കുന്ന തരത്തില് വര്‍ധിക്കുന്നുണ്ടെന്നും റിപ്പോര്‍ട്ടില് നിന്ന് വ്യക്തമാണ്.\n2012 മുതല് 2014 വരെയുള്ള മൂന്നു വര്‍ഷങ്ങളിലായി ആകെ ആറ് ആള്‍ക്കൂട്ട ആക്രമണങ്ങളാണ് റിപ്പോര്‍ട്ട് ചെയ്തതെങ്കില് 2015നു ശേഷം 121 ആക്രമണങ്ങളാണ് ഉണ്ടായത്. കഴിഞ്ഞ പത്തുവര്‍ഷത്തെ കണക്കുകള് പ്രകാരം ആള്‍ക്കൂട്ട ആക്രമണങ്ങള് ഏറെയും ഉണ്ടായത് മുസ്‌ലീം വിഭാഗത്തില്‍പ്പെട്ടവര്‍ക്കു നേരെയാണ്. ആകെയുടെ 59 ശതമാനം ആക്രമണങ്ങളാണ് മുസ്‌ലീം വിഭാഗത്തിനു നേരെ ഉണ്ടായത്. ഇതില് തന്നെ 28 ശതമാനം ആക്രമണങ്ങളും പശുക്കടത്തോ പശു കശാപ്പോ ആരോപിച്ചാണെന്നും റിപ്പോര്‍ട്ട് പറയുന്നു.


ടെസ്ലയെ മലർത്തിയടിച്ച് ലൂസിഡ് എയർ; ക്വാർട്ടർ മൈൽ പിന്നിട്ടത് 9.9 സെക്കൻറിൽ | Madhyamam\nHomechevron_rightHot Wheelschevron_rightAuto Newschevron_rightടെസ്ലയെ...\ndate_range3Sep 2020 1:41 PM GMT\nടെസ്ലയെ മലർത്തിയടിച്ച് ലൂസിഡ് എയർ; ക്വാർട്ടർ മൈൽ പിന്നിട്ടത് 9.9 സെക്കൻറിൽ\nലോകത്തിലെ ഏറ്റവും വേഗത്തിൽ കുതിക്കുന്ന പ്രൊഡക്ഷൻ കാർ എന്ന അവകാശവാദവും എയറിനുവേണ്ടി ലൂസിഡ് ഉന്നയിച്ചിട്ടുണ്ട്\nവൈദ്യുത വാഹനലോകത്തെ അതികായന്മാരാണ് ഇലോൺ മസ്കിെൻറ ഉടമസ്ഥതയിലുള്ള ടെസ്ല മോേട്ടാഴ്സ്. ടെസ്ലയുടെ ഏറ്റവും ജനപ്രീതിയാർജ്ജിച്ച മോഡലുകളിലൊന്നാണ് മോഡൽ എസ്. ടെസ്ലയുടെ അത്രയും വരില്ലെങ്കിലും മറ്റൊരു അമേരിക്കൻ വൈദ്യുത വാഹന നിർമാതാക്കളും വിപണിയിൽ മികവ് പുലർത്തുന്നുണ്ട്.\n2007ൽ തുടങ്ങിയ ആ കമ്പനിയാണ് ലൂസിഡ്. ടെസ്ലയുമായാണ് ലൂസിഡിെൻറ പ്രധാന മത്സരം. ലൂസിഡ് കമ്പനി ഏറെക്കാലമായി എയർ എന്ന തങ്ങളുടെ വാഹനത്തിെൻറ പണിപ്പുരയിലായിരുന്നു. കുറച്ചു നാൾ മുമ്പ് നടത്തിയ പരീക്ഷണ ഒാട്ടത്തിൽ എയർ ഒറ്റ ചാർജിൽ 832 കിലോമീറ്റർ മൈലേജ് നൽകിയിരുന്നു. ടെസ്ലയുടെ മോഡൽ എസിനേക്കാൾ കൂടുതലായിരുന്നു ഇത്.\nഇപ്പോൾ വീണ്ടും തരംഗമായിരിക്കുന്നത് ലൂസിഡ് എയറിെൻറ വമ്പൻ കുതിപ്പാണ്. വെറും 9.9 സെക്കൻറ് കൊണ്ടാണ് എയർ ക്വാർട്ടർ മൈൽ പിന്നിട്ടത്. ഇതും മോഡൽ എസിനേക്കാൾ മികവാർന്ന നേട്ടമാണ്. പുതിയ കുതിപ്പിൽ മോഡൽ എസിനെ മാത്രമല്ല എയർ മലർത്തിയടിച്ചത്. ലോകത്തിലെ ഏറ്റവും വേഗത്തിൽ കുതിക്കുന്ന പ്രൊഡക്ഷൻ കാർ എന്ന അവകാശവാദവും എയറിനുവേണ്ടി ലൂസിഡ് ഉന്നയിച്ചിട്ടുണ്ട്. ഇരട്ട മോട്ടോറുള്ള ഓൾ-വീൽ ഡ്രൈവ് വാഹനമാണ് എയർ. 1,080 വരെ കുതിരശക്തിയാണ് രണ്ട് മോേട്ടാറുകളുംകൂടി ഉൽപ്പാദിപ്പിക്കുന്നത്.\nവൈദ്യുത വാഹനങ്ങളുടെ കുതിപ്പിെൻറ രഹസ്യം\nമെക്കാനിക്കൽ എഞ്ചിനുകളും വൈദ്യുത മോേട്ടാറുകളും പ്രവർത്തിക്കുന്നത് വ്യത്യസ്തമായാണ്. ഇലക്ട്രിക് കാറുകൾക്ക് ടോർക് ഏറെക്കൂടുതലാണ്. വാഹനത്തിെൻറ തുടക്കത്തിലുള്ള വലിവ് കൂടാൻ സഹായിക്കുന്നത് ഇൗ ടോർക്കാണ്. ലൂസിഡ് എയറിൽ ഡ്രൈവ് യൂനിറ്റിനും ഇൻ‌വെർട്ടറിനും മാത്രം 650 എച്ച്പി ഉൽപ്പാദിപ്പിക്കാൻ കഴിയും.\nലൂസിഡിെൻറ ശക്തമായ, ഒതുക്കമുള്ള, മോട്ടോറുകർക്ക് 20,000 ആർപിഎമ്മിലേക്ക് കുതിെച്ചത്താൻ നിമിഷാർധങ്ങൾ മതി. എന്നാൽ മോേട്ടാറുകളുടെ ഭാരം 74 കിലോഗ്രാം മാത്രവും. ഇതാണ് സെക്കൻറുകൾകൊണ്ട് പറപറക്കാൻ എയറിനെ പ്രാപ്തമാക്കുന്നത്. എയർ അടുത്തയാഴ്ച വിപണിയിൽ എത്തും.\nTAGS:Lucid Air Tesla Model S Quarter Mile Race electric car automobile


ശബരിമല: പുണ്യം പൂങ്കാവനം പദ്ധതിയെ പ്രശംസിച്ച് പ്രധാനമന്ത്രി\nDecember 31, 2017 പ്രധാന വാര്‍ത്തകള്\nന്യൂഡല്‍ഹി: ശബരിമലയിലെ പുണ്യം പൂങ്കാവനം പദ്ധതിയെ പ്രശംസിച്ച് പ്രധാനമന്ത്രി നരേന്ദ്ര മോദി. പുണ്യം പൂങ്കാവനം പദ്ധതി രാജ്യത്തിനു മാത്യകയാണ്. ഭാരതത്തിന് അഭിമാനാരകരമായ പ്രവര്‍ത്തിയാണ് ഇതെന്നും അദ്ദേഹം മന് കി ബാത്തില് പറഞ്ഞു.\nജനുവരി നാല് മുതല് രാജ്യത്ത് സ്വച്ഛ് സര്‍വേക്ഷന് 2018 പദ്ധതിയുടെ ഭാഗമായി സര്‍വേ നടത്തുമെന്നും അദ്ദേഹം പറഞ്ഞു. ജനുവരി നാല് മുതല് പത്ത് വരെയാണ് സര്‍വേ. ലോകത്തിലെ ഏറ്റവും വലിയ ശുചിത്വ സര്‍വേയാണ് സ്വച്ഛ് സര്‍വേക്ഷന്. 4,000 നഗരങ്ങളില് സര്‍വേ നടത്തുമെന്നും പ്രധാനമന്ത്രി പറഞ്ഞു.\nശബരിമലയെ പരിശൂദ്ധമായ സൂക്ഷിക്കുക എന്ന ലക്ഷ്യത്തോടെയാണ് പുണ്യം പൂങ്കാവനം പദ്ധതിക്കു 2011ല് തുടക്കം കുറിച്ച്. പോലീസ്, ദേവസ്വം, ആരോഗ്യം തുടങ്ങിവരുടെ നേതൃത്വത്തിലാണ് പുണ്യം പൂങ്കാവനം പദ്ധതിയുടെ പ്രവര്‍ത്തനം.


ചിന്മയാനന്ദില് നിന്നും പണം തട്ടിയെടുക്കാന് ശ്രമിച്ചെന്ന കേസ്; പെണ്‍കുട്ടിയ്ക്ക് ജാമ്യമില്ല\nDelhi, First Published 25, Sep 2019, 4:31 PM\nപെണ്‍കുട്ടി കുറ്റം സമ്മതിച്ചെന്നും പണം ആവശ്യപ്പെട്ട് സ്വാമിക്ക് അയച്ച സന്ദേശങ്ങളും ഫോൺ കോളുകളും ശേഖരിച്ചിട്ടുണ്ടെന്നും പ്രത്യേക അന്വേഷണ സംഘം\nദില്ലി: ബിജെപി നേതാവും മുൻ കേന്ദ്രമന്ത്രിയുമായ സ്വാമി ചിന്മയാനന്ദിനെതിരെ ബലാത്സംഗ പരാതി നൽകുകയും തുടര്‍ന്ന് പിടിച്ചുപറി കേസില് അറസ്റ്റിലാവുകയും ചെയ്ത നിയമവിദ്യാർഥിയുടെ ജാമ്യാപേക്ഷ കോടതി തള്ളി. ചിന്മയാനന്ദിനെ ഭീഷണിപ്പെടുത്തി പണം തട്ടാൻ ശ്രമിച്ചെന്ന കേസില് പെൺകുട്ടിയെ ഇന്നാണ് പ്രത്യേക അന്വേഷണ സംഘം അറസ്റ്റ് ചെയ്തത്. ചിന്മയാനന്ദിന്‍റെ പരാതിയിൽ ചോദ്യം ചെയ്യാനായി രാവിലെ പെൺകുട്ടിയെ പ്രത്യേക അന്വേഷണം സംഘം കസ്റ്റഡിയിൽ എടുക്കുകയായിരുന്നു. തുടര്‍ന്നാണ് അറസ്റ്റ് രേഖപ്പെടുത്തിയത്.\nനിയമപരമായ എല്ലാ കാര്യങ്ങളും പൂര്‍ത്തിയാക്കിയാണ് പെണ്‍കുട്ടിയെ അറസ്റ്റ് ചെയ്തതെന്ന് പ്രത്യേക അന്വേഷണ സംഘം പറഞ്ഞു. പെൺകുട്ടി പണം ആവശ്യപ്പെട്ട് സ്വാമിക്ക് അയച്ച സന്ദേശങ്ങളും ഫോൺ കോളുകളും ശേഖരിച്ചിട്ടുണ്ട്. പെൺകുട്ടി കുറ്റം സമ്മതിച്ചിട്ടുണ്ടെന്നും അന്വേഷണത്തിനെതിരെയുള്ള എല്ലാ ആരോപണങ്ങളും വ്യാജമാണെന്നും അന്വേഷണ സംഘം പറയുന്നു. അറസ്റ്റ് ചെയ്ത പെൺകുട്ടിയെ ഷാജഹാൻപൂരിലെ കോടതി പതിനാല് ദിവസത്തേക്ക് റിമാൻഡ് ചെയ്തു.\nRead Also :മുൻകേന്ദ്രമന്ത്രി ചിന്മയാനന്ദിനെതിരെ പരാതി നൽകിയ പെൺകുട്ടി കസ്റ്റഡിയിൽ\nഇന്നലെ പെൺകുട്ടിയെ കസ്റ്റഡിയിൽ എടുക്കാൻ അന്വേഷണസംഘം ശ്രമം നടത്തിയിരുന്നു. എന്നാൽ മൂൻകൂ‍ർ ജ്യാമപേക്ഷക്കായി കോടതിയിലേക്ക് പോകുകയാണെന്ന് പെൺകുട്ടി മാധ്യമങ്ങളോട് വെളിപ്പെടുത്തിയതിന് പിന്നാലെ വിട്ടയക്കുകയായിരുന്നു. ചിന്മയാനന്ദിൽ നിന്ന് അഞ്ച് കോടി രൂപ തട്ടിയെടുക്കാൻ ശ്രമിച്ചുവെന്ന കുറ്റത്തിലാണ് യുവതിക്കെതിരെ കേസെടുത്തിരിക്കുന്നത്.\nനേരത്തെ പെണ്‍കുട്ടിയും മൂന്ന് സുഹൃത്തുക്കളും ചേർന്ന് ദൃശ്യങ്ങൾ കാണിച്ച് പണം ആവശ്യപ്പെട്ടെന്ന് ചിന്മയാനന്ദ് ആരോപിച്ചിരുന്നു. ഇതുമായി ബന്ധപ്പെട്ട് പെൺകുട്ടിയുടെ മൂന്ന് സുഹ്യത്തുക്കളെ പൊലീസ് അറസ്റ്റ് ചെയ്തിട്ടുണ്ട്. പെൺകുട്ടിക്കെതിരെ തെളിവുകളുണ്ടെന്നാണ് പ്രത്യേക അന്വേഷണ സംഘം പറയുന്നത്. അതിനിടെ അറസ്റ്റിനെതിരെ പെൺകുട്ടിയുടെ പിതാവ് രംഗത്ത് എത്തി.\nപെൺകുട്ടിയെ ബലമായി വീട്ടിൽ നിന്ന് പൊലീസ് കൊണ്ടുപോയതെന്നാണ് പിതാവിന്‍റെ ആരോപണം. നോട്ടീസ് ഒന്നും താരതെയാണ് കസ്റ്റഡിയിൽ കൊണ്ടുപോയത്. സ്വാമിക്കെതിരെ എല്ലാ തെളിവുകളും നൽകിയതാണ്. എന്നിട്ടും പെണ്‍കുട്ടിയെ പിടിച്ചുവലിച്ച് കൊണ്ടുപോവുകയായിരുന്നു. അതേസമയം പീഡനപരാതിയിൽ അറസ്റ്റിലായ സ്വാമി ചിന്മയാനന്ദ് നിലവിൽ ലൗക്നൗവിലെ ആശുപത്രിയൽ ചികിത്സയിലാണ്.\nRead Also: ചിന്മയാനന്ദിനെതിരെ പരാതി നൽകിയ യുവതിയെ കസ്റ്റഡിയിലെടുത്ത് പൊലീസ്, മുന്‍കൂർ ജാമ്യം നല്‍കി കോടതി\nLast Updated 25, Sep 2019, 5:08 PM


ഓണര് വ്യൂ 10 ജനുവരി എട്ടിന് ഇന്ത്യയില് എത്തും – Malayalavanijyam | Home\nHome Technology ഓണര് വ്യൂ 10 ജനുവരി എട്ടിന് ഇന്ത്യയില് എത്തും\nഓണര് വ്യൂ 10 ജനുവരി എട്ടിന് ഇന്ത്യയില് എത്തും\nദില്ലി: ഓണര് വ്യൂ 10 ജനുവരി എട്ടിന് ഇന്ത്യയില് എത്തും. ഈ വര്‍ഷം ഇറങ്ങിയ മുന്‍നിര സ്മാര്‍ട്ട്‌ഫോണുകളിലെ മിക്ക ഫീച്ചറുകളുമുള്ള ഈ മോഡലിന് സ്റ്റോറേജ് ശേഷിയുടെ അടിസ്ഥാനത്തില് മൂന്ന് പതിപ്പുകളാണ് ഉള്ളത്. 64ജിബി/4ജിബി പതിപ്പിന് 26,400 രൂപയായിരിക്കും വില. 6GB റാം/64ജിബി വേര്‍ഷന് 29,300 രൂപയും 6ജിബി/128ജിബി വേര്‍ഷന് 34,200 രൂപയും വില വരും.\nഈ സ്മാര്‍ട്ട്‌ഫോണ് ആദ്യം ചൈനയില് മാത്രമാണ് ഇറങ്ങിയത്. പിന്നീട് അന്താരാഷ്ട്ര പുറത്തിറക്കല് ലണ്ടനില് നടത്തി. ഇന്ത്യയിൽ വൻ മുന്നേറ്റം നടത്താൻ സാധ്യതയുള്ള ഹാൻഡ്സെറ്റാണ് ഓണർ വ്യൂ10 എന്നാണ് വിപണി വൃത്തങ്ങള് പറയുന്നത്. ഹോണര് നിര്‍മ്മാതാക്കള് വാവെയ് സ്വയം നിര്‍മ്മിച്ച എച്ച്ഐ സിലിക്കോണ് 970 എസ്ഒസി പ്രൊസസറാണ് ഫോണിനു ശക്തി പകരുന്നത്.\nകൂടാതെ ആര്‍ട്ടിഫിഷ്യല് ഇന്റലിജന്‍സ്, അല്ലെങ്കില് മെഷീന് ലേണിങ് സാധ്യമാക്കുന്ന ന്യൂറല് പ്രൊസസിങ് യൂണിറ്റും ഉള്‍ക്കൊള്ളിച്ചിരിക്കുന്നു. സ്മാര്‍ട്ട്‌ഫോണ് പ്രേമികളുടെ ഈ വര്‍ഷത്തെ ഭ്രമങ്ങളിലൊന്നായ അരികു പറ്റിയുള്ള 5.99 ഇഞ്ച് ഡിസ്‌പ്ലെയുമുണ്ട്. വാവെയ് ഈ ഡിസ്‌പ്ലെയെ ഫുള്‍വ്യൂ എന്നു വിളിക്കുന്നു. ഫുള്‍വ്യൂ ക്യൂ എച്ച്ഡി+ ഐപിഎസ് എല്‍സിഡി, 1,080 x 2,160പിക്സല് റെസലൂഷന് സ്ക്രീനാണ് ഫോണിനുള്ളത്.\nവാവെയ് മെയ്റ്റ് 10, മെയ്റ്റ് 10 പ്രോ ഈ മോഡലുകളില് കണ്ട മികച്ച ഫീച്ചറുകളെല്ലാം ഉള്‍ക്കൊള്ളിച്ചാണ് ഫോണ് എത്തുന്നത്. എന്നാല് ഈ മുന് നിര മോഡലുകളെക്കാള് വില കുറവായിരിക്കും എന്നതാണ് ഈ മോഡലിനെ ആകര്‍ഷകമാക്കുന്നത്\nPrevious article ഈ 25 പാസ്‌വേഡുകള് ഉപയോഗിക്കരുത് : ഇന്ത്യൻ കംമ്പ്യൂട്ടര് സെക്യൂരിറ്റി റെസ്‌പോണ്‍സ് ടീം\nNext article യു.എ.ഇയിലേക്ക് പോകുന്ന ഇന്ത്യക്കാരെ സഹായിക്കാന് ആപ്\nമോട്ടോറോളയുടെ രണ്ട് പുതിയ സ്മാർട്ട്ഫോണുകൾ ഉടൻ വിപണിയിൽ എത്തുന്നു\nമോട്ടോറോളയുടെ പുതിയ രണ്ട് സ്മാർട്ട്ഫോണുകൾ ഉടൻ വിപണിയിൽ എത്തുന്നു.കമ്പനിയുടെ മുൻഗാമികളായ മോട്ടോ ഫോണുകളേക്കാൾ പല പരിഷ്‌കരണങ്ങളും ഈ ഫോണിൽ …